|  |
| --- |
| Latvijas Republikas Finanšu ministrija |
| Izvērtējuma “Vienkāršoto izmaksu piemērošanas iespējas 2021.-2027. gada ES fondu plānošanas periodā” ziņojums |
|  |



|  |
| --- |
| KPMG Baltics SIA un Oxford Research Baltics SIA  2022. gada 23. decembris |
| Šajā ziņojumā ir 121 lapa |
|  |
|  |

© 2022 KPMG Baltics SIA, Latvijā reģistrēta sabiedrība ar ierobežotu atbildību un KPMG neatkarīgu dalībfirmu, kuras saistītas ar Apvienotajā Karalistē reģistrētu privātu garantiju sabiedrību “KPMG International Limited”, globālās organizācijas dalībfirma. Visas tiesības aizsargātas.

**Dokumenta klasifikācija: Konfidenciāls**

Terminu un saīsinājumu skaidrojums

| Saīsinājums | Skaidrojums |
| --- | --- |
| 2014.-2020.g. periods | 2014.-2020. gada Eiropas Savienības fondu (ESF, ERAF, KF) plānošanas periods |
| 2021.-2027.g. periods | 2021.-2027. gada Eiropas Savienības fondu (ESF+, ERAF, KF) plānošanas periods |
| Altum | Akciju sabiedrība "Attīstības finanšu institūcija Altum" |
| Autori | KPMG Baltics SIA un Oxford Research Baltics SIA ekspertu komanda, kas sagatavoja izvērtējumu “Izvērtējums “Vienkāršoto izmaksu piemērošanas iespējas 2021.-2027. gada ES fondu plānošanas periodā” |
| Atalgojums | Atbilstoši Tehniskajai specifikācijai, atalgojums balstīts uz pieejamajiem ES fondu 2014.-2020.gada plānošanas perioda vēsturiskajiem izmaksu datiem. Tāpēc Izvērtējuma ietvaros ar šo terminu tiek saprastas izmaksas, ko personai samaksā par darbu, ko tā veic saistībā ar konkrētu darbību. Tās iekļauj arī nodokļu maksājumus un darba ņēmēju sociālā nodrošinājuma iemaksas, kā arī darba devēja obligātās un brīvprātīgās sociālās iemaksas, neietverot komandējuma izmaksas, pabalstus u.c. papildus izmaksas[[1]](#footnote-2) |
| EK regula 2019/379 | Komisijas Deleģētā regula (ES) 2019/379 (2018. gada 19. decembris), ar ko groza Deleģēto regulu (ES) 2015/2195 par Eiropas Parlamenta un Padomes Regulas (ES) Nr. 1304/2013 par Eiropas Sociālo fondu papildināšanu attiecībā uz vienību izmaksu standarta shēmu un fiksētās summas maksājumu definīcijām saistībā ar izdevumiem, ko Komisija atmaksā dalībvalstīm |
| EK Regula 2021/702 | Komisijas Deleģētā regula (ES) 2021/702 (2020. gada 10. decembris), ar ko groza Deleģēto regulu (ES) 2015/2195 par Eiropas Parlamenta un Padomes Regulas (ES) Nr. 1304/2013 par Eiropas Sociālo fondu papildināšanu attiecībā uz vienību izmaksu standarta shēmu un fiksētās summas maksājumu definīcijām saistībā ar izdevumiem, ko Komisija atmaksā dalībvalstīm |
| AI | Atbildīgā iestāde |
| CSP | Centrālā statistikas pārvalde |
| Darbība / projekts | Darbība KNR izpratnē, jeb projekts ES struktūrfondu un KF 2014.-2020. gada plānošanas perioda vadības likuma izpratnē |
| DP | Darbības programma “Izaugsme un nodarbinātība” |
| DPP | Eiropas Savienības kohēzijas politikas programmas 2021.–2027.gadam papildinājums |
| EK | Eiropas Komisija |
| ES | Eiropas Savienība |
| ESF | Eiropas Sociālais fonds, 2014-2020. gada plānošanas periodā |
| ESF+ | Eiropas Sociālais fonds Plus, 2021-2027. gada plānošanas periodā |
| ERAF | Eiropas Reģionālās attīstības fonds |
| ES fondi | Eiropas Savienības fondi – ESF, ERAF, KF |
| FGD | Fokusa grupas diskusija |
| FM | Finanšu ministrija |
| FS | Finansējuma saņēmējs |
| KF | Kohēzijas fonds |
| KNR | Kopīgo noteikumu regula jeb Eiropas Parlamenta un Padomes regula (ES) 2021/1060, ar ko paredz kopīgus noteikumus par ERAF, ESF+, KF, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai |
| KNR 14-20 | Kopīgo noteikumu regula 2014.-2020. periodam jeb Eiropas Parlamenta un Padomes regula (ES) 1303/2013 ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 |
| KPVIS | Kohēzijas politikas fondu vadības informācijas sistēma 2014.-2020.g. |
| KPVIS datu bāze | Datu izvilkumi uz 31.12.2021. no Kohēzijas politikas fondu vadības informācijas sistēmas sekojošās atskaišu formās: 01. Projekti un piešķirtais finansējums; 08. Projektā īstenotās darbības un sasniegtie rezultāti; 05. Noslēgtie B5 iepirkuma līgumi; 06. Noslēgtie darbinieku līgumi B6; 10.6. Detalizēts projekta budžets – Plānotais; 5.1. MP Rēķini; Pārskats par projekta dalībniekiem |
| LR | Latvijas Republika |
| Programma 21-27 | Eiropas Savienības kohēzijas politikas programma 2021.–2027.gadam |
| Pasūtītājs | Finanšu ministrija, kā pasūtītājs izvērtējumam “Vienkāršoto izmaksu piemērošanas iespējas 2021.-2027. gada ES fondu plānošanas periodā”, iepirkuma identifikācijas nr. FM2021/25 (TP IZV) |
| Pētījums / Izvērtējums | Izvērtējums “Vienkāršoto izmaksu piemērošanas iespējas 2021.-2027. gada ES fondu plānošanas periodā” |
| SAM | Specifiskie atbalsta mērķi |
| SAMP | Specifisko atbalsta mērķu pasākumi |
| SCO | Vienkāršoto izmaksu iespējas |
| TS | Tehniskā specifikācija, publiskā iepirkuma par izvērtējumu “Vienkāršoto izmaksu piemērošanas iespējas 2021.-2027. gada ES fondu plānošanas periodā”, iepirkuma identifikācijas nr. FM2021/25 (TP IZV) nolikuma pielikums |
| Vadlīnijas | Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.-2027.gadam ietvaros |
| VI | Vadošā iestāde |
| VID | Valsts ieņēmumu dienests |
| VIZ | Vienkāršotās izmaksas |
| VIZ DG | Vienkāršoto izmaksu darba grupa |

# Saturs

Saturs 4

Kopsavilkums 6

Executive summary 9

1. Izvērtējuma veikšana 11

1.1. Dokumenta konteksts un mērķis 11

1.2. Pielietotās metodoloģijas apraksts 13

1.3. Izmantoto datu avotu, to kvalitātes apraksts 15

1.4. Pieņēmumi un ierobežojumi 16

2. Izvērtējums par vienkāršoto izmaksu piemērošanas iespējām Programmas 21-27 ieviešanā 18

2.1. Saistīto tiesību aktu pārskats 18

2.1.1. Vadlīnijas par vienkāršoto izmaksu izmantošanas iespējām un to piemērošana ES fondu 2014.-2020. g. periodā 18

2.1.2. ES fondu 2014.-2020. g. perioda ES līmeņa dokumenti attiecībā uz vienkāršoto izmaksu veidiem un likmju aprēķiniem 19

2.1.3. Vispārējā VIZ regulējuma pārskats 2021.-2027.g. periodā 22

2.1.4. Programma 21-27 24

2.1.5. Apkopojums par VIZ piemērošanas atšķirībām 2014.-2020. g. un 2021.-2027.g. periodos 24

2.2. Normatīvā iespējamība 26

2.2.1. Komercdarbības (valsts) atbalsta nosacījumi 26

2.2.2. Finanšu instrumentu izmantošana 27

2.2.3. Regulējums projektiem ar kopējo atbalstu, kas nepārsniedz 200 000 EUR 27

2.2.4. SAMP, kuriem vienkāršoto izmaksu piemērošana nav lietderīga no normatīvā skatu punkta 28

2.3. Lietderība 28

2.3.1. Latvijas pieredze 28

2.3.2. Ārvalstu pieredze 29

2.3.3. Administratīvā sloga samazināšana 31

2.3.4. SAMP ar nelielu VIZ piemērošanas lietderības vērtējumu 32

2.4. Praktiskā iespējamība 35

2.4.1. Interviju kopsavilkums 36

2.4.2. Izmaksu kategoriju piemērotība 36

2.4.3. Rezultatīvo rādītāju piemērotība 36

2.4.4. Ietekme uz administratīvo slogu 37

2.4.5. Secinājumi par SAMP vienkāršoto izmaksu piemērošanas praktisko iespējamību 37

3. Horizontālo vienkāršoto izmaksu metodiku izstrādes potenciāls 47

3.1. Mācību aktivitāšu īstenošana 47

3.1.1. Pārskats par 2021.-2027.g. SAMP, kuros plānots īstenot mācību aktivitātes un kuros varētu piemērot kādu no VIZ veidiem 47

3.1.2. ES fondu 2014.-2020.g. perioda pieredze mācību aktivitāšu īstenošanā 49

3.1.3. Par iespējām piemērot EK noteiktos VIZ veidus mācību aktivitāšu īstenošanā 62

3.1.4. Piedāvātais risinājums horizontālās metodikas izstrādei 62

3.2. Projektu vadības un īstenošanas personāla atalgojums 66

3.2.1. Projekta vadības un īstenošanas personāla atalgojums 2014.-2020.g. periodā 66

3.2.2. Izmaksu kategorijas, kurām iespējams piemērot KNR noteiktos VIZ veidus 110

3.2.3. Piedāvātais risinājums horizontālās metodikas izstrādei 111

4. Kopējie izvērtējuma secinājumi 114

A. Pielikums: anotācija 116

B. Pielikums: SAMP izvērtēšanas matrica 117

B.1. Pielikums: SAMP izvērtēšanas matrica 117

B.2. Pielikums: Apmācību pasākumi 117

C. Pielikums: interviju kopsavilkums 118

D. Pielikums: 2014.–2020. g. perioda datu analīze 119

D.1. Pielikums: mācību īstenošanas izmaksu analīze 119

D.2. Pielikums: personāla izmaksu analīze 119

D.3. Pielikums: darba līgumu stundas likmes analīze 119

E. Pielikums: normatīvie akti, plānošanas dokumenti un vadlīnijas 120

# Kopsavilkums

Vienkāršoto izmaksu (turpmāk – VIZ) pieejas ieviešana ES fondu pārvaldībā ir devusi iespēju efektīvākai finansējuma administrēšanai, neatbilstību risku ierobežošanai, administratīvā sloga samazināšanai un lielākas uzmanības pievēršanai rezultātu sasniegšanai.


Šī pētījuma mērķis bija veikt sākotnēju (*ex-ante*) izvērtējumu par iespējām paplašināt VIZ piemērošanu Eiropas Savienības kohēzijas politikas programmā 2021.–2027.gadam (turpmāk – Programma 21-27). Papildus tam pētījumā bija jāpievērš īpaša uzmanība iespējami piemērot VIZ attiecībā uz mācību aktivitāšu izmaksām un personāla atalgojuma (projektu vadības un ieviešanas personāla) izmaksām. Pētījums aptvēra vienīgi attiecināmās tiešās izmaksas.

Pētījuma metodoloģija ietvēra kvantitatīvo un kvalitatīvo datu analīzi par VIZ piemērošanu 2014.-2020. g. periodā un gaidāmo VIZ izmantošanu 2021.-2027.g. periodā. Tika analizēti dati par faktiskajām izmaksām (to īpašības, tipoloģija, kopsakarības), kas radušies finansējuma saņēmējiem (turpmāk – FS) 2014.-2020.g. perioda Darbības programmas “Izaugsme un nodarbinātība” (turpmāk – DP) ieviešanā, kā arī novērtēti atbildīgo iestāžu (turpmāk – AI) plāni attiecībā uz Programmas 21-27 ieviešanu. Pētījuma veikšanas laiks radīja būtiskus ierobežojumus attiecībā uz datu pieejamību un kvalitāti, jo pētījuma izstrādes brīdī vairums 2014.-2020.g. DP atbalstīto projektu vēl atradās ieviešanas stadijā, savukārt Programmas 21-27 ieviešanas uzsākšana vēl bija sagatavošanas stadijā un virkne ieviešanas nosacījumu vēl nebija zināmi (izlemti). Dati par VIZ piemērošanas pieredzi ES līmenī un citās ES dalībvalstīs tika arī aplūkoti, lai nostiprinātu argumentāciju par VIZ piemērošanu Latvijā.

Lai izvērtētu VIZ piemērošanas iespējamību Latvijā Programmā 21-27 tika izmantots zemākais iespējamais plānošanas datu līmenis, tas ir, specifisko atbalsta mērķa pasākumu (turpmāk – SAMP) līmenis. Katram SAMP tika izvērtēta VIZ piemērošanas (1) normatīvā iespējamība kā arī VIZ piemērošanas (2) lietderība un (3) praktiskā iespējamība. Izvērtējuma rezultātā tikai izdarīt pieci secinājumi un katrs no tiem var tikt attiecināts uz kādu no SAMP:

1. Atbilstoši Kopīgo noteikumu regulas jeb Eiropas Parlamenta un Padomes regula (ES) 2021/1060 (turpmāk - KNR) prasībām VIZ piemērošana ir obligāta un attiecināma pilnīgi uz visām izmaksām tādos SAMP, kur projekta izmaksas nepārsniedz 200 000 EUR.
2. SAMP, kur projekta izmaksas pārsniedz 200 000 EUR, bet tiek paredzēti daudzpakāpju projekti, proti, projekta ietvaros ir plānotas projekta darbības zem 200 000 EUR sliekšņa, kas mērķētas uz lielu gala labuma guvēju (netiešo FS) loku (un kuriem būtu jāiesniedz izdevumus pamatojoši dokumenti gadījumā, ja netiek piemēroti VIZ), VIZ ir jāpiemēro pilnībā izmaksām, kas attiecas uz gala labuma guvējiem.
3. SAMP, kuros projekta izmaksas pārsniegs 200 000 EUR, bet intervences loģika paredz plašu FS loku (piemēram, pašvaldības, pašvaldību kapitālsabiedrības, universitātes) un attiecināmo izmaksu struktūra ir labvēlīga VIZ piemērošanai, jārod iespēja izstrādāt SAMP specifiskas VIZ metodikas, kas atļautu vienotās likmes, vienas vienības izmaksu standarta likmes vai vienreizējā maksājuma piemērošanu vismaz daļai no attiecināmajām izmaksām.
4. SAMP ar nelielu VIZ piemērošanas lietderības rādītāju (piemēram, projektā ir tikai viens FS, kas tiek atbalstīts ierobežotas projektu atlases procesā), VIZ piemērošana var tikt ierobežot uz VIZ horizontālo metodiku izmantošanu (piemēram, vienotā likme projekta personāla atalgojumam, ja tāda tiek apstiprināta).
5. VIZ nav lietderīgi piemēroti SAMP, kur jāpilda komercdarbības (valsts) atbalsta normu prasības, vai tādēļ, ka izvēlētais SAMP ieviešanas veids ir finanšu instruments.

Skatiet zemāk attēlus nr. 1. un nr. 2., kuros redzams, kā SAMP sadalās starp pieciem secinājumiem, kā arī SAMP sadalījumu pēc tā novērtējuma pret lietderības un praktiskās iespējamības kritērijiem.

1. Attēls. SAMP sadalījums pēc secinājumiem

2. Attēls. Secinājumu vizuāls grupējums



VIZ piemērošanas Programmas 21-27 ieviešanā uzrāda lielu potenciālu, vienlaikus ir acīmredzami, ka tam priekšnoteikums būtu tālāku precizējumu veikšana intervences loģikā un veidā, kā tiek definēti sasniedzamie rezultāti.

VIZ piemērošanas mācību aktivitāšu un personāla atalgojuma (projektu vadības un projektu īstenošanas) izmaksām padziļinātā analīze parādīja, ka ir potenciāls VIZ piemērošanai un VIZ horizontālo metodiku izstrādei, kuru piemēroša aptvertu visu programmu. Tiek piedāvāts ieviest tādas vienas vienības izmaksu standarta likmes, kā personāla atalgojuma stundas likme, nodarbību vadītāja stundas likme mācību aktivitātēm un vienas apmācību cilvēkstundas likme. Ir ieteikts arī ieviest vienoto likmi personāla atalgojuma izmaksām.

Lai arī šīs tiek piedāvātas kā universālas likmes, tomēr to pielietojumam ir noteiktas robežas, kam par iemeslu 2014.-2020.g. izmaksu datu vērtību, kas tiek izmantoti likmes pamatošanai, lielā izkliede. Lai novērstu situācijas, kad atsevišķu SAMP ietvaros noteiktās horizontālās VIZ likmes būtiski atšķiras no faktiskajām izmaksām projektos (notiek pārkompensācija, vai nepietiekama kompensācija), horizontālo VIZ piemērošanas iespējas jāvērtē, izstrādājot SAMP ieviešanas nosacījumus un nepieciešamības gadījumā paredzot SAMP specifiskas VIZ likmes.

# Executive summary

Introduction of the simplified cost options (hereafter - SCO) in the management of the EU funds has opened way for more efficient administration of the funding, lowering risk of errors, reduction of administrative burden and greater focus on achievement of results.

The aim of this study was to evaluate ex-ante what are possibilities for expanding the use of the SCO in the implementation of the EU funded programme for Latvia in 2021-2027 period. Furthermore the study had to take a closer look at the possible usage of the SCO for costs of training activities and personnel remuneration costs (both for project management and for implementation of project (operation)), and propose two horizontal methodologies for application of SCO for these cost categories. The study covered only direct eligible costs.

Methodology of research included both quantitative and qualitative analysis of data on application of SCO in current 2014-2020 programming period and anticipated use of SCO in 2021-2027 period. Data on actual expenditure (characteristics, typology, trends) incurred by beneficiaries during implementation of 2014-2020 programme was analysed, as well as plans of the authorities regarding the implementation of 2021-2020 programme were assessed. Substantial limitations to the data availability and quality derived from the timing of undertaking the study as the period of preparing the study most of operations supported under the 2014-2020 programmes were ongoing, while rollout of 2021-2020 was still in the preparatory stage and hence number of implementation modalities were not known (decided). Data about experience of SCO usage at the level of EU and other EU member states were also considered to support the argument of using the SCO in Latvia.

To assess the feasibility of using the SCO in 2021-2027 program the lowest possible data level of programming was used i.e. the level of individual measures under each specific aid objective (hereafter – SAMP). Each SAMP was assessed from point of view of (1) regulatory feasibility of applying SCO; (2) effectiveness and (3) practical feasibility of applying SCO. As a result of the assessment five key conclusions were reach and each conclusion could be attributed to a specific SAMP:

1. SCO is compulsory and should be used to cover all expenditure in SAMP where cost of an operation does not exceed EUR 200 000.
2. In SAMP where costs of an operation exceed EUR 200 000 but under these operations it is planned to have sub-operations below the threshold of EUR 200 000 that will target a larger number of ultimate beneficiaries (who would need to provide proof of expenditure actually incurred if the SCO is not offered) the SCO should cover fully all expenditure at the level of the ultimate beneficiaries.
3. In SAMP where costs of an operation exceed EUR 200 000, but the logic of the intervention foresees a large group of beneficiaries (e.g. municipalities, municipal enterprises, companies, universities) and structure of eligible costs that are conductive to applications of the SCO, the approach should be found to design SAMP specific SCO methodologies that would allow to use unit cost or flat rate at least for part of total eligible costs.
4. SAMP with lower feasibility of applying SCO (e.g. one entity is a single beneficiary in the operation selected in a restricted call for applications), the SCO usage is optional and can be reduced to certain horizontal SCO methodologies (e.g. flat rate for remuneration of project management personnel).
5. Application of SCO in SAMP is not feasible due to limits deriving from provisions of state aid or due to the fact that financial instrument is chosen as the implementation method.

See the illustrations no. 1 and no. 2 for breakdown of SAMP in accordance of five conclusions, as well as distribution of SAMP in line of assessment against the criteria of effectiveness and practical feasibility.

The analysis of feasibility of SCO usage in the implementation of Latvian 2021-2027 programme shows a large potential in meantime it is obvious that the logic of intervention and the way of defining achievable results will need further adjustment to make it happen.

In-depth analysis of aspects of using the SCO for costs of training activities and personnel remuneration costs (both for project management and for implementation of project (operation)) reviled that there is potential to use SCO and propose horizontal SCO methodologies that could be applied across the program. Unit cost such as hourly rate for personnel remuneration or rate to be paid for one man-day of training has been proposed. Flat rates for the costs of personnel remuneration has been proposed.

Though these are proposed as universal (cross cutting) rates to be applied to whole programme, there might be certain limitations in the scope of application due to the low levels of homogeneity in the cost data from 2014-2020 that has been used to determine these rates. To avoid the risks of overcompensation or undercompensation application of the universal rates should be reassessed when deciding on implementation provisions for individual SAMP. If need be designated SCO methodology should be developed for the SAMP in question.

# Izvērtējuma veikšana

## Dokumenta konteksts un mērķis

ES fondu atbalsts tiek pakļauts ļoti rūpīgai un detalizētai uzraudzībai. Projektu pieteikumos, kā arī atskaitēs ir nepieciešams norādīt detalizētas izmaksu pozīcijas. Lai saņemtu ES fondu daļas atmaksu, FS ir jāsaglabā un ES fondu vadības un kontroles sistēmā iesaistītajām iestādēm jākontrolē visi izdevumus pamatojošie dokumenti. Sākotnēji šāda prakse tiek pamatota ar mērķi stingri uzraudzīt publisko līdzekļu izmantošanu un novērst iespējamo nelikumīgu vai nelietderīgu līdzekļu izšķērdēšanu. Tomēr šādai pieejai bija arī nelabvēlīgi blakus efekti, kas laika gaitā arvien vairāk aktualizēja jautājumu par iespēju vienkāršot projektu pieteikšanos un atskaitīšanos. Likumsakarīgi, ka viens no veidiem, kā būtu iespējams ES fondu pārvaldības sistēmu uzlabot, ir VIZ piemērošana.

ES fondu 2014.-2020. g. periodā Latvijā VIZ piemērošanas tvērums paplašinās ar katru gadu. To apliecina gan jaunu VIZ metodiku izstrāde, gan augošais tādu maksājumu īpatsvars, kuri veikti par pamatu izmantojot VIZ. AI un FS, kuri ir uzsākuši VIZ izmantošanu projektos, plāno turpināt šo praksi arī Programmas 21-27 ieviešanā.

2020.gada nogalē Eiropas Komisija (turpmāk – EK) apkopojot rezultātus par Eiropas Sociālā fonda (turpmāk – ESF) ieguldījumiem trijos tematiskajos mērķos (8., 9. un 10.) [[2]](#footnote-3) [[3]](#footnote-4), secinājusi, ka projektu īstenošanas efektivitāti būtiski ietekmē institucionālā kapacitāte, administratīvais slogs un eksistējošie normatīvie nosacījumi, to skaitā VIZ iespēju izmantošana.

VIZ potenciāls ir būtiski lielāks, nekā tas šobrīd tiek izmantots Latvijā un citās ES dalībvalstīs. Jau šobrīd ir noteiktas vairākas iespējas ES dalībvalstīm izmantot KNR noteiktās “off-the-shelf” vienotās likmes un aprēķina veidus, iepirkuma procedūras projektu ietvaros vairs nav šķērslis, lai piemērotu VIZ, kā arī kā obligāta prasība ir noteikta, ka visos projektos, kuru kopējās izmaksas nepārsniedz 200 000 EUR, visas projektu izmaksas būs jāsedz VIZ veidā.

VIZ pielietojumam ir vairākas būtiskas priekšrocības:


* Tie ievērojami samazina administratīvo slogu gan pārvaldībā iesaistītajām iestādēm, gan FS;
* Ļaut pārvaldībā iesaistītajām iestādēm pārorientēties no finanšu dokumentu vākšanas un pārbaudes uz politikas mērķu sasniegšanu, t.i., koncentrējoties uz konkrētu rezultātu un to sasniegšanu, nevis procesa kontroli;
* Tie vienkāršo revīzijas liecības, tādējādi samazinot kļūdu risku - trīs gadus pēc kārtas Eiropas Revīzijas palāta nav konstatējusi kļūdas darījumos, kur pielietotas VIZ. Tas nozīmē mazāk darbības pārtraukumu un ātrāku izdevumu atlīdzināšanu;
* Ātrāka izmaksu atlīdzināšana savukārt samazina FS (maksājumu pieprasījumu iesniedzēju) naudas plūsmu riskus un palielina vēlmi pieteikties jauniem projektiem;
* Pateicoties pārvaldības procesa vienkāršošanai, VIZ iespēju izmantošana var atvieglot FS piekļuvi Eiropas Savienības fondiem (turpmāk – ES fondi).[[4]](#footnote-5)
* Pateicoties mazākam administratīvajam slogam, ātrākai naudas plūsmai un mazākiem finansiālajiem riskiem palielinās atbalsta saņēmēju vēlme pieteikties uz ES fondu projektiem, kas savukārt uzlabo konkurenci un ilgākā termiņā uzlabo projektu kvalitāti un palielina to pozitīvo ietekmi.

Neskatoties uz augstāk minētajiem ieguvumiem VIZ piemērošanai pastāv arī trūkumi. It īpaši to ieviešanas sākuma stadijā. Uz to arī norāda gan EK, gan VI, atzīstot, ka ieviešanas sākuma stadijā administratīvais slogs var pieaugt, jo ir jāizstrādā jaunas VIZ piemērošanas metodikas un kārtība.

VIZ piemērošanas izvērtējums sastāv no trīs daļām. Pirmā daļa sniedz konceptuālu ieskatu VIZ. Otrajā daļā tika identificēti iespējamie atbalsta pasākumi un izmaksu veidi, attiecībā uz kuriem būtu iespējams piemērot VIZ 2021.-2027.g. periodā, tai skaitā, izvērtējot piemērošanas lietderību un praktisko iespējamību. Savukārt trešajā daļā tiek padziļināti vērtēta horizontālo VIZ metodiku izstrādes iespējas 2021.-2027. g. periodā.

Kopējo izvērtējuma daļu secība ir redzama 3. Attēlā.

3. Attēls. Izvērtējuma mērķis, rezultāti un ietekme



Izvērtējuma trešās daļas uzdevums ir izvērtēt potenciālu VIZ metodiku izstrādei, kas būtu piemērojamas mācību aktivitāšu īstenošanai, kā arī projekta vadības un īstenošanas personāla izmaksām. Metodikas izstrādes mērķis tiek pamatots ar nepieciešamību sniegt atbalstu AI un samazināt ar VIZ izstrādi saistīto administratīvo slogu.

Šāda pieeja arī ir saistīta ar virkni risku un ierobežojumu. Izstrādājot universālu horizontālo metodiku ir svarīgi, lai tā būtu pēc iespējas plašākā atbalsta pasākumu spektrā. No otras puses unificēta vienas vienības izmaksu standarta likme, vienotā likme vai vienreizējais maksājums var novest pie situācijas, ka ir FS grupas, kuras var saņemt nepietiekamu atmaksu pret to faktiskajiem izdevumiem, vai arī tieši pretēji var tik pārkompensētas. Šaubas par VIZ piemērotību var atturēt atsevišķus potenciālos FS no pretendēšanas uz ES fondu atbalstu. Tomēr neskatoties uz to var prognozēt, ka kopējie ieguvumi būs pozitīvi, jo administratīvā sloga samazinājums (un ar to saistītais ietaupījums) noteikti kompensēs iespējamos VIZ trūkumus.

## Pielietotās metodoloģijas apraksts

Vispārējā metodoloģiskā pieeja izvērtējuma veikšanai un horizontālo metodiku izstrādei tika balstīta uz pamatotu, ticamu, piemērotu un faktos balstītu rezultātu. Lai to sasniegtu tika ievēroti sekojoši labas izvērtēšanas prakses principi:

* Piemērotu, pietiekamu, izsekojamu un pārbaudāmu datu iegūšana
* Neatkarīgu un objektīvu datu avotu izmantošana
* Datu vākšanas un analīzes procedūras bija piemērotas un caurspīdīgas
* Datu atlase tika veikta no ticamiem avotiem saskaņojot ar Pasūtītāju vai arī piesaistot Pasūtītāju datu ieguvē
* Izvērtējumā tika izmantoti gan vietējie, gan ārzemju dati
* Tika iegūti gan primārie, gan sekundārie dati, atkarībā no pieejamības un piemērotības
* Nepietiekamas informācijas gadījumā vai pie neskaidras datu interpretācijas papildus tika izmantots ekspertu vērtējums.

Pateicoties visu augstāk aprakstīto metodisko pieeju kombinācijai tika iegūta maksimālā rezultātu ticamība. Kopējā metodiskā pieeja ir atspoguļota 4. attēlā.

4. Attēls. Izvērtējuma kopējā metodiskā pieeja

Diagram

Description automatically generated

Šī pētījuma mērķis bija veikt sākotnēju (*ex-ante*) izvērtējumu par iespējām paplašināt VIZ piemērošanu Programmā 21-27. Papildus tam pētījumā bija jāpievērš īpaša uzmanība iespējai piemērot VIZ attiecībā uz mācību aktivitāšu izmaksām un personāla atalgojuma (projektu vadības un ieviešanas personāla) izmaksām, kā arī izstrādāt divas horizontālās VIZ metodikas minētajām izdevumu kategorijām. Pētījums aptvēra vienīgi attiecināmās tiešās izmaksas.

Lai izvērtētu VIZ piemērošanas iespējamību Programmā 21-27 tika izmantos zemākais iespējamais plānošanas datu līmenis, tas ir, SAMP līmenis. Katram SAMP tika izvērtēta VIZ piemērošanas (1) normatīvā iespējamība, kā arī VIZ piemērošanas (2) lietderība un (3) praktiskā iespējamība. Detalizētai SAMP analīzei tika izveidota matrica, kas sevī ietvēra visus ar VIZ piemērošanu saistītos aspektus: VIZ piemērošanas iespējas, lietderību, normatīvo regulējumu, ārvalstu pieredzi konkrētajā jomā, izmantojamos rezultatīvos un ietekmes rādītājus, kā arī AI aptaujas rezultātus. Sīkāk skatīt ziņojuma pielikumā B.

Ar izveidotās matricas palīdzību tika veikta detalizēta analīze dažādos griezumos ar mērķi identificēt VIZ piemērošanas iespējas atkarībā no AI, atbalstāmajām aktivitātēm, atbalsta mērķa grupām, FS, projektu lieluma u.c. parametriem. SAMP un atbalstāmās aktivitātes arī tika salīdzinātas starp periodiem t.i. 2014-2020 un 2021-2027. Analīze tika veikta iekļaujot gan kvantitatīvos, gan kvalitatīvos rādītājus. Lai būtu iespējams veikt integrēto analīzi kvalitatīvie dati tika iespēju robežās kvantificēti vai arī ekspertu novērtēti. Pateicoties šādas integrētas analīzes matricas izveidei bija iespējams nodalīt pietiekami homogēnas SAMP kopas apmācību un izglītības jomā, kas tālāk tika detalizētāk analizētas izmantojot KPVIS datus, analīzē iekļaujot mācību ilgumu, mērķa grupas, tiešo un netiešo izmaksu pozīcijas un to lielumu utt. Sīkāk skatīt 2. un 3. nodaļā.

VIZ piemērošanas mācību aktivitāšu un personāla atalgojuma (projektu vadības un projektu īstenošanas) izmaksām padziļinātākai analīzei un VIZ horizontālo metodiku izstrādei arī tika izmantota kvantitatīvo un kvalitatīvo datu analīze par VIZ piemērošanu 2014.-2020. g. periodā un gaidāmo VIZ izmantošanu 2021.-2027.g periodā. Tika analizēti dati par faktiskajām izmaksām (to īpašības, tipoloģija, kopsakarības), kas radušies FS 2014.-2020.g. perioda DP ieviešanā, kā arī novērtēti AI plāni attiecībā uz Programmas 21-27 ieviešanu.


## Izmantoto datu avotu, to kvalitātes apraksts

Datu avoti tika izmantoti primāri diviem analītiskiem nolūkiem:

* Kvantitatīvajai analīzei – DPP, 2014.-2020.g. perioda dati no KPVIS, VIZ piemērošanu citās ES dalībvalstīs;
* Kvalitatīvajai analīzei - LR un ES normatīvie akti, vadlīnijas, metodiskie materiāli, kvalitatīvie dati (uzskaitījums pieejams pielikumā D.) tika verificēti konsultējoties ar Pasūtītāja pārstāvjiem, AI pārstāvju aptauja un intervijas.

Zemāk redzamajā 5. Attēlā redzama kopējā datu ieguves un apstrādes loģiskā ķēde.

5. Attēls. Datu ieguves un apstrādes loģiskā ķēde



Dati par Programmā 21-27 plānotajiem SAM, SAMP, darbībām, rezultatīvajiem rādītājiem un izmaksām tika apkopoti un analizēti, lai varētu sniegt vērtējumu par iespējām piemērot VIZ. Pamata datu avoti bija DPP projekts, SAM rādītāju metodoloģijas apraksti, AI aptaujas rezultātā iegūtā informācija, kā arī informācija no intervijām ar AI pārstāvjiem. Būtiskākie ierobežojumi datu ieguvē bija, saistīti ar to, ka 2021. – 2027.g. SAM un SAMP virknē gadījumu vēl ir izstrādes stadijā, attiecīgi ne augstāk minētie dokumenti, ne arī saziņa ar AI nedeva pilnu informāciju par SAMP ieviešanas nosacījumiem. Papildus tam atbildes uz aptauju sniedza tikai 9 no 11 AI, kurām aptauja tika nosūtīta[[5]](#footnote-6). Turklāt saņemtās aptaujas anketas bieži nebija pilnībā aizpildītas.

2014.-2020.g. datu analīze tika veikta balstoties uz datiem, kas pieejami KPVIS.

No KPVIS tika izgūti dati uz 31.12.2021. šādās atskaišu datu kopās:

* Projekti un piešķirtais finansējums;
* 08. Projektā īstenotās darbības un sasniegtie rezultāti;
* 05. Noslēgtie B5 iepirkuma līgumi;
* 06. Noslēgtie darbinieku līgumi B6;
* 10.6. Detalizēts projekta budžets – Plānotais;
* 5.1. MP Rēķini.

Tas, kuri dati kuru rādītāju analīzē un kā tika piemēroti, kā arī datu kvalitātes problēmas un risinājumi detalizēti minēti zemāk tematiskajās sadaļās.

Izvērtējuma vajadzībām tika iegūti dati gan no KPVIS, gan citiem publiskā sektora datu avotiem (piemēram, Valsts ieņēmuma dienesta (turpmāk – VID) un Centrālās statistikas pārvaldes (turpmāk – CSP) dati). Dažos gadījumos iegūtie dati uzrādīja augstu homogenitāti, piemēram VID dati par darba samaksu un KPVIS dati par vidējām stundas likmēm publiskā sektora FS vidū. Vienlaikus citu 2014.-2020.g. perioda datu homogenitāte bija zema, kā rezultātā samazinājās iespēja iegūt viennozīmīgus un ticamus rezultātus, neskatoties uz to ka tika pielietotas iepriekš plānotās datu tīrīšanas metodes, piemēram, ekstrēmo vērtību atmešana utt. Zemo homogenitāti lielā mērā noteica projektu iesniedzēju un FS plašā interpretācija par to, ko sevī ietver dažādas aktivitātes. Tā, piemēram, apmācību gadījumā daudzos gadījumos nebija iespējams nodalīt laiku, kas tiek pavadīts pašmācībā, no laika, kas tiek pavadīts lekcijā vai seminārā. Lai situāciju noskaidrotu un uzlabotu datu homogenitāti tika veikts mēģinājums noskaidrot lielās atšķirības starp projektiem tomēr vairumā gadījumu retroaktīvi tas nebija iespējams.

## Pieņēmumi un ierobežojumi

Ierobežojumi:

* 2014.-2020.g. perioda ES fondu apguves datu atbilstība, pieejamība un kvalitāte. Projektu līmeņa datu (rēķinu, līgumu ieraksti) apkopošanu apgrūtināja tas, ka daudzos gadījumos projektu īstenotāji bija dažādi interpretējuši gan formulējumus, gan arī vērtības, kas jānorāda. Attiecīgajos gadījumos tika veikta analītiska izlase, lai atsijātu ticamo informāciju ar viennozīmīgu interpretāciju, kas tika izmantota aprēķiniem vērtējot VIZ piemērošanas potenciālu.
* Izvērtējuma īstenošanas laikā 2014.-2020.g. perioda DP ieviešana turpinājās, attiecīgi, par būtisku sniegtā atbalsta apjomu nebija pilnīga informācija, jo pasākumu un projektu īstenošana vēl turpinājās. Tas ietekmēja pieejamās datu kopas apjomu, kā arī nedeva pietiekamu reprezentāciju no datu struktūras viedokļa.
* Izvērtējums attiecībā uz Programmu 21-27 un tās ieviešanas nosacījumiem, tika veikts laikā, kad turpinās šo nosacījumu izstrāde un pilnveidošana. Attiecīgi, ziņojumā iekļautie novērojumi un secinājumi ir tapuši balstoties uz informāciju, kuru bija iespējams iegūt uz ziņojuma izstrādes brīdi.

Pieņēmumi:

* Ziņojuma izstrādes laikā DPP par 2021.-2027.g. periodu bija projekta versijā. Lai varētu veikt analītisko darbu un izvairītos no dažādu DPP dokumenta versiju izmantošanas tika pieņemts, ka šajā ziņojumā tiks veiktas atsauces uz DPP projekta versiju, kas nav vecāka par 2021.g. 20. novembri. Pēdējā no Pasūtītāja saņemtā DPP projekta versija ir datēta - 2021.g. 5. oktobris.
* Izstrādājot secinājumus un ieteikumus tika pieņemts, ka VIZ ieviešanai 2021.-2027.g. periodā tiks piešķirta augsta prioritāte, proti, VIZ izstrādei tiks atvēlēts laiks un, lai VIZ piemērošana būtu iespējama, tiks pieļautas arī izmaiņas (salīdzinājumā ar pieeju, kas ir izvēlēta uz šī ziņojuma sagatavošanas brīdi) SAM un SAMP intervences loģikā, kā arī sasniedzamo rezultatīvo rādītāju noteikšanā.
* Attiecībā uz datiem par 2014.-2020.g. DP īstenošanu tika pieņemts, ka vidējie svērtie rādītāji no vairāku gadu garumā īstenoto projektu datiem reprezentē arī situāciju kāda tā ir uz ziņojuma izstrādes brīdi. Datu analīzes aptvertajā periodā, protams, ir bijušas ekonomiskās svārstības, kas varētu ietekmēt rādītājus, piemēram, darba samaksu, tomēr datu analīze parādīja, ka tik īsā periodā nav plaši novērojamas pierādāmas sakarības, bet gadījumos, ja tādas bija, tās tika ņemtas vērā analīzē.

# Izvērtējums par vienkāršoto izmaksu piemērošanas iespējām Programmas 21-27 ieviešanā

Šī izvērtējuma pirmais uzdevums bija vērtēt iespēju piemērot VIZ ES fondu 2021.-2027.g. periodā, norādot, kuros SAM un SAMP varētu piemērot kādu no VIZ veidiem. Veicot šo vērtējumu bija jāpievērš uzmanība tādiem apsvērumiem, kā lietderība, praktiskā iespējamība un ietekme uz administratīvā sloga samazinājumu.

Veicot šo uzdevumu tika īstenoti sekojoši secīgi soļi:

1. Novērtēts normatīvais ietvars VIZ jomā;
2. Vērtēta VIZ piemērošanas Programmā 21-27 iespējamība no trīs rakursiem:
   1. Normatīvā iespējamība;
   2. Lietderība;
   3. Praktiskā iespējamība.

Šajā ziņojuma sadaļā sniegts detalizēts pārskats par katru no šiem soļiem un izdarītajiem secinājumiem. Savukārt, detalizēta analīze un vērtējums katra SAMP līmenī ir atrodams pielikumā B. SAMP izvērtējuma matrica.

## Saistīto tiesību aktu pārskats

Šajā sadaļā ir sniegts pārskats par ES un LR tiesību aktiem, plānošanas dokumentiem un vadlīnijām, kas nosaka VIZ metožu un piedāvāto likmju piemērošanas kārtību un ierobežojumus.

### Vadlīnijas par vienkāršoto izmaksu izmantošanas iespējām un to piemērošana ES fondu 2014.-2020. g. periodā

VIZ piemērošana tiek veikta ar mērķi vienkāršot ES fondu projektu faktisko izmaksu uzskaiti, veicinot fokusēšanās maiņu no finanšu dokumentu pārbaudes uz sasniegto rezultātu pārbaudi, tādā veidā[[6]](#footnote-7):

* Samazinot FS administratīvo slogu projekta izmaksu uzskaitei un maksājuma pieprasījumu pamatojošās dokumentācijas sagatavošanai;
* Samazinot sadarbības iestāžu administratīvo slogu projektu izmaksu dokumentācijas pārbaudēs;
* Samazinot kļūdu rašanās iespējas gan izmaksu pamatojošās dokumentācijas sagatavošanā, gan tās pārbaudē;
* Veicinot ES fondu finansējuma aprites ātrumu – samazināts laiks maksājumu pieprasījumu sagatavošanai, pārbaudei un lēmuma sagatavošanai par līdzfinansējuma apstiprināšanu;
* Fokusējoties uz mērķa un rezultātu sasniegšanu, kas veicina efektīvāku finansējuma izlietojumu.

Piemērojot VIZ iespējas, attiecināmās izmaksas aprēķina saskaņā ar iepriekš noteiktu metodi, pamatojoties uz iznākumiem, rezultātiem vai kādām citām izmaksām. Vairs nav jānodrošina katra līdzfinansējuma izmaksu eiro izsekojamība un kontrole atsevišķos izdevumus apliecinošos dokumentos — tā ir galvenā VIZ nodrošinātā priekšrocība, jo tiek ievērojami mazināts administratīvais slogs[[7]](#footnote-8).

Atbilstoši Eiropas Parlamenta un Padomes regulai (ES) 1303/2013 ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – KNR 14-20), Latvijā 2014.-2020.g. periodā tika lietotas trīs veidu VIZ, kuras tika izstrādātās pamatojoties uz 67., 68., 68.a un 68.b pantu un EK VIZ vadlīnijām – vienotā likme, vienas vienības izmaksu standarta likme un vienreizējais maksājums. VIZ veidus var kombinēt, ja tiek nodrošināta un pierādīta dubultā finansējuma riska neesamība[[8]](#footnote-9) (risks, ka viena projekta vienas un tās pašas izmaksas tiek kompensētas no diviem (vai vairāk) publiskā finansējuma avotiem).

### ES fondu 2014.-2020. g. perioda ES līmeņa dokumenti attiecībā uz vienkāršoto izmaksu veidiem un likmju aprēķiniem

**KNR 14-20**

ES struktūrfondu plānošanas periodu dotācijas un atmaksājamās palīdzības veidus nosaka KNR 14-20 un Padomes regula (ES) Nr. 1304/2013. Vienkāršoto likmju piemērošanu pamatā regulē regulas 67. un 68. pants[[9]](#footnote-10).

KNR 14-20 **67. pants**, dotāciju veidi un atmaksājama palīdzība, nosaka, ka regulā ir pieņemts, ka var būt šādi dotāciju un atmaksājamas palīdzības veidi:

* To atbilstīgo izmaksu atlīdzināšana, kas radušās un attiecīgā gadījumā samaksātas kopā ar ieguldījumu natūrā un amortizāciju;
* Standarta likmes vienības izmaksas;
* Vienreizējie maksājumi, kas nepārsniedz EUR 100 000 no publiska ieguldījuma;
* Vienotas likmes finansējums, ko nosaka, piemērojot procentus vienai vai vairākām noteiktām izmaksu kategorijām.

KNR 14-20 67.panta 5.punktā norādīti vienkāršoto likmju summu noteikšanas veidi:

* Saskaņā ar taisnīgu, godīgu un pārbaudāmu aprēķina metodi, kuras pamatā ir:
* statistikas dati vai cita objektīva informācija;
* pārbaudīti individuālu atbalsta saņēmēju vēsturiski dati, vai;
* pārbaudīti individuālu atbalsta saņēmēju vēsturiski dati;
* Saskaņā ar noteikumiem, ar kuriem piemēro atbilstošās standarta likmes vienības izmaksas, vienreizējos maksājumus un vienotās likmes, kas ir piemērojamas Savienības politikas virzienos līdzīga veida darbībai un atbalsta saņēmējam;
* Saskaņā ar noteikumiem, ar kuriem piemēro atbilstošās standarta likmes vienības izmaksas, vienreizējos maksājumus un vienotās likmes, ko saskaņā ar dotāciju shēmām pilnībā finansē dalībvalsts līdzīga veida darbībai un atbalsta saņēmējam;
* Izmantojot likmes, kas noteiktas ar šo regulu vai ar konkrētu fondu noteikumiem.
* Īpašas metodes, lai noteiktu summas, kas paredzētas atbilstīgi konkrētu fondu noteikumiem.

Šī dokumenta 2.1.3. sadaļā ir sniegts detalizēts pārskats par katru vienkāršoto likmju veidu, norādot informāciju par instrumenta būtību un veidiem, piemērošanas principiem un ierobežojumiem.

Turklāt, **68. pants**, vienotas likmes finansējums netiešajām izmaksām un personāla izmaksām par dotācijām un atmaksājamo palīdzību, nosaka, ja darbības īstenošanā rodas netiešas izmaksas, tās var aprēķināt kā vienotu likmi vienā no šiem veidiem:

* Vienota likme līdz 25 % no atbilstīgajām tiešajām izmaksām ar noteikumu, ka likmi aprēķina, pamatojoties uz taisnīgu, godīgu un pārbaudāmu aprēķina metodi vai metodi, ko saskaņā ar shēmām attiecībā uz dotācijām, kuras pilnībā finansē dalībvalsts, piemēro līdzīga veida darbībai un atbalsta saņēmējam;
* Vienota likme līdz 15 % no atbilstīgajām tiešajām personāla izmaksām, neprasot dalībvalstij veikt nekādu aprēķinu, lai noteiktu piemērojamo likmi;
* Vienota likme, ko piemēro atbilstīgajām tiešajām izmaksām, pamatojoties uz pašreizējām metodēm un atbilstošajām likmēm, kas citos Savienības politikas virzienos piemērojamas līdzīga veida darbībai un atbalsta saņēmējam.

Kā arī, lai noteiktu personāla izmaksas par darbības īstenošanu, piemērojamo stundas likmi var aprēķināt, izdalot pēdējās reģistrētās gada bruto darbaspēka izmaksas ar 1 720 stundām.

Ir vairāki piemēri par SAM, kur minētie VIZ tiek piemēroti:

1. Tabula. SAM piemēri

|  |  |
| --- | --- |
| SAM Nr. | 68. Panta Vienoto Izmaksu Veids |
| 9.2.4. | 9.2.4.1. pasākums “Kompleksi veselības veicināšanas un slimību profilakses pasākumi” – Vienotā likme tiešajām attiecināmajām personāla izmaksām 10% apmērā no pārējām projekta tiešajām attiecināmajām izmaksām.  9.2.4.2. pasākums “Pasākumi vietējās sabiedrības veselības veicināšanai un slimību profilaksei” – Vienotā likme tiešajām attiecināmajām personāla izmaksām 20% apmērā no pārējām projekta tiešajām attiecināmajām izmaksām. |
| 9.2.5. | Vienotā likme tiešajām attiecināmajām personāla izmaksām 7% apmērā no pārējām projekta tiešajām attiecināmajām īstenošanas izmaksām. |
| 9.2.6. | Vienotā likme tiešajām attiecināmajām personāla izmaksām 10% apmērā no pārējām projekta tiešajām attiecināmajām īstenošanas izmaksām. |
| 9.2.7. | Vienotā likme tiešajām attiecināmajām personāla izmaksām 7% apmērā no pārējām projekta tiešajām attiecināmajām īstenošanas izmaksām. |
| 8.2.3. | Vienotā likme tiešajām attiecināmajām personāla izmaksām 6% apmērā no citām attiecināmajām izmaksām. |

Netiešo izmaksu vienotā likme 15% apmērā ir piemērota visos SAM, kur ir paredzētas netiešās izmaksas.

**Regula 2019/2170**un **Regula 2019/379**

Regulas 2019/2170 un 2019/379 iekļauj specifiskus VIZ 13 valstīm, kur norāda un paskaidro izdevumu atmaksu nosacījumus, pārsvarā balstoties uz vienību izmaksu standartu shēmām. Galvenie pieminētie izmaksu veidi ir:

* Apmācību izmaksas, kur kategorizācija iekļauj: nozares, apmācību ilgumu, apmācību jomas, eksāmenu skaitu, kā arī algas likmes;
* Inventāra un ierīču iegādes izmaksas, kuras ir izteiktas uz pārveidoto/izveidoto vietu skaitu, vai arī pielietojuma koeficientu;
* Mobilitātes izmaksas, kur kategorizācijas ir balstītas uz veikto attālumu, kā arī dienas naudas izmaksas ir grupētas vairākās valstu kategorijās.
* Dotās izmaksu likmes ir aprēķinātas sekojoši, visbiežāk balstoties uz:
* Valstī spēkā esošajiem normatīvajiem aktiem;
* Tirgus cenām;
* Minimālo algu vai uz valsts vēsturiskajiem statistikas datiem;
* Ceļa izdevumi balstīti uz Erasmus+ attāluma kalkulatora;
* Vēsturiski izsniegto sertifikātu skaita;
* Apmācību stundas publiskā iepirkuma cenām attiecīgajās jomās un teritorijās.

### Vispārējā VIZ regulējuma pārskats 2021.-2027.g. periodā

#### Faktisko izmaksu atlīdzināšana

Faktisko izmaksu atlīdzināšana ir dotācijas veids, kas līdz šim praksē ir piemērots visplašāk. Atbilstoši šai pieejai tiek veikta to atbilstīgo izmaksu atlīdzināšana, kas radušās un attiecīgā gadījumā samaksātas kopā ar ieguldījumu natūrā un amortizāciju (ja attiecināms), par ko tiek sniegti precīzi darījumus pamatojošie dokumenti.[[10]](#footnote-11)

KNR 74. pants nosaka, ka VI īsteno pārvaldības verifikācijas, (vadības pārbaudes), lai pārliecinātos, ka līdzfinansētie produkti ir piegādāti un līdzfinansētie pakalpojumi ir sniegti, ka darbība atbilst piemērojamajiem tiesību aktiem, programmai un darbības atbalsta nosacījumiem. Izdevumu summa, ko saņēmēji pieprasa saistībā ar šīm izmaksām, ir samaksāta un ka saņēmēji uztur atsevišķu grāmatvedības uzskaiti vai izmanto attiecīgus grāmatvedības kodus attiecībā uz visiem ar darbību saistītajiem darījumiem.[[11]](#footnote-12)

Faktisko izmaksu atlīdzināšana prasa visu izdevumu pamatojošo dokumentu pievienošanu maksājuma pieprasījumiem, kā arī to attiecīgu pārbaudi no ES fondu pārvaldībā iesaistīto institūciju puses, kas ir būtisks administratīvā darba apjoms. Šīs pieejas izmantošana nav efektīva un ekonomiski izdevīga, it īpaši projektos ar mazu budžetu vai apjomīgu finanšu izdevumu pozīciju apmēru (piemēram, lielu iesaistīto personu skaitu). Tādēļ KNR ir piedāvājusi trīs VIZ veidus kā alternatīvas – vienotā likme, vienas vienības izmaksu standarta likme un vienreizējos maksājums.

#### Vienotā likme

Vienotā likme ir izmaksu apjoms, kas izteikts procentos no ES fondu projekta attiecināmajām tiešajām izmaksām (vai to daļas, vai konkrētas izmaksu pozīcijas).

KNR paredz virkni vienoto likmju.

Netiešajām izmaksām KNR 54. pants paredz :

* Vienoto likmi līdz 25% apmērā no attiecināmajām tiešajām izmaksām ar noteikumu, ka likmi aprēķina saskaņā ar 53. panta 3. punkta a) apakšpunktu;
* Vienoto likmi līdz 15% apmērā no attiecināmajām tiešajām personāla izmaksām, neprasot attiecīgajai dalībvalstij veikt nekādu aprēķinu piemērojamās likmes noteikšanai;
* Vienoto likmi līdz 7% apmērā no attiecināmajām tiešajām izmaksām, neprasot attiecīgajai dalībvalstij veikt nekādu aprēķinu piemērojamās likmes noteikšanai.

Saskaņā ar KNR 55. panta 1. punktu darbības tiešās personāla izmaksas var aprēķināt, izmantojot vienotu likmi līdz 20 % apmērā no tiešajām izmaksām, kas nav minētās darbības tiešās personāla izmaksas, neprasot attiecīgajai dalībvalstij veikt nekādu aprēķinu piemērojamās likmes noteikšanai, ar noteikumu, ka darbības tiešās izmaksas neietver publiskus būvdarbu līgumus vai piegādes vai pakalpojumu līgumus, kuru vērtība pārsniedz Eiropas Parlamenta un Padomes Direktīvas 2014/24/ES 4. pantā un Eiropas Parlamenta un Padomes Direktīvas 2014/25/ES 15. pantā noteiktās robežvērtības.”

KNR 56. panta 1. punkts paredz vienotu likmi līdz 40 % apmērā no attiecināmajām tiešajām personāla izmaksām, ko var izmantot, lai segtu darbības atlikušās attiecināmās izmaksas.

#### Vienības izmaksas

Vienas vienības izmaksu standarta likme ir attiecināmo izmaksu kompensēšanas/apmaksas princips, kuru piemēro, ņemot vērā ES fondu projekta ietvaros sasniegto rezultātu:

* Piešķirts iepriekš noteikts finansējuma apmērs ES fondu FS par katru radīto rezultātu vienību, bet nav jāuzrāda izdevumu pamatojošie dokumenti, kas radušies katras vienības sasniegšanas rezultātā, kā pierādījumi maksājuma saņemšanai kalpo dokumenti, kas pierāda, ka ieplānotais rezultāts ir sasniegts plānotajā apjomā.

#### Vienreizējais maksājums

Vienreizējais maksājums ir attiecināmo izmaksu kompensēšanas / apmaksas princips, kuru piemēro, ņemot vērā ES fondu projekta ietvaros sasniegto rezultātu. Vienreizējo maksājumu attiecina uz vienu vai vairākām attiecināmo izmaksu pozīcijām.

### Programma 21-27

Tā kā šī izvērtējuma mērķis ir identificēt Programmas 21-27 ieguldījumu prioritātes, SAM un SAMP darbības, kurās būtu iespējams piemērot VIZ un noteikt identificētajām darbībām atbilstošāko no VIZ veidiem, šajā apakšnodaļā sniegts pārskats par Programmas 21-27 uzbūvi.

Vispārējā Programmas stratēģija paredz risināt 8 galvenās problēmas:

1. Ekonomiskās, sociālās un teritoriālās kohēzijas attīstība pēdējos gados
2. Produktivitāte, inovācijas un prasmes
3. Klimatneitralitāte, pielāgošanās klimata pārmaiņām un vides aizsardzība
4. Mobilitāte
5. Iedzīvotāju potenciāla pilna izmantošana
6. Integrēti risinājumi demogrāfijas un reģionālo attīstības atšķirību izaicinājumiem
7. Izaicinājumi administratīvajai kapacitātei, labai pārvaldībai un vienkāršošanai
8. Sasaiste ar ES Stratēģiju Baltijas jūras reģionam

Problēmu risinājumi tiek piedāvāti griezumā pa pieciem politikas mērķiem, kur katrā ES finansējuma daļu veido atšķirīgi fondi (ERAF, KF, ESF+). Tabulā redzams, ka lielākā daļa finansējuma paredzēta mobilitātes mērķim un klimatneitralitātes mērķim. Nedaudz mazāks īpatsvars ir plānots ekonomikas pārmaiņu mērķim un sociālās iekļaušanas mērķim, bet vismazākā daļa – teritoriju attīstībai.

### Apkopojums par VIZ piemērošanas atšķirībām 2014.-2020. g. un 2021.-2027.g. periodos

3. Tabula. Tiesību aktu pārskata kopsavilkums

| Salīdzinošais kritērijs | 2014. – 2020. | 2021. – 2027. |
| --- | --- | --- |
| **Fondi, kuros izmanto VIZ** | ESI fondi (ESF, ERAF, KF) | ERAF, ESF+, KF |
| **Aprēķināšanas metodes** | *Ex ante* aprēķins, kura pamatā ir taisnīga, godīga un pārbaudāma metode.  Papildu aprēķinu metodes:  -Izmantot jau esošas ES projektu aprēķinu metodes līdzīgām aktivitātēm un saņēmējiem.  -Izmantot valstī jau esošas projektu aprēķinu metodes līdzīgām aktivitātēm un saņēmējiem. | Nemainās |
| **Atbalsta veidi, kuriem izmantojamas VIZ** | Granti un atmaksājamā palīdzība, ar iespēju nepiemērot, ja izmaksas veidojas publiskā iepirkuma rezultātā. | Granti un atmaksājamā palīdzība, arī gadījumos, ja izmaksas veidojas publiskā iepirkuma rezultātā |
| **Izmantojamība** | ESF projektiem zem **100 000 EUR** VIZ ir jāizmanto obligāti, izņemot valsts atbalsta gadījumā. | Ja darbības kopējās izmaksas nepārsniedz **200 000 EUR**, iemaksas no ERAF, ESF+, saņēmējam sniedz vienības izmaksu, fiksētas summas maksājumu vai vienotas likmes finansējuma veidā, izņemot darbības, kurām sniegtais atbalsts ir uzskatāms par valsts atbalstu |
| **Vienotās likmes metodes izmantošana** | - projektu ietvaros var izmantot vienotu likmi, kas ir 40% no attiecināmajām tiešajām personāla izmaksām citu attiecināmo izdevumu segšanai, neveicot aprēķinu piemērojamās likmes noteikšanai.  -Darbības tiešās personāla izmaksas var aprēķināt, izmantojot vienotu likmi līdz 20 % apmērā no tiešajām izmaksām, kas nav minētās darbības tiešās personāla izmaksas, neprasot attiecīgajai dalībvalstij veikt nekādu aprēķinu piemērojamās likmes noteikšanai, ar noteikumu, ka darbības tiešās izmaksas neietver publiskus būvdarbu līgumus vai piegādes vai pakalpojumu līgumus | Nemainās |
| **Vienotā likme netiešajām izmaksām** | -Vienotā likme līdz 15% no atbilstīgajām tiešajām personāla izmaksām (bez papildu aprēķina metodikas)  -Vienotā likme līdz 25% no atbilstīgajām tiešajām izmaksām, ja likme ir noteikta atsevišķā metodoloģijā | 2014.-2020.g. perioda nosacījumiem klāt nākusi:  -Vienota likme līdz 7% apmērā no attiecināmajām tiešajām izmaksām, neprasot attiecīgajai dalībvalstij veikt nekādu aprēķinu piemērojamās likmes noteikšanai |
| **Vienreizējais maksājums/ fiksētās summas maksājums** | Vienreizējais maksājums/ fiksētās summas maksājums nepārsniedz 100 000 EUR no publiska ieguldījuma | Vienreizējais maksājums/ fiksētās summas maksājums nepārsniedz 200 000 EUR no publiska ieguldījuma |

## Normatīvā iespējamība

VIZ piemērošanas normatīvā iespējamība tika novērtēta, katru SAMP apskatot no KNR nosacījumu viedokļa, kā komercdarbības (valsts) atbalsta piemērošana, finanšu instrumentu izmantošana un obligāta VIZ piemērošana projektiem un projektu darbībām, kas nepārsniedz 200 000 EUR.

### Komercdarbības (valsts) atbalsta nosacījumi

Līguma par ES darbību (turpmāk – ES Līgums) 107.panta 1.punkts, kas tālāk interpretēts ES tiesu judikatūrā, definē kritērijus, kuriem izpildoties, valsts īstenots pasākums kvalificējas kā komercdarbības atbalsts. Un tikai tādi valsts īstenoti pasākumi, kuri vienlaicīgi izpilda visus ES Līguma 107.panta 1.punkta nosacījumus, ir pakļauti komercdarbības atbalsta kontrolei.[[12]](#footnote-13) Komercdarbības atbalsts ES dalībvalstīs ir likumīgs tikai tad, ja tas ir saskaņots ar EK. Savukārt, ES dalībvalstīm ir pienākums veikt sniegtā atbalsta uzskaiti un saglabāt to pamatojošus dokumentus, lai EK varētu verificēt komercdarbības atbalsta lēmumu nosacījumu ievērošanu. Secīgi, VIZ piemērošana nedod vēlamo vienkāršošanas efektu, ja vienlaikus ir jāievēro komercdarbības atbalsta regulējuma prasības. KNR 53. panta 2. daļa arī atrunā izņēmumu, kad regulas prasības par obligātu VIZ piemērošanu darbībās ar kopējām izmaksām līdz 200 000 EUR netiek piemērotas, ja atbalsts ietver komercdarbības (valsts) atbalstu. Vienlaikus VIZ piemērošanas lietderība saglabājas, ja komercdarbības (valsts) atbalsts atbilst “*de minimis”* atbalsta jēdzienam, proti, ja atbalsts viena vienota uzņēmuma līmenī, kas nepārsniedz 200 000 EUR robežu (jeb 500 000 EUR robežu uzņēmumiem, kuri sniedz pakalpojumus ar vispārēju tautsaimniecisku nozīmi) trīs gadu periodā, neietekmē tirdzniecību starp dalībvalstīm un/vai neizkropļo konkurenci, vai nedraud kropļot to, un tādēļ uz to neattiecas ES Līguma 107. panta 1.punkts.[[13]](#footnote-14)

Attiecīgi novērtējot 2021.-2027.g. SAMP pēc šī kritērija, tika atlasīti tādi SAMP, kuros VIZ piemērošana nebūs lietderīga vai iespējama, jo tajos paredzēts komercdarbības atbalsts atbilstoši ES Līguma 107. pantam.

### Finanšu instrumentu izmantošana

EK ir sniegusi vadlīnijas, ka VIZ nevar izmantot, ja darbības atbalsts tiek sniegts finanšu instrumenta vai balvas veidā. Tomēr, ja darbības atbalsts ir dotācijas vai atmaksājamas palīdzības apvienojums ar finanšu instrumentu vai balvu, VIZ iespējas var izmantot atbalsta daļai, kas tiek sniegta dotācijas veidā vai kā atmaksājama palīdzība.[[14]](#footnote-15)

Balstoties uz šo kritēriju tika atlasīti tie 2021.-2027.g. SAMP, kuru ieviešanā tiek plānots izmantot finanšu instrumentu, jo tajos nebūs iespējams piemērot VIZ. Tomēr tika identificēti virkne SAMP ar VIZ, kur ir plānota finanšu instrumenta un dotācijas kombinācija. Tajos gadījumos, kad dotācija ir paredzēta finanšu instrumenta sniegtā atbalsta daļējai dzēšanai (piemēram, aizdevuma atmaksai), VIZ piemērošana arvien nebūtu iespējama. Tomēr gadījumos, ja dotācijas formā sniegtais atbalsts ir papildinošs, bet tiešā veidā nav atkarīgs no atbalsta, kuru sniedz finanšu instrumenta veidā (piemēram, dotācija biznesa plāna izstrādei, uz kuras pamata tiek izsniegts aizdevums), VIZ piemērošana tiek pieļauta un tika turpināta attiecīgo SAMP tālāka izvērtēšana.

### Regulējums projektiem ar kopējo atbalstu, kas nepārsniedz 200 000 EUR

KNR 53. panta 2. daļa paredz - ja darbības kopējās izmaksas nepārsniedz 200 000 EUR, iemaksas no ERAF, ESF+, TPF, *AMIF*, IDF un *BMVI* saņēmējam sniedz vienas vienības izmaksu standarta likmes, fiksētas summas maksājumu vai vienotas likmes finansējuma veidā, izņemot darbības, kurām sniegtais atbalsts ir uzskatāms par (komercdarbības) valsts atbalstu.

Ņemot vērā šo nosacījumu, 2021.-2027.g. SAMP tika izvērtēti balstoties uz diviem parametriem, pirmkārt, vai tiek plānotas darbības (projekti), kuru ietvaros atbalsts FS nepārsniegs 200 000 EUR, otrkārt, vai tiek plānoti daudzpakāpju projekti, proti, projektu līmenī plānotas darbības, kuru ietvaros būs faktiskie (pastarpinātie) FS, kuriem radīsies un būs jāatmaksā izdevumi, un kuru izmaksas nepārsniegs 200 000 EUR. Kad tika konstatētas minētās situācijas, tika pieņemts, ka VIZ ieviešana attiecīgajos SAMP ir saistoša un tai jāaptver visi izmaksu veidi.

### SAMP, kuriem vienkāršoto izmaksu piemērošana nav lietderīga no normatīvā skatu punkta

Normatīvās iespējamības analīzes rezultātā tika identificēti SAMP, kuriem specifisku VIZ piemērošana nebūtu lietderīga, jo pastāv komercdarbības (valsts) atbalsta ierobežojumi, vai arī SAMP pilnībā tiks īstenots ar finanšu instrumentu palīdzību.

4. Tabula. SAMP, kuriem vienkāršoto izmaksu piemērošana nav lietderīga tiesiskā regulējuma dēļ, raksturojums

|  |  |  |
| --- | --- | --- |
| Normatīvās iespējamības vērtējums (punkti) | SAMP jomas | Finansējuma saņēmēji |
| 0-1 | 1. SAMP 1.2.2.4. Individuālās garantijas digitalizācijai un automatizācijai 2. SAMP 1.2.3.3. Riska kapitāla instrumenti 3. SAMP 1.2.3.4. Starta, izaugsmes aizdevumi 4. SAMP 1.2.3.5. Garantijas, portfeļgarantijas pilna cikla uzņēmējdarbībai 5. SAMP 1.2.3.6. Aizdevumi produktivitātes kāpināšanai 6. SAM 2.1.2. Atjaunojamo energoresursu enerģijas veicināšana – biometāns | 1. Altum un komersanti 2. Altum un komersanti 3. Altum un komersanti (MVU) 4. Altum un komersanti 5. Altum un komersanti (MVU) 6. Komersanti |
| 2 | 1. SAMP 2.2.2.4. Aprites ekonomikas principu ieviešana 2. SAMP 6.1.1.4. Uzņēmējdarbības “zaļināšanas” un produktu attīstības pasākumi, veicinot energoefektivitātes paaugstināšanu un energoefektīvu tehnoloģiju ieviešanu uzņēmumos | 1. Altum un komersanti (MVU) 2. Uzņēmējdarbības veicēji, Komersanti |

## Lietderība

VIZ piemērošanas lietderība tika novērtēta, katru SAMP apskatot pēc tā, vai VIZ ir piemēroti 2014.-2020.g. periodā gan Latvijā, gan citās ES valstīs, kā arī pēc administratīvā sloga samazināšanas potenciāla, samazinot pārbaudāmo dokumentu skaitu vai atvieglojot izmaksu noteikšanu lielam FS skaitam. Tika pieņemts, ka šie aspekti liecina par to, ka nepastāv nepārvarami šķēršļi VIZ izmantošanā.

### Latvijas pieredze

Latvijas pieredzes aspekta novērtēšanai tika izmantoti KPVIS dati par VIZ piemērošanu SAMP griezumā 2014.-2020.g. laika periodā. Vispirms tika izveidota sasaiste starp 2014.-2020.g. SAMP un 2021.-2027.g. SAMP, piemeklējot savstarpēji salīdzināmus pasākumus. Pēc tam tika apkopoti dati par SAMP piemērotajiem VIZ (vienreizējais maksājums, vienas vienības izmaksu standarta likme, vienotā likme), pieņemot, ka iepriekš izveidotās metodikas un pieredze nodrošina VIZ piemērošanu arī jaunajā periodā. Rezultātā tika piešķirti vērtējumi skalā no 0 līdz 1 katram no VIZ veidiem, kuru skaidrojums atspoguļots 5. Tabulā. Skala tika vērtēta katram SAMP un katram VIZ veidam, tāpēc, ja SAMP tika piemēroti vairāki VIZ veidi, punkts tika piešķirts par katru no tiem.

5. Tabula. Vērtēšanas kritērija “VIZ piemērošana 2014.-2020.g. periodā” skaidrojums

|  |  |
| --- | --- |
| Vērtējums (punkti) | Skaidrojums |
| 0 | KPVIS datu bāzē netika identificēta VIZ piemērošana salīdzināmos SAMP[[15]](#footnote-16) |
| 1 | KPVIS datu bāzē tika identificēta VIZ piemērošana salīdzināmos SAMP |

Analīzē balstītais novērtējums tika papildināts ar DPP sākotnēji pieejamo informāciju par to, vai AI plāno 2021.-2027.g. periodā piemērot kādu no VIZ veidiem. Skaidrojums par piešķirtajiem vērtējumiem atspoguļots 6. Tabulā.

6. Tabula. Vērtēšanas kritērija “2021.-2027.g. ir plānoti VIZ” skaidrojums

|  |  |
| --- | --- |
| Vērtējums (punkti) | Skaidrojums |
| 0 | DPP AI norādījusi, ka 2021.-2027.g. periodā nav plānots izmantot VIZ |
| 1 | DPP AI norādījusi, ka 2021.-2027.g. periodā tiks piemērota atjaunota iepriekšējā perioda VIZ metodika vai izstrādāta jauna metodika |

### Ārvalstu pieredze

Ārvalstu pieredzes aspekta novērtēšanai tika izmantoti ESF un ERAF/ KF darba materiāli par dalībvalstīs piemērotajiem VIZ risinājumiem un labajām praksēm[[16]](#footnote-17). Analīzes veikšanai tika atlasīti tie citu dalībvalstu piemēri, par kuriem bija pieejama vispilnīgākā informācija, t.i. informācija par projekta darbībām un VIZ pozīcijām, kā arī VIZ veidu un VIZ noteikšanas loģiku (pamatojumam izmantotajiem datu avotiem un aprēķinu). Rezultātā tika piešķirti vērtējumi skalā no 0 līdz 2, kuru skaidrojums atspoguļots 7. Tabulā.

7. Tabula. Vērtēšanas kritērija “VIZ piemērošana citās ES dalībvalstīs” skaidrojums


|  |  |
| --- | --- |
| Vērtējums (punkti) | Skaidrojums |
| 0 | Datu bāzē netika identificēts atbilstošs piemērs ar citu ES dalībvalstu pieredzi |
| 1 | Datu bāzē tika identificēts atbilstošs piemērs ar citu ES dalībvalstu pieredzi, taču pietrūkst informācijas par VIZ pamatojumu un aprēķinu |
| 2 | Datu bāzē tika identificēts atbilstošs piemērs ar citu ES dalībvalstu pieredzi un pilnīgu informāciju par VIZ piemērošanu |

Lai nodrošinātu plašāku skatījumu uz ārvalstu pieredzi papildus vērtējums un punkts tika piešķirts tiem SAMP, kuriem atbilstošie VIZ piemēri no citām ES dalībvalstīm bija balstīti uz ES līmenī vai EK tieši pārvaldīto programmu pieejām (piemēram, Horizon, Life+, Erasmus+, Connected Europe). Piešķirtie vērtējumi skalā no 0 līdz 1 ir izskaidroti 8. Tabulā.

8. Tabula. Vērtēšanas kritērija “VIZ piemērošana ES līmenī vai EK tieši pārvaldītās programmās” skaidrojums

|  |  |
| --- | --- |
| Vērtējums (punkti) | Skaidrojums |
| 0 | Datu bāzē netika identificēts atbilstošs piemērs ar citu ES dalībvalstu pieredzi ES līmeņa vai EK tieši pārvaldīto programmu izmantošanā |
| 1 | Datu bāzē tika identificēts atbilstošs piemērs ar citu ES dalībvalstu pieredzi ES līmeņa vai EK tieši pārvaldīto programmu izmantošanu |

Ārvalstu pieredzes analīzes rezultātā tika secināts, ka VIZ ES fondu projektos visbiežāk piemērotas sociālās iekļaušanas projektiem, kas saistīti ar dažādu iedzīvotāju grupu iekļaušanu darba tirgū, kā arī sociālo pakalpojumu un tiem nepieciešamās infrastruktūras nodrošināšanu[[17]](#footnote-18). Visos gadījumos tiek lietota vienas vienības izmaksu standarta likme attiecībā uz atbalstītajām personām, apmācību stundām, psihologu u.c. darbinieku darba stundu utt. Tam seko uzņēmējdarbības attīstības, pētniecības, attīstības un inovāciju projekti gan publiskajās, gan privātajās organizācijās, izglītības, reģionālās attīstības un pētniecības projekti. Visbiežāk lietota vienas vienības izmaksu standarta likme vai vienreizējais maksājums.




6. Attēls. Vienkāršoto izmaksu piemērošanas ES līmenī analīzes rezultāti (Avots: Simplified Cost Options, KPMG un ORB analīze)

### Administratīvā sloga samazināšana

KPVIS datu analīze par 2014.-2020.g. perioda projektu īstenošanu ļāva kvantitatīvi novērtēt potenciālu administratīvā sloga samazināšanai, kas vienlaikus pamato arī VIZ piemērošanas lietderību. Vispirms tika izveidota sasaiste starp 2014.-2020. gada SAMP un 2021.-2027.gada SAMP, piemeklējot savstarpēji salīdzināmus pasākumus. Pēc tam tika apkopoti dati par SAMP izrakstītajiem rēķiniem un noslēgtajiem līgumiem, pieņemot, ka to lielāks skaits liecina par augstu VIZ piemērošanas lietderību, kas ļautu samazināt attiecīgo dokumentu uzskaites radīto administratīvo slogu. Rezultātā tika piešķirti vērtējumi skalā no 0 līdz 2, kuru skaidrojums atspoguļots 9. Tabulā.

9. Tabula. Vērtēšanas kritērija “Administratīvā sloga samazināšana” skaidrojums

|  |  |
| --- | --- |
| Vērtējums (punkti) | Skaidrojums |
| 0 | 2021.-2027.g. SAMP nav salīdzināma SAMP no 2014.-2020.g. vai  SAMP izrakstīto rēķinu un noslēgto līgumu skaits ir mazāks nekā 100 |
| 1 | SAMP izrakstīto rēķinu un noslēgto līgumu skaits ir vidēji liels (indikatīvi līdz 5000) |
| 2 | SAMP izrakstīto rēķinu un noslēgto līgumu skaits ir liels (indikatīvi virs 5000) |

Analīzes ietvaros tika apskatītas 1 223 662 rēķinu administratīvās darbības un 60 038 līgumi, kam plānoti salīdzināmi SAMP 2021.-2027.g. periodā. Balstoties uz SAM/ SAMP saturu, tika identificētas četras galvenās jomas, kurās ir ievērojami augstāks rēķinu un līgumu skaits, tātad augsts administratīvā sloga samazināšanas potenciāls – nodarbinātības veicināšana, pētījumu izstrāde, sabiedrības veselība un izglītība.

7. Attēls. 2014.-2020. gada laika perioda datu analīzes rezultāti par jomām ar lielāko rēķinu un līgumu skaitu

(Avots: KPVIS, KPMG un ORB analīze)

Administratīvā sloga samazināšana un attiecīgi VIZ piemērošanas lietderība tika saistīta arī ar analīzi par potenciālo FS/ labuma guvēju skaitu. Tā tika balstīta uz DPP norādīto informāciju, pieņemot, ka lielāks skaits nodrošina augstāku VIZ piemērošanas lietderību, jo SAMP aptver plašu ieinteresēto pušu loku. Rezultātā tika piešķirti vērtējumi skalā no 0 līdz 1, kuru skaidrojums atspoguļots 10. Tabulā.

10. Tabula. Vērtēšanas kritērija “2021.-2027.g. ir plānoti VIZ” skaidrojums

|  |  |
| --- | --- |
| Vērtējums (punkti) | Skaidrojums |
| 0 | DPP AI norādījusi, ka FS būs viena vai dažas valsts iestādes vai kapitālsabiedrības |
| 1 | DPP AI norādījusi, ka FS būs daudzskaitlīgs (pašvaldības, zinātniskās institūcijas, komersanti u.tml.) |

### SAMP ar nelielu VIZ piemērošanas lietderības vērtējumu

Lietderības analīzes rezultātā tika identificēti SAMP, kuriem specifisku VIZ piemērošanas lietderība ir salīdzinoši neliela ņemot vērā FS struktūru un relatīvi nelielo pārbaudāmo transakciju skaitu.

Šajos SAMP darbības (projekta) izmērs pārsniegs 200 000 EUR, kā arī ir ierobežots FS skaits, no kuriem būtiska daļa ir vai nu tiešās valsts pārvaldes iestādes vai arī valsts īpašumā esošas kapitālsabiedrības, kas pilda deleģētu funkciju.

Atsevišķos gadījumos, izvērtējama iespēja piemērot kādu no horizontālajām VIZ metodikām, piemēram, 1 km transporta izdevumiem, komandējumiem, vai arī izstrādāšanas gadījumā arī projekta vadības un īstenošanas personāla atalgojumam, apmācībām, projekta sagatavošanas izdevumiem, būvprojektēšanai un būvuzraudzībai, obligātajām informācijas un publicitātes aktivitātēm u.c.

11. Tabula. SAMP ar nelielu VIZ piemērošanas lietderības vērtējumu[[18]](#footnote-19)

| Lietderības vērtējums (punkti) | SAMP jomas | Finansējuma saņēmēji |
| --- | --- | --- |
| 0-1 (visiem arī zema VIZ piemērošanas iespējamība ar 0-1 punktu) | 1. SAMP 1.1.1.1. Zinātnes politikas ieviešana, vadība un kapacitātes stiprināšana 2. SAMP 1.1.1..6. Zinātniskās darbības digitalizācija un dalība Eiropas atvērtajā zinātnes mākonī 3. SAMP 1.4.1.4. Vienotā kiberdrošības infrastruktūra 4. SAMP 2.1.1.4. Energoefektivitātes paaugstināšana valsts ēkās 5. SAMP 3.1.1.1. Dzelzceļa transporta attīstība un energoefektivitātes uzlabošana sabiedriskajos pasažieru pārvadājumos 6. SAMP 3.1.1.2. Valsts galveno autoceļu TEN-T tīklā attīstība 7. SAMP 3.1.1.3. Eiropas transporta tīklā esošās dzelzceļa infrastruktūras attīstība 8. SAMP 3.1.2.1 Muitas tehnisko risinājumu integrēta attīstība[[19]](#footnote-20) 9. SAMP 3.1.2.2. Reģionālo autoceļu tīkla attīstība 10. SAMP 3.1.2.4. Robežšķēršošanas punktu attīstība[[20]](#footnote-21) 11. SAMP 4.1.2.3. Pasākumi atkarīgo personu resocializācijai un atgriešanai darba tirgū, kā arī preventīvie pasākumi jauniešiem 12. SAMP 4.2.1.1. Infrastruktūras izveide un starpnozaru sadarbības un atbalsta sistēmas izveide bērnu attīstībai 13. SAMP 4.2.1.2. Izveidot asistīvo tehnoloģiju (tehnisko palīglīdzekļu) apmaiņas sistēmu izglītības iestādēm 14. SAMP 4.2.2.4. Izglītības kvalitātes monitoringa sistēmas attīstība un nodrošināšana 15. SAMP 4.2.2.5. Dalība starptautiskos izglītības pētījumos izglītības kvalitātes monitoringa sistēmas attīstībai un nodrošināšanai 16. SAMP 4.3.6.5. Prevencijas, diagnostikas un sociālās rehabilitācijas atbalsta pasākumi ģimenēm ar bērniem psiholoģiskās un emocionālās labklājības veicināšanai 17. SAMP 4.3.6.7. Starpnozaru sadarbības un atbalsta sistēmas izveide bērnu veselīgai attīstībai un sekmīgai pašrealizācijai 18. SAMP 4.3.6.8. IKT sistēmu modernizācija labākas bērnu tiesību aizsardzības sistēmas nodrošināšanai 19. SAMP 4.3.6.9. Ģimenei draudzīgas vides un sabiedrības veidošana un intervences psiholoģiskā un emocionālā noturīguma veicināšanai | 1. Latvijas Zinātnes padome, Izglītības un zinātnes ministrija 2. Zinātniskās institūcijas 3. Latvijas valsts radio un televīzijas centrs 4. Valsts ēku pārvaldītāji un lietotāji 5. VAS “Latvijas dzelzceļš” 6. VSIA “Latvijas valsts ceļi” 7. VAS “Latvijas dzelzceļš” 8. Valsts ieņēmumu dienests 9. VSIA “Latvijas valsts ceļi” 10. VAS “Valsts nekustamie īpašumi” 11. Finanšu ministrija (Izložu un azartspēļu uzraudzības inspekcija) 12. Pārresoru koordinācijas centrs (pedagoģiski psiholoģiskais atbalsta centrs) 13. Pārresoru koordinācijas centrs (pedagoģiski psiholoģiskais atbalsta centrs) 14. Izglītības un zinātnes ministrija 15. Izglītības un zinātnes ministrija 16. Valsts bērnu tiesību aizsardzības inspekcija 17. Pārresoru koordinācijas centrs, Pedagoģiski psiholoģiskā atbalsta dienests 18. Pārresoru koordinācijas centrs, Pedagoģiski psiholoģiskā atbalsta dienests, Iekšlietu ministrijas Informācijas centrs 19. Pārresoru koordinācijas centrs, Pedagoģiski psiholoģiskā atbalsta dienests, Iekšlietu ministrijas Informācijas centrs, Sabiedrības integrācijas fonds |
| 2-3 (piemērošanas iespējamība var sasniegt augstu punktu skaitu, norādot uz iespējām vienkāršot personāla izmaksas vai apmācību izmaksas) | 1. SAMP 1.3.1.2. Inovācijas laboratorija digitalizācijas priekšrocību izmantošanai 2. SAMP 1.4.1.2. 5G infrastruktūras izbūve, VIA Baltica un Rail Baltica 3. SAMP 1.4.1.3. Nākamās paaudzes tīkla izveide lauku teritorijās 4. SAMP 2.1.1.6. Pašvaldību ēku energoefektivitātes paaugstināšana 5. SAMP 2.1.1.7. Valsts iestāžu infrastruktūras optimizācija 6. SAMP 2.2.3.1. Vēsturiski piesārņoto vietu sanācija 7. SAMP 2.2.3.2. Vides izglītību veicinoši pasākumi sabiedrības informētībai un prasmju attīstībai 8. SAMP 2.2.3.4. Vides monitoringa attīstība harmonizētai vides un klimata datu informācijas nodrošināšanai 9. SAMP 4.1.1.2. P. Stradiņa klīniskās universitātes slimnīcas infrastruktūras attīstība 10. SAMP 4.1.1.4. Veselības aprūpes pārvaldības sistēmas stiprināšana un digitalizācija, attīstot digitālos risinājumus 11. SAMP 4.1.1.5. Neatliekamās medicīniskās palīdzības dienesta attīstība 12. SAMP 4.1.2.2. Nacionāla mēroga veselības veicināšanas un slimību profilakses pasākumi 13. SAMP 4.1.2.4. Pierādījumos balstītu narkotiku lietošanas profilakses programmu īstenošana un profilakses kvalitātes standartu ieviešana 14. SAMP 4.1.2.7. Pilnveidot pacientu drošību un aprūpes kvalitāti 15. SAMP 4.3.1.1. Labklājības ministrijas infrastruktūras pieejamības nodrošināšana 16. SAMP 4.3.1.2. Pakalpojumu kvalitātes un pieejamības uzlabošana, tuvinot VSAC filiāles kopienā sniegtajiem pakalpojumiem 17. SAMP 4.3.3.4. EURES tīkla darbības nodrošināšana Latvijā 18. SAMP 4.3.3.6. Nodarbinātības valsts aģentūras veiktspējas stiprināšana un pakalpojumu modernizēšana 19. SAMP 4.3.3.7. Valsts darba inspekcijas veiktspējas stiprināšana un pakalpojumu modernizēšana 20. SAMP 4.3.4.1. Vienlīdzīgu iespēju un nediskriminācijas veicināšana 21. SAMP 4.3.4.3. Pasākumi ģimenes un darba dzīves saskaņošanai 22. SAMP 4.3.5.2. Efektīva atbalsta un paliatīvās aprūpes pakalpojuma pilnveide, paaugstinot tā pieejamību pilngadīgām personām, kuru izārstēšana vairs nav iespējama 23. SAMP 4.3.5.3. Sociālo pakalpojumu efektivitātes un pieejamības palielināšana + SPOLIS 24. SAMP 4.2.5.5. Pieeja tiesiskumam 25. SAMP 4.3.6.1. Speciālistu, kuru profesionālā darbība saistīta ar bērnu tiesību aizsardzības nodrošināšanu, profesionālās kvalifikācijas pilnveide un bērnu likumisko pārstāvju atbildības stiprināšana bērnu tiesību aizsardzības sistēmas reorganizācijas ietvaros 26. SAMP 4.3.6.2. Atbalsta pasākumi Veselības un darbspēju ekspertīzes ārstu valsts komisijas klientu apkalpošanas efektivitātes un kvalitātes uzlabošanai, speciālistu profesionālo spēju, invaliditātes informatīvās sistēmas procesu un funkcionalitātes pilnveidei 27. SAMP 4.3.6.3. Atbalsts bērniem ar smagu diagnozi, iespējamu vai esošu invaliditāti un viņu likumiskajiem pārstāvjiem 28. SAMP 4.3.6.4. Atbalsta instrumentu izstrāde un ieviešana ģimenes funkcionalitātes stiprināšanai 29. SAMP 5.1.1.2. Pašvaldību un plānošanas reģionu kapacitātes uzlabošana 30. SAMP 6.1.1.6. Prasmju attīstības, pilnveides un pārkvalificēšanas piedāvājuma attīstība pārejai uz klimatneitralitāti īpaši skartajās teritorijās | 1. Valsts kanceleja 2. Latvijas valsts radio un televīzijas centrs 3. Latvijas valsts radio un televīzijas centrs 4. Pašvaldības, to iestādes, kapitālsabiedrības 5. VAS “Valsts nekustamie īpašumi” 6. Valts vides dienests, pašvaldības 7. Dabas aizsardzības pārvalde 8. Latvijas ģeoloģijas un meteoroloģijas centrs, Valsts vides dienests 9. Paula Stradiņa klīniskā universitātes slimnīca 10. Veselības ministrijas padotības iestādes 11. Neatliekamās medicīniskās palīdzības dienests 12. Veselības ministrija, Veselības ministrijas padotības iestādes 13. Iekšlietu ministrija 14. Veselības ministrija 15. VSIA “Šampētera nams” 16. VSIA “Šampētera nams” 17. Nodarbinātības valsts aģentūra 18. Nodarbinātības valsts aģentūra 19. Valsts darba inspekcija 20. Labklājības ministrija 21. Labklājības ministrija 22. Labklājības ministrija 23. Labklājības ministrija 24. Juridiskās palīdzības administrācija 25. Valsts bērnu tiesību aizsardzības inspekcija 26. Veselības un darbspēju ekspertīzes ārstu valsts komisija 27. Bērnu klīniskā universitātes slimnīca 28. Labklājības ministrija 29. Vides aizsardzības un reģionālās attīstības ministrija 30. Vides aizsardzības un reģionālās attīstības ministrija |

## Praktiskā iespējamība

VIZ piemērošanas praktiskā iespējamība tika novērtēta, katru SAMP apskatot pēc tā, cik būtiski riski pastāv VIZ pamatošanai un metodiku izstrādei. Tas balstīts uz apsvērumiem, kā iespēja identificēt izmaksu kategorijas, kurām noteikt VIZ, rezultatīvo rādītāju piemērotība VIZ noteikšanai, kā arī VIZ ieviešanas radītais/ samazinātais administratīvais slogs īstermiņā un ilgtermiņā.

### Interviju kopsavilkums


Projekta izstrādes procesā, 2022. gada janvāra un februāra laika posmā tika intervētas vairākas ministrijas, tostarp Ekonomikas ministrija, Izglītības un zinātnes ministrija, Vides aizsardzības un reģionālās attīstības ministrija, kā arī Labklājības ministrija, ar mērķi noskaidrot detalizētāku informāciju par individuāliem SAMP un to iespējamību priekš VIZ, un izprast ministriju viedokļus par VIZ iespējām. Priekš detalizētāka kopsavilkuma, skatīt D. pielikumu.

### Izmaksu kategoriju piemērotība

Lai identificētu izmaksu kategorijas, kuras pēc to ekonomiskās būtības ir līdzīgas dažādos SAMP un secīgi to dati un lielumi varētu tikt salīdzināti, lai noteiktu iespējamo VIZ apjomu, AI anketā pēc noteiktas izvēlnes (“izmaksu kataloga”) tika lūgts norādīt plānotās izdevumu pozīcijas katrā SAMP 2021.-2027.g. periodā. AI sniegtās atbildes tika apkopotas un analizētas, identificējot izmaksu kategorijas, kuras atkārtojas visbiežāk. Analīzes rezultātus skatīt 8. Attēlā.

8. Attēls. 2021.-2027. gada SAMP visbiežāk plānotās izdevumu pozīcijas

(Avots: AI aptauja, KPMG un ORB analīze)



Analīze parādīja, ka trīs visbiežāk uzrādītās izmaksu pozīcijas ietver 51% no visām AI sniegtajām atbildēm. Pārskatāmības un strukturēšanas nolūkos analīzē netika individuāli apskatīta katra AI aptaujas anketā iekļautā izdevumu pozīcija, bet tās tika apkopotas zem plašākām kategorijām. Netika analizētas izmaksu pozīcijas, par kurām bija saņemts mazāk kā 30 atbildes. Sniedzot atbildi uz aptaujas anketām AI bija iespēja arī norādīt “citas izmaksas”, kas nebija iekļautas izvēlnē. Izvērtējot kategorijā “citas izmaksas” sniegto informāciju, nebija iespējams novērot nozīmīgas kopsakarības.

### Rezultatīvo rādītāju piemērotība

Viens no VIZ piemērošanas praktiskajiem aspektiem ir tas, vai SAMP paredz skaidrus sasniedzamos rezultātus, uz kuriem balstoties varētu tikt ieviests vienas vienības izmaksu standarta likmes, vai fiksētas summas maksājums, proti, vai pastāv iespēja “maksāt par rezultātu”? Šim nolūkam AI aptaujas anketā tika lūgts norādīt, kuri no rezultatīvajiem rādītājiem varētu tikt izmantoti VIZ īstenošanai?

Tikai daļa no AI bija sniegusi atbildi uz minēto jautājumu, tādēļ izvērtējuma autori veica papildus analīzi, kuras ietvaros izskatīja SAM rezultatīvo rādītāju metodiku dokumentāciju, kā arī DPP iekļauto informāciju, lai identificētu iespēju noteikt tādus rezultatīvos rādītājus, kas būtu piemērojami VIZ izstrādē un ieviešanā.

### Ietekme uz administratīvo slogu

AI aptaujas anketā tika lūgts novērtēt VIZ ieviešanas iespējamo pozitīvo ietekmi uz administratīvā sloga samazināšanu FS. Tika pieņemts, ka gadījumos, kad administratīvā sloga samazinājuma potenciāls ir augsts, ir jābūt (vai arī jārod) praktiskās iespējas, kā piemērot VIZ. Balstoties uz AI sniegto vērtējumu par administratīvā sloga samazināšanu (skalā no 1 līdz 5 atkarībā no administratīvā sloga samazinājuma būtiskuma), katram SAMP tika piemērots noteikts vērtējums.

Papildus AI sniegtajām atbildēm izvērtējuma autori veica savu eksperta vērtējumu par administratīvā sloga samazināšanas potenciālu, kas bija balstīts uz plānotās FS struktūras un intervences loģikas analīzi, paredzot, ka SAMP, kuros ir liels tiešo, vai netiešo FS skaits ir arī lielākā iespēja samazināt administratīvo slogu. Rezultātā katram SAMP tika piešķirts vērtējums atbilstoši 12. Tabulā norādītajai skalai.

12. Tabula Vērtēšanas kritērija “Ietekme uz administratīvo slogu” skaidrojums

|  |  |
| --- | --- |
| Punktu skaits | Skaidrojums |
| 0 | Īstermiņa/ ilgtermiņa administratīvā sloga samazinājums ir nemainīgs vai palielinās, t.sk. ir viens vai daži tiešie/ netiešie FS (vērtējums 1 vai 2) |
| 1 | Īstermiņa/ ilgtermiņa administratīvā sloga samazinājums ir nebūtisks, t.sk. ir neliels tiešo/ netiešo FS skaits (vērtējums 3) |
| 2 | Īstermiņa/ ilgtermiņa administratīvā sloga samazinājums ir būtisks, t.sk. ir liels tiešo/ netiešo FS skaits (vērtējums 4) |
| 3 | Īstermiņa/ ilgtermiņa administratīvā sloga samazinājums ir ļoti būtisks, t.sk. ir liels tiešo un netiešo FS skaits (vērtējums 5) |

### Secinājumi par SAMP vienkāršoto izmaksu piemērošanas praktisko iespējamību

Praktiskās iespējamības analīzes rezultātā tika identificēti SAMP, kur VIZ piemērošana ir obligāta un ieteicama, lai nodrošinātu VIZ sniegtos ieguvumus, piemēram, administratīvā sloga samazināšanu. Tie ir iedalīti 3 grupās:

1. Grupa. Projekti <200 000 EUR.

Paredzams, ka visas vai atsevišķas darbības nepārsniegs 200 000 EUR. VIZ ir piemērojams uz pilnīgi visām izmaksām, kas rodas FS.

Atsevišķos gadījumos VIZ piemērošanu veicinās SAMP strukturēšana vairākās projektu iesniegumu kārtās, katrai paredzot specifisku mērķi un mērķa auditoriju (faktiskie FS) un atbilstoši kalibrētu atbalstāmās darbības maksimālo apjomu.

1.grupas SAMP tiek rekomendēts izvērtēt VIZ alternatīvas šādā prioritārā secībā:

1. Ieviest vienreizējo maksājumu vai vienas vienības izmaksu standarta likmi, kuru aprēķina uz rezultāta rādītāja bāzes. Kompleksākām darbībām var paredzēt budžeta projektu kā aprēķina metodi. Rezultatīvo rādītāju sasniegšanu un maksājumus var plānot posmos (kaskadēt), paredzot maksājumus par starpposma rezultātiem, kā arī iespēju darbību pārtraukt starpposmā, ja redzams, ka gala rezultātu sasniegt nebūs iespējams.
2. Ieviest vienas vienības izmaksu standarta likmi, kas balstīta uz iznākuma rādītāja bāzes.
3. Izmantot faktiskās personāla izmaksas[[21]](#footnote-22) vai personāla atalgojuma vienas vienības izmaksu standarta likmi kombinācijā ar KNR 56.panta likmi.

13. Tabula. SAMP, kuriem VIZ piemērošana ir praktiski iespējama[[22]](#footnote-23)

| Praktiskās iespējamības vērtējums (punkti) | SAMP jomas | Finansējuma saņēmēji |
| --- | --- | --- |
| 6 un vairāk | 1. SAMP 2.2.3.3. Pasākumi bioloģiskās daudzveidības veicināšanai un saglabāšanai 2. SAMP 4.2.2.2. Izglītības iestāžu nodrošinājums jaunā mācību satura kvalitatīvai ieviešanai 3. SAMP 4.3.3.3 Atbalsts sociālajai uzņēmējdarbībai 4. SAMP 4.3.4.2. Atbalsta pasākumi diskriminācijas riskam pakļautajām sabiedrības grupām vienlīdzīgu iespēju un tiesību realizēšanai dažādās dzīves jomās 5. SAMP 4.3.5.1. Sabiedrībā balstītu sociālo pakalpojumu pieejamības palielināšana 6. SAMP 4.4.1.1. Atbalsts jaunām pieejām sabiedrībā balstītu sociālo pakalpojumu sniegšanā 7. SAMP 6.1.1.1. Atteikšanās no kūdras izmantošanas enerģētikā | 1. Dabas aizsardzības pārvalde, pašvaldības 2. Pašvaldības, profesionālās izglītības iestādes, VISC 3. Labklājības ministrija 4. NVO 5. NVO 6. NVO, Pašvaldības 7. Zemes īpašnieki vai apsaimniekotāji |
| 4-5 | 1. SAMP 2.1.1.8. Energoefektivitāti veicinoši pasākumi kultūras infrastruktūrā 2. SAMP 2.1.1.1. Energoefektivitātes paaugstināšana dzīvojamās ēkās, t.sk. attīstot ESKO tirgu 3. SAMP 2.1.1.2. AER izmantošana un energoefektivitātes paaugstināšana rūpniecībā un komersantos 4. SAMP 2.1.1.3. AER izmantošana un energoefektivitātes paaugstināšana lokālajā un individuālajā siltumapgādē un aukstumapgādē 5. SAM 2.1.4. Atjaunojamo energoresursu enerģijas veicināšana – saules enerģijas u.c. AER elektroenerģija 6. SAMP 2.2.2.5. Sadzīves atkritumu apsaimniekošanas poligonu pārkvalifikācija 7. SAMP 2.2.3.3. Pasākumi bioloģiskās daudzveidības veicināšanai un saglabāšanai 8. SAMP 2.2.3.6. individuālo siltumapgādes sistēmu uzlabošana mājsaimniecībām [[23]](#footnote-24) 9. SAMP 4.1.1.3. Primārās veselības aprūpes lomas stiprināšana, attīstot infrastruktūru 10. SAMP 4.2.2.1. Kvalitatīvas un mūsdienīgas izglītības īstenošana pirmsskolas izglītības iestādēs 11. SAMP 4.2.4.1. Atbalsts nozaru vajadzībās balstītai pieaugušo izglītībai 12. SAMP 4.3.1.5. Sabiedrībā balstīto sociālo pakalpojumu infrastruktūras izveide un attīstība 13. SAMP 4.3.6.4. Atbalsta instrumentu izstrāde un ieviešana ģimenes funkcionalitātes stiprināšanai | 1. Valsts akciju sabiedrība, valsts kapitālsabiedrības 2. Dzīvojamo ēku īpašnieki 3. Komersanti 4. Privātpersonas, komersanti, pašvaldību kapitālsabiedrības 5. Komersanti, pašvaldību kapitālsabiedrības, energokopienas 6. Sabiedrisko pakalpojumu sniedzējs, 7. Dabas aizsardzības pārvalde, pašvaldības 8. Privātpersonas, biedrības 9. Ārstniecības iestādes, pašvaldības, pašvaldības iestādes 10. Pašvaldības 11. Biedrības un nodibinājumi 12. Sociālo pakalpojumu sniedzēji 13. NVO |
| 2-3 | 1. SAMP 2.2.2.2 Atkritumu dalītā vākšana 2. SAMP 2.2.2.4. Aprites ekonomikas principu ieviešana 3. SAMP 4.2.3.2. Interešu izglītības, brīvā laika un bērnu pieskatīšanas pakalpojumu pieejamības paplašināšana sociālās atstumtības riskam pakļautiem izglītojamajiem un bērniem ar speciālām vajadzībām 4. SAMP 4.3.1.4. Vides pieejamības uzlabošana daudzīvokļu ēkās, izbūvējot liftus 5. SAMP 4.3.6.6. Bērnu pieskatīšanas pakalpojumi 6. SAMP 6.1.1.2. Pētniecības attīstība dabas resursu ilgtspējīgai izmantošanai vides un klimata mērķu kontekstā | 1. Pašvaldības un to iestādes, komersanti, 2. Altum, komersanti 3. Pašvaldības 4. Daudzīvokļu dzīvojamo ēku īpašnieki, 5. Pašvaldības, to iestādes 6. Zinātniskās institūcijas |

1. Grupa. Projekti >200 000 EUR, bet projekta darbības <200 000 EUR

Lai gan projekta izmērs pārsniegs 200 000 EUR, tomēr tas kvalificējas kā daudzpakāpju projekts, proti, individuālas apakšdarbības, kas vērstas uz faktiskajiem FS/ labuma guvējiem būs zem 200 000 EUR. VIZ būtu piemērojams uz pilnīgi visām izmaksām, kas rodas faktiskajiem FS/ labuma guvējiem.

2.grupas SAMP tiek rekomendēts izvērtēt VIZ alternatīvas šādā prioritārā secībā:

1. Ieviest vienreizējo maksājumu vai vienas vienības izmaksu standarta likmi, kuru aprēķina uz rezultātu rādītāja bāzes. Kompleksākām darbībām var paredzēt budžeta projektu kā aprēķina metodiku. Rezultatīvo rādītāju sasniegšanu un maksājumus var plānoto posmos (kaskadēt), paredzot maksājumus par starpposma rezultātiem, kā arī iespēju darbību pārtraukt starpposmā, ja redzams, ka gala rezultātu sasniegt nebūs iespējams.
2. Ieviest vienas vienības izmaksu standarta likmi, kas balstīta uz iznākuma rādītāja bāzes.
3. Izmantot faktiskās personāla izmaksas[[24]](#footnote-25) vai personāla atalgojuma vienas vienības izmaksu standarta likmi kombinācijā ar KNR 56.panta likmi.

14. Tabula. SAMP, kuriem VIZ piemērošana ir praktiski iespējama[[25]](#footnote-26)

| Praktiskās iespējamības vērtējums (punkti) | SAMP jomas | Finansējuma saņēmēji |
| --- | --- | --- |
| 6 un vairāk | 1. SAMP 1.2.1.1. Atbalsts jaunu produktu attīstībai un internacionalizācijai, 2. SAMP 1.2.2.2 Uzņēmumu digitālo prasmju attīstība un digitālā brieduma testa nodrošināšana 3. SAMP 1.2.2.3. Atbalsts jaunu produktu ieviešanai uzņēmējdarbībā 4. SAMP 1.2.3.1. Atbalsts MVU inovatīvas uzņēmējdarbības attīstībai 5. SAMP 1.2.3.2. Tūrisma produktu attīstības programma 6. SAMP 4.2.2.3. Pedagogu profesijas attīstība un prestiža uzlabošana, 7. SAMP 4.2.3.3. Pilsonisko līdzdalību veicinošu kultūras pakalpojumu pieejamība 8. SAMP 4.3.3.1. Bezdarbnieku, darba meklētāju un bezdarba riskam pakļauto personu kvalifikācijas un prasmju paaugstināšana 9. SAMP 4.3.3.2. Nelabvēlīgā situācijā esošu bezdarbnieku un ekonomiski neaktīvo iedzīvotāju iekļaušanās darba tirgū 10. SAMP 4.3.3.5. Ilgāka un labāka darba mūža veicināšana 11. SAMP 4.3.4.7. Nodarbinātības priekšnosacījumu nodrošināšana ieslodzītajiem pilnveidojot resocializācijas sistēmas efektivitāti, sekmējot bijušo ieslodzīto iekļaušanos, vienlīdzīgas iespējas un aktīvu līdzdalību 12. SAMP 4.3.4.9. Sabiedrības saliedēšana, veicinot jauniebraucēju iekļaušanu vietējā sabiedrībā un sekmējot starpkultūru komunikāciju 13. SAMP 4.3.5.4. Profesionāla un mūsdienīga sociālā darba attīstība 14. SAMP 6.1.1.5. Prasmju attīstības, pilnveides un pārkvalificēšanās piedāvājuma attīstība pārejai uz klimatneitralitāti īpaši skartajās teritorijās | 1. Inovāciju klasteri, sadarbības tīkli, LIAA, komersanti, pētniecības organizācijas 2. Izvēlēts projekta īstenotājs, komersanti 3. LIAA, fiziskas personas, komersanti, pētniecības organizācijas 4. LIAA, fiziskas personas, komersanti, pētniecības organizācijas 5. Tūrisma klāsteris 6. Valsts izglītības satura centrs 7. Latvijas Nacionālais kultūras centrs 8. Nodarbinātības valsts aģentūra 9. Nodarbinātības valsts aģentūra 10. Nodarbinātības valsts aģentūra 11. Ieslodzījuma vietu pārvalde 12. Sabiedrības integrācijas fonds 13. Labklājības ministrija. 14. Valsts izglītības attīstības aģentūra, Izglītības un zinātnes ministrija |
| 4-5 | 1. SAMP 1.1.1.4. Mobilitātes, pieredzes apmaiņas un sadarbības aktivitātes starptautiskās konkurētspējas uzlabošanai zinātnē 2. SAMP 1.1.1.7. Inovāciju granti studentiem 3. SAMP 1.1.1.8. Doktorantūras granti 4. SAMP 1.1.1.9. Pēcdoktorantūras pētījumi 5. SAMP 2.2.3.2. Vides izglītības pasākumi 6. SAMP 4.1.2.1. Veselības veicināšanas un slimību profilakses pasākumu īstenošana vietējai sabiedrībai 7. SAMP 4.1.2.5. Uzlabot izglītības iespējas ārstniecības personām izglītība, t.sk. uzlabojot tālākizglītības pieejamību 8. SAMP 4.1.2.6. Piesaistīt un noturēt ārstniecības personas darbam valsts apmaksāto veselības aprūpes pakalpojumu sektorā īpaši stacionāros 9. SAMP 4.2.1.8. Augstskolu studiju vides modernizācija 10. SAMP 4.2.2.7. Indukcijas gada ieviešana pedagogu sagatavošanas studiju programmās 11. SAMP 4.2.2.8. Latviešu valodas apguves piedāvājuma paplašināšana 12. SAMP 4.2.2.9. Izglītības procesa individualizācija un starpnozaru sadarbība profesionālās izglītības izcilībai 13. SAMP 4.2.2.11. Studiju procesa digitalizācija 14. SAMP 4.2.3.1. Integrēta “skola-kopiena” sadarbības programma atstumtības riska mazināšanai izglītības iestādēs 15. SAMP 4.2.3.4. Sekmēt NEET jauniešu integrēšanos izglītībā un nodarbinātībā 16. SAMP 4.2.4.1. Atbalsts nozaru vajadzībās balstītai pieaugušo izglītībai 17. SAMP 4.2.4.2. Atbalsts pieaugušo individuālajās vajadzībās balstītai pieaugušo izglītībai 18. SAMP 4.3.4.6. Resocializācijas pakalpojumu probācijas klientiem pilnveidošana un taisnīguma atjaunošanas pieeju attīstība, veicinot probācijas klientu aktīvu līdzdalību sabiedrības procesos un radot priekšnosacījumus viņu veiksmīgai iekļaušanai un nodarbinātībai 19. SAMP 4.3.4.10. Sabiedrības saliedēšana, veicinot sabiedrības pašorganizēšanos un paplašinot sadarbības un līdzdarbības prasmes un iespējas 20. SAMP 4.4.1.2. Izmēģinājumprojekts starpprofesionāļu komandas atbalsta sniegšanai nemotivētiem cilvēkiem ar garīga rakstura traucējumiem | 1. Zinātniskās institūcijas, augstskolas 2. Augstskolas 3. Augstskolas 4. Latvijas Zinātnes padome, zinātniskās institūcijas, saimnieciskās darbības veicēji 5. Dabas aizsardzības pārvalde, Valsts reģionālās attīstības aģentūra 6. Pašvaldības, Slimību profilakses un kontroles centrs, nevalstiskās organizācijas 7. Veselības ministrija 8. Veselības ministrija 9. Augstskolas 10. Augstskolas 11. Augstskolas 12. Profesionālās izglītības kompetences centri, Valsts izglītības satura centrs 13. Augstskolas 14. Izglītības kvalitātes valsts dienests 15. Jaunatnes starptautisko programmu aģentūra 16. Darba devējus un darba ņēmējus pārstāvošas institūcijas un valsts institūcija 17. Valsts izglītības attīstības aģentūra 18. Valsts probācijas dienests 19. Sabiedrības integrācijas fonds, reģionālie NVO atbalsta centri 20. Labklājības ministrija |
| 2-3 | 1. SAMP 1.1.1.5. Latvijas pilnvērtīga dalība Apvārsnis Eiropa programmā, tajā skaitā nodrošinot kompleksu atbalsta instrumentu klāstu un sasaisti ar RIS3 specializācijas jomu attīstīšanu 2. SAMP 1.2.1.2. Produktivitātes aizdevumi (t.sk. ar granta elementu) inovatīvām iekārtām, pētniecībai un attīstībai, tehnoloģiju pārnesei 3. SAMP 1.2.3.7. MVU atbalsts kapitāla tirgos 4. SAMP 1.4.1.1. Platjoslas infrastruktūras attīstība 5. SAMP 2.1.3.3. Katastrofu risku mazināšanas pasākumi 6. SAMP 4.2.2.6. Cikliskas institucionālās akreditācijas ieviešana augstākajā izglītībā 7. SAMP 4.2.2.10. Akadēmiskās karjeras sistēmas reformas ieviešana 8. SAMP 4.3.4.4. Sociālā dialoga attīstība, stiprinot sociālo partneru veiktspēju līdzdarboties likumdošanas, nacionālo reformu un koplīgumu slēgšanas pārrunu procesā 9. SAMP 4.3.4.5. Atbalsts pilsoniskās sabiedrības organizāciju izaugsmei, stiprinot līdzdalību publiskās pārvaldes lēmumu pieņemšanas procesos | 1. Zinātniskās institūcijas, Latvijas Zinātnes padome 2. Altum, komersanti 3. Altum, komersanti 4. Plānošanas reģioni 5. Valsts ugunsdzēsības un glābšanas dienests 6. Akadēmiskās informācijas centrs 7. Augstskolas 8. Sociālie partneri 9. Sabiedrības integrācijas fonds, NVO |

1. Grupa. Projekti >200 000 EUR un SAMP specifiski VIZ, t.sk. kombinējot ar KNR likmēm vai horizontālajām metodikām

Darbības (projekta) izmēri pārsniegs 200 000 EUR un ir iespējams izstrādāt SAMP specifiskus VIZ.

Gadījumos, kad atbalstāmās darbības un attiecināmās izmaksas ir daudzveidīgas, kā arī darbību īstenošana būtiski atkarīga no specifiskās FS situācijas, jāparedz to kategorizācija un tipoloģijas ieviešana, kas radīs iespēju izstrādāt vienas vienības izmaksu standarta likmi vismaz daļai no izmaksu pozīcijām. Līdzīgi arī gadījumos, kad FS ir daudzveidīgi, tajā skaitā, uz tiem attiecināts atšķirīgs valsts atbalsta komercdarbībai regulējums, ir jāparedz SAMP strukturēšana vairākās iesnieguma kārtās ar dažādu VIZ piemērošanas iespējamību.

SAMP, kur darbības (projekti) risina kompleksākus un FS dziļi specifiskus jautājumus (tie katrā darbībā ir unikāli, bez būtiskām kopīgām pazīmēm) priekšroka jādod budžeta projektam kā aprēķinu metodei.

3.grupas SAMP tiek rekomendēts izvērtēt VIZ alternatīvas šādā prioritārā secībā:

1. Ieviest fiksēto vai vienas vienības izmaksu standarta likmi, kuru aprēķina uz rezultātu rādītāja bāzes. Kompleksākām darbībām var paredzēt budžeta projekta kā aprēķina metodi. Rezultatīvo rādītāju sasniegšanu un maksājumus var plānot posmos (kaskadēt), paredzot maksājumus par starpposma rezultātiem, kā arī iespēju darbību pārtraukt starpposmā, ja redzams, ka gala rezultātu sasniegt nebūs iespējams.
2. Ieviest vienas vienības izmaksu standarta likmi, kas balstīta uz iznākuma rādītāja bāzes.
3. Izmantot faktiskās izmaksas (piemēram, būvniecība, aprīkojums un iekārtas) kombinācijā ar esošām vai potenciāli ieviešamām horizontālajām VIZ metodikām (piemēram, projekta vadības izmaksām, būvprojekta izstrādes un būvuzraudzības izmaksām, informācijas un publicitātes izmaksām, vai arī KNR 56.panta likmi).

15. Tabula. SAMP, kuriem VIZ piemērošana ir ar augstāku praktisko iespējamību[[26]](#footnote-27)

| Praktiskās iespējamības vērtējums (punkti) | SAMP jomas | Finansējuma saņēmēji |
| --- | --- | --- |
| 6 un vairāk | 1. SAMP 2.1.1.5. Klimata neitrāli risinājumi profesionālās izglītības iestāžu un koledžu izglītības programmās, vidē un infrastruktūrā 2. SAMP 2.2.3.4. Vides monitoringa attīstība harmonizētai vides un klimata datu informācijas nodrošināšanai | 1. Profesionālās izglītības iestādes, koledžas 2. Latvijas Vides, ģeoloģijas un meteoroloģijas centrs, Vides inspekcija |
| 4-5 | 1. SAMP 1.1.1.2. RIS3 izcilības centri 2. SAMP 1.1.1.3. Praktiskas ievirzes pētījumi 3. SAMP 2.1.3.2. Nacionālas nozīmes plūdu un krasta erozijas pasākumi 4. SAMP 2.3.1.1. Satiksmes plūsmas viedās tehnoloģijas 5. SAMP 2.3.1.2. Multimodāls sabiedriskā transporta tīkls 6. SAMP 2.3.1.3. Veloinfrastruktūras attīstība 7. SAMP 3.1.1.4. Rīgas pilsētas transporta infrastruktūras attīstība 8. SAMP 3.1.1.5. un SAMP 3.1.2.3. Nacionālās un reģionālās nozīmes centru maģistrālo ielu un esošo maršrutu attīstība 9. SAMP 4.1.1.1. Ārstniecības iestāžu infrastruktūras attīstība 10. SAMP 4.2.1.5. Izglītības iestāžu nodrošinājums jaunā mācību satura kvalitatīvai ieviešanai 11. SAMP 4.2.1.6. Profesionālās izglītības iestāžu un koledžu mācību vide nozarēm aktuālo prasmju apguvei 12. SAM 4.3.2. Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās 13. SAMP 5.1.1.1. Infrastruktūras attīstība uzņēmējdarbības atbalstam[[27]](#footnote-28) 14. SAMP 5.1.1.5. Unikāla Eiropas mēroga kultūras mantojuma atjaunošana, lai veicinātu to pieejamību, attīstot kultūras pakalpojumus 15. SAMP 5.1.1.6. Kultūras mantojuma saglabāšana un jaunu pakalpojumu attīstība 16. SAMP 6.1.1.2. ES nozīmes biotopu vai purvu ekosistēmu atjaunošana 17. SAMP 6.1.1.3. Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku | 1. Zinātniskās institūcijas 2. Zinātniskās institūcijas, saimnieciskās darbības veicēji 3. Pašvaldības, to iestādes un kapitālsabiedrības 4. Pašvaldības, VSIA “Latvijas valsts ceļi” 5. VSIA “Autotransporta direkcija”, pašvaldības 6. Pašvaldības, VSIA “Latvijas valsts ceļi” 7. Pašvaldība 8. Pašvaldības 9. Ārstniecības iestādes 10. Pašvaldības, valsts dibinātās izglītības iestādes, profesionālās izglītības iestādes, koledžas 11. Profesionālās izglītības iestādes, koledžas 12. Pašvaldības, pašvaldības iestādes, valsts akciju sabiedrības, valsts kapitālsabiedrības, NVO, privātie kultūras operatori 13. Pašvaldības, to iestādes, kapitālsabiedrības, publiski privātās kapitālsabiedrības 14. Pašvaldības, to iestādes, valsts akciju sabiedrības vai valsts kapitālsabiedrības 15. Pašvaldības, pašvaldību iestādes 16. Dabas aizsardzības pārvalde, AS “Latvijas valsts meži” 17. Pašvaldības, to izveidotās iestādes, kapitālsabiedrības, publiski privātās kapitālsabiedrības |
| 2-3 | 1. SAM 1.1.2. Prasmju attīstīšana viedās specializācijas, industriālās pārejas un uzņēmējdarbības veicināšanai 2. SAMP 1.2.2.1. Atbalsts Digitālo inovācijas centru un reģionālo kontaktpunktu izveidei 3. SAMP 1.3.1.1. IKT risinājumu un pakalpojumu attīstība un iespēju radīšana privātajam sektoram 4. SAMP 2.1.3.1. Pašvaldību pielāgošanās klimata pārmaiņām 5. SAMP 2.1.3.2. Nacionālas nozīmes plūdu un krasta erozijas pasākumi 6. SAMP 2.2.1.1. Notekūdeņu un to dūņu apsaimniekošanas sistēmas attīstība piesārņojuma samazināšanai 7. SAMP 2.2.2.1. Atkritumu šķirošana, pārstrāde un reģenerācija 8. SAMP 2.2.2.3. Notekūdeņu dūņu pārstrāde 9. SAMP 2.2.3.5. Gaisa piesārņojuma samazināšanas pasākumi pašvaldībās 10. SAMP 2.2.3.7. Filtru nomaiņa enerģētikas uzņēmumos 11. SAMP 3.1.1.6. Lielo ostu publiskās infrastruktūras attīstība 12. SAMP 4.1.1.6. Hroniski slimo un nedziedināmi slimo pacientu aprūpei nepieciešamās infrastruktūras attīstība 13. SAMP 4.2.1.3. Speciālās izglītības efektīva nodrošināšana 14. SAMP 4.2.1.4. Kvalitatīvas un mūsdienīgas izglītības īstenošana pirmsskolas izglītības iestādēs 15. SAMP 4.2.1.7. Pirmsskolas izglītības infrastruktūras attīstība 16. SAMP 4.2.4.3. Digitālo prasmju pilnveide 17. SAMP 4.3.1.3. Sociālo mājokļu atjaunošana vai jaunu sociālo mājokļu būvniecība 18. SAMP 5.1.1.3. Publiskās ārtelpas attīstība 19. SAMP 5.1.1.4. Viedās pašvaldības 20. SAMP 5.1.1.7. Reģionālās kultūras infrastruktūras attīstība kultūras pakalpojumu pieejamības uzlabošanai 21. SAMP 6.1.1.7. Bezizmešu mobilitātes veicināšana pašvaldībās | 1. Augstskolas, zinātniskās institūcijas, saimnieciskās darbības veicēji 2. Pētniecības, zinātnes un privātā sektora konsorcijs (digitālais inovāciju centrs), komersanti 3. Valsts pārvaldes iestādes, pašvaldības, plānošanas reģioni, valsts un pašvaldību kapitālsabiedrības, tiesu varas institūcijas, digitālās inovācijas centri 4. Pašvaldības, to iestādes un kapitālsabiedrības 5. Pašvaldības, to iestādes un kapitālsabiedrības 6. Ūdenssaimniecības sabiedrisko pakalpojumu sniedzēji 7. Komersanti, t.sk. sabiedrisko pakalpojumu sniedzēji 8. Sabiedriskā pakalpojuma sniedzējs, komersanti 9. Pašvaldības 10. Siltumapgādes sabiedriskā pakalpojuma sniedzēji 11. Ostu pārvaldes 12. Ārstniecības iestādes 13. Pašvaldības 14. Pašvaldības 15. Pašvaldības, to iestādes, kapitālsabiedrības 16. Vides aizsardzības un reģionālās attīstības ministrija 17. Pašvaldības 18. Pašvaldības, to iestādes, kapitālsabiedrības 19. Pašvaldības, to iestādes un kapitālsabiedrības 20. Pašvaldības, pašvaldību iestādes 21. Pašvaldības, to iestādes un kapitālsabiedrības |

Grupās 1.-3. iekļautajiem SAMP VIZ praktiskā piemērošana tiešā veidā būs atkarīga no SAMP intervences loģikas, ieviešanas nosacījumiem, kā arī piemērotajiem rezultatīvajiem rādītājiem. Izvērtējuma ziņojuma sagatavošanas brīdī vairumam SAMP šie parametri bija izstrādes stadijā. Lai palielinātu VIZ piemērošanas iespējas SAMP ieviešanas nosacījumi, kā arī sasniedzamie rezultatīvie rādītāji būs jāpielāgo tieši VIZ piemērošanas loģikai. Atsevišķos gadījumos, tas var prasīt atbalstāmo darbību tvēruma sašaurināšanu un standartizēšanu. VIZ ieviešanas loģika arī prasīs papildus darbu pie precīzāku rezultatīvo rādītāju izstrādes. Izvērtējuma autori ir sagatavojuši virkni ar rezultatīvo rādītāju piemēriem katram SAMP (skat. pielikumu B1) , kurus no autoru skata punkta varētu izmantot, lai piemērotu vienas vienības izmaksu standarta likmi, fiksētas summas maksājumu.

# Horizontālo vienkāršoto izmaksu metodiku izstrādes potenciāls

Veicot 2. nodaļā aprakstīto 2021.-2027.g. SAMP analīzi no VIZ piemērošanas skatu punkta tika identificēta virkne izmaksu kategoriju, kurām ir tendence atkārtoties daudzos SAMP (10. Attēls). Starp biežāk plānotajām izmaksu pozīcijām ir, piemēram, izdevumi, kas saistīti ar būvdarbu plānošanu un uzraudzību, mācību aktivitāšu īstenošanu, informācijas un publicitātes pasākumu īstenošanu, iepirkuma dokumentācijas sagatavošanu u.c.

Līdzīgi, veicot arī 2014.-2020.g. izmaksu pamatojošo dokumentu kopas analīzi, tika konstatēts, ka ir izdevumu pozīcijas, par kurām ir liels norēķinu skaits neatkarīgi no SAMP, piemēram, personāla atalgojuma, apmācību, vai arī tādas izmaksas, kas saistītas ar būvprojektu izstrādi un būvniecības uzraudzību.

Šie rezultāti ļauj secināt, ka pastāv potenciāls tādu VIZ metodiku izstrādei, kas attiecināmas uz vienu izdevumu veidu, bet piemērojamas vienlaicīgi vairākos SAMP. Šāda veida metodikas dēvē par horizontālajām metodikām un to izstrādei var būt divas pieejas:

1. Balstoties uz vēsturiskajiem datiem par faktisko izdevumu apjomiem (piemēram, uz vienu sasniegtā rezultāta vienību) vai to līmeni attiecībā pret citiem izdevumu veidiem;
2. Balstoties uz tirgus izpēti, piemēram, apzinot kādā nozarē piemēroto praksi, lai novērtētu kādu izmaksu iespējamo apjomu, vai īpatsvaru (piemēram, tāmējot izdevumus).


Izvērtējuma ietvaros tika analizēti vēsturiskie dati par izmaksām 2014.-2020.g. periodā un gadījumos, kur bija iespējams iegūt pamatotas izdevumu apjoma vai īpatsvara vērtības, to atbilstība tika testēta pret tirgus likmēm (piemēram, darba samaksas likmēm, kādas tās uzrādās Valsts ieņēmuma dienesta apkopotajos datos).

## Mācību aktivitāšu īstenošana

### Pārskats par 2021.-2027.g. SAMP, kuros plānots īstenot mācību aktivitātes un kuros varētu piemērot kādu no VIZ veidiem

Balstoties uz informāciju par katra SAMP galvenajām atbalstāmajām darbībām un iznākuma un rezultāta rādītājiem, tika veikta analīze par SAMP, kuros 2021.-2027.g. plānots īstenot mācību aktivitātes (skatīt pielikumu B.2.). Tās rezultātā tika identificēti 50 SAMP, kas atbilst 22% no visiem SAMP un pilnībā vai daļēji paredz mācību aktivitāšu veikšanu (9. Attēls). Katram SAMP, balstoties uz pieejamo informāciju un ekspertu viedokli, tika identificētas arī izmaksu pozīcijas, kā rezultātā tika noteikts, ka visizplatītākās izmaksu pozīcijas mācību aktivitātēm ir samaksa lektoram, materiālu sagatavošana un apmācību programmu izstrāde (16. Tabula).

9. Attēls. SAMP ar mācību elementu



16. Tabula. SAMP ar mācību elementu plānotās izmaksu pozīcijas

|  |  |
| --- | --- |
| Izmaksu Pozīcija | Skaits |
| **Kopējais SAMP skaits ar mācību elementu** | **50** |
| 1. Samaksa lektoram | 45 |
| 2. Materiālu sagatavošana | 33 |
| 3. Apmācību programmu izstrāde | 31 |
| 4. Transporta izmaksas | 23 |
| 5. Komandējuma izmaksas | 17 |
| 6. Telpu noma | 15 |
| 7. Kafijas pauzes | 12 |

Aplūkojot šos SAMP dalījumā pa izvērtējuma ekspertu veidotajām secinājumu grupām (2.2.4., 2.3.4. un 2.4.5. nodaļas), redzams, ka lielākā daļa SAMP ar mācību aktivitātēm ietilpst secinājumos nr. 1 līdz 3, kuros būtu iespējams izstrādāt SAMP specifiskas VIZ vienas vienības izmaksu standarta likmes vai vienreizējo maksājumu (17. Tabula). Secinājumam 4 atbilstošajos SAMP būtu iespējams izmantot apmācību horizontālo VIZ metodiku. Līdz ar to iespējams secināt, ka, izstrādājot horizontālo metodiku mācību aktivitāšu īstenošanai, būtu iespējams radīt iespēju piemērot VIZ visos identificētajos SAMP.

17. Tabula. VIZ piemērošanas iespējas SAMP ar mācību elementu

| Secinājums | SAMP skaits, ko pilnībā veido mācību aktivitātes | SAMP skaits, ko daļēji veido mācību aktivitātes |
| --- | --- | --- |
| Secinājums #1 (projekti <200 000 EUR) | 2 | 6 |
| Secinājums #2 (projekts >200 000 EUR, bet projekta darbības <200 000 EUR) | 8 | 17 |
| Secinājums #3 (projekti >200 000 EUR un SAMP specifiski VIZ t.sk. kombinējot ar KNR vai horizontālajām) | 2 | 3 |
| Secinājums #4 (projekti >200 000 EUR un tikai horizontālie VIZ) | 1 | 11 |

### ES fondu 2014.-2020.g. perioda pieredze mācību aktivitāšu īstenošanā

#### Pieeja datu kopas izveidei un analīzei

Analīze par mācību aktivitātēm ES fondu 2014.-2020.gada plānošanas periodā tika balstīta uz projektu līmeņa datu strukturēšanu pēc noteiktām pazīmēm un šo datu apkopošanu grupās vai klasteros ar līdzīgām pazīmēm un homogēnām izmaksu vērtībām (pielikums D.1.)[[28]](#footnote-29). Izvēlētās projektu pazīmes bija:

1. Mērķa grupa;
2. Tēma un saturs;
3. Veids (profesionālās un neformālās);
4. Mācību kursa ilgums;
5. Dalībnieku skaits grupā;
6. Projekta ilgums;
7. Projekta lielums.

Dati par atsevišķiem būtiskiem parametriem, piemēram, vienlaicīgi strādājošo lektoru skaits vai mācību norise tiešsaistē/ klātienē nebija pieejami pietiekamā apjomā statistiskās analīzes veikšanai.

Dati par mācību aktivitāšu īstenošanu tika izgūti no KPVIS datu bāzes, lai veiktu analīzi četrās dimensijās:

1. Mācību izmaksas uz vienu dalībnieku laika vienībā;
2. Mācību izmaksu īpatsvars no kopējām projekta izmaksām;
3. Lektoru un nodarbību vadītāju vidējā atalgojuma stundas likme;
4. Mācību projektu vadības izmaksu īpatsvars no projekta izmaksām.

Lai noteiktu mācību izmaksas uz vienu dalībnieku laika vienībā, tika veikti šādi soļi:

1. No atskaites par projektu rezultātu rādītāju sniegumu (uz 31.12.2021) tika atlasīti projekti un to dati, kuros uzrādījās norādes uz apmācībām (personu, pasākumu skaits).
2. Atlasītajiem projektiem rēķinu datu bāzē tika izdalīti ieraksti par apstiprinātajām izdevumu pozīcijām un summām, kas attiecas uz apmācībām, tādējādi iegūstot faktiskos datus par apmācībām tērētajiem līdzekļiem.
3. Atlasītajiem projektiem no atskaitēm par dalībniekiem tika aprēķināts neunikālo dalībnieku skaits[[29]](#footnote-30), vidējais nodarbību ilgums stundās, kopējais nodarbību ilgums stundās un vidējais dalībnieku skaits vienā nodarbībā.
4. Kopējo apmācību izdevumu summu izdalot ar kopējo nodarbību ilgumu stundās katram projektam tika iegūti dati par apmācību izmaksām. Šie dati tika analizēti griezumos pēc projektu jomas, apmācību tēmas un veida, nodarbību ilguma un dalībnieku skaita grupā. Rezultāti izmantoti par pamatu priekšlikumu sagatavošanai vienas vienības izmaksu standarta likmi mācību izmaksām par dalībnieku cilvēk-stundu.

Lai noteiktu mācību izmaksu īpatsvaru no kopējām projekta izmaksām tika veikti šādi soļi:

1. Atlasītajiem projektiem atskaišu formās 5.1. MP Rēķini tika izdalīti ieraksti par apstiprinātajām izdevumu pozīcijām un summām, kas attiecas uz apmācībām, tādējādi iegūstot faktiskos datus par apmācību izmaksām.
2. Apmācību izmaksām katrā projektā tika noteikts īpatsvars no kopējiem faktiskajiem attiecināmajiem projekta izdevumiem.
3. Šie dati tika analizēti griezumos pēc projektu jomas, apmācību tēmas un veida, nodarbību ilguma un dalībnieku skaita grupā. Rezultāti tika izmantoti par pamatu priekšlikumu sagatavošanai par mācību vienas vienības izmaksu standarta likmi.
4. Lai vērtētu vienas vienības izmaksu standarta likmes piemērošanas iespējas atsevišķām mācību izmaksu komponentēm, piemēram, materiālu sagatavošana, telpu noma u.tml. faktiskās izmaksas rēķinu datu bāzē tika grupētas pa atbilstošajām pozīcijām. Vairumam projektu šo izmaksu pozīciju attiecināmība nebija nodalāma no citām apmācību izmaksām vai no citām projektu aktivitātēm, kas nav saistītas ar mācībām. Tādēļ reprezentativitātes trūkuma dēļ rezultāti netika apkopoti.

Lai noteiktu nodarbību vadītāju vidējās atalgojuma stundas likmes, tika veikti šādi soļi:

1. Darba līgumu datu bāzē tika atlasīti nodarbību vadītāju darba līgumi un analizētas datu variācijas.
2. Nodarbību vadītājam aprēķinātas vidējās vēsturiskās atlīdzības izmaksas par stundu.

Lai noteiktu mācību projektu vadības izmaksas, tika veikti šādi soļi:

1. Projektos, kas vērsti tikai uz apmācībām, tika vērtēts faktisko apmācību izmaksu īpatsvars no apstiprinātajām attiecināmajām izmaksām. Atlikusī īpatsvara daļa, secīgi, attiecināma uz projektu vadību.
2. Otra pieeja bija izmantot projektu budžetu datu tajos projektos, kas vērsti tikai uz apmācībām.
3. Projektu vadības vienas vienības izmaksu standarta likmes priekšlikumu izstrādē kā pamatotāka un precīzāka tika izvēlēta otrā pieeja.

#### Datu ierobežojumi un neprecizitātes

Vēsturisko datu analīzes rezultātu interpretācijā jāņem vērā vairāki datu ierobežojumi un neprecizitātes, kas tika atklātas KPVIS datu apstrādē.

Rēķinu datu ievadē ir pielietotas dažādas pieejas darbību un budžeta pozīciju raksturošanai, kā arī numurēšanai. Tādēļ var būt situācijas, kad noteiktas apmācību izmaksu pozīcijas nav ietvertas izmaksu kopsummā, jo nosauktas pārāk vispārīgi vai attiecas arī uz citām projektā veiktajām aktivitātēm. Tādēļ tika sašaurināta to mācību projektu datu kopa, kuru dati izmantoti VIZ priekšlikumu izstrādē.

Darba līgumu datu bāzē pielietotas dažādas pieejas, norādot atlīdzību laika vienībā (piemēram, kopējā bruto alga, no kuras jārēķina uz projektu attiecināmā slodze un jau aprēķinātā projekta slodzes darba algas daļa parādās vienā un tajā pašā ailē, un ne vienmēr pēc komentāriem iespējams attiecīgo veidu identificēt). No visiem darba līgumiem tika atlasīti ap 60%, par kuriem norādīto datu interpretācija bija uzticama.

Dati par nodarbību ilgumu nebija konsekventi iedalīti akadēmiskajās un astronomiskajās stundās. Taču, tā kā atskaišu formā bija prasītas akadēmiskās stundas, tad rezultāti interpretējami primāri uz akadēmiskajām stundām. Ņemot vērā, ka pilnas dienas nodarbībās akadēmiskajām stundām jāpieskaita starpbrīži, kopējam izmaksu sadalījumam abos aprēķina variantos nevajadzētu būtiski atšķirties.

#### Analīzes rezultāti

Kopā padziļinātajā analīzē tika iekļauti 89 projekti (Pielikums D.1., 6. izklājlapa “Dati”)[[30]](#footnote-31), kuriem bija pietiekoša informācija par apmācību rādītājiem un kas ietvēra vismaz vairākus desmitus dalībnieku. Analizētas plānotās un faktiskās izmaksas kopā un pa izmaksu/budžeta pozīcijām. Izmaksas vērtētas gan kopā, gan uz dalībnieku, gan uz dalībnieka stundu/dienu.

Analīzes gaitā tika secināts, ka potenciālās vienas vienības izmaksu standarta likmes uz mācību dalībnieku variācijas ir statistiski augstas visās grupās. Tādēļ, pirmkārt, kā bāzes vienība noteikta izmaksas uz viena dalībnieka vienu stundu pretstatā vēsturiski pielietotajai un EK vadlīnijās ieteiktajai kopējo mācību izmaksu vienībai uz vienu dalībnieku. To pamato tas, ka projektos piedāvātās mācības ir ļoti dažādas un ilgumi ir dažādi. Pat satura un formas ziņā līdzvērtīgām mācībām izmaksas uz dalībnieku būs būtiski atšķirīgas, ja nodarbību ilgums atšķirsies vairākas reizes (piemēram, trīs dienu un desmit dienu mācības).

Izvēlē par vienas vienības izmaksu standarta likmi uz dalībnieku vai dalībnieka stundu ir vēl viens būtisks aspekts – VIZ sasaiste ar rezultātu rādītājiem. Scenārijā ar izmaksām uz dalībnieku iespējams noteikt aprēķinu uz vienu veiksmīgi mācības pabeigušo dalībnieku. Savukārt, izmaksas uz dalībnieka stundu pēc būtības labāk atspoguļo faktiskās izmaksas, jo “atbiruma procents” dažādās mācībās un dažādās auditorijās var būtiski atšķirties. Kā optimālais risinājums, uz ko balstīta analīze tika izvēlēta pieeja “aprēķins pēc procesa, bet atlīdzība pēc rezultāta” – izmaksas ar VIZ palīdzību tiek noteiktas, balstoties uz plānoto procesa apjomu, savukārt iegūto budžeta kopsummu var izdalīt uz plānoto veiksmīgi pabeigušo dalībnieku skaitu, tādējādi pārejot no vienas vienības izmaksu standarta likmi par dalībnieka stundu uz vienas vienības izmaksu standarta likmi par veiksmīgi pabeigušo dalībnieku. Attiecīgi, izmaksu atlīdzināšanu projekta īstenotājam var piesaistīt faktiskajam rezultāta rādītājam. Konceptuālais piedāvājums paredz, ka aprēķinu uz dalībnieka stundu nosaka horizontālā mācību metodika, savukārt pāreja uz vienas vienības izmaksu standarta likmi par veiksmīgi pabeigušo dalībnieku paliek AI izvēles kompetencē, vienojoties ar VI. Papildus vienas vienības izmaksu standarta likmei tika vērtētas arī iespējas mācībām piemērot vienoto likmi.

##### Mācību aktivitāšu izmaksu īpatsvars – potenciāls vienotajai likmei

Analīzē par mācību izmaksu īpatsvaru no kopējām projekta izmaksām datu kopa ar atbilstošiem datiem bija lielāka, jo tā ietvēra arī tos projektus kam nebija jāveic atskaites par mācību dalībniekiem (Pielikums D.1., 6. izklājlapa “Dati”)[[31]](#footnote-32). Rezultāti rāda, ka kopumā projektus var iedalīt divās grupās:

1. Mācību aktivitāte bija viens no atbalsta veidiem mērķa grupām un tika kombinēta ar individuālām konsultācijām, supervīziju, stažēšanos vai praksi pie darba devēja, pieredzes apmaiņu konferencēs u.tml.;
2. Mācību aktivitātes bija kā papildinājums pamataktivitātei un mācības saistītas ar projektā izveidoto produktu vai pakalpojumu.

Pirmajā grupā nebija iespējams atrast vienojošas pazīmes, kas ļautu noteikt vienotu horizontālo likmi mācību izmaksām, jo aktivitāšu saturs un kompozīcija būtiski atšķīrās SAMP līmenī. Taču pastāv zināms potenciāls vērtēt vienotās likmes pamatotību atsevišķu AI pārvaldībā esošu SAMP līmenī.

Otrā grupa ietvēra projektus, kuros mācību aktivitātes bija vērstas uz lietotāju apmācībām jaunizveidota IT sistēmas risinājuma pielietošanas apguvei. 2014.-2020.g. periodā plašs datu masīvs šajā grupā tika identificēts SAMP “2.2.1.1. Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība”. Tika analizēti 27 projektu dati un identificētas 3 raksturīgās situācijas (Pielikums D.1.)[[32]](#footnote-33).

1. Izstrādātā sistēma paredzēta plašam lietotāju lokam un prasa specifiskas zināšanas un iemaņas. Šajā gadījumā mācību aktivitāšu izmaksas veido lielu daļu no projekta (vispusīgām publiskās pārvaldes sistēmām 23-28%, bet medicīnas un veselības sistēmām 4-6% no projekta attiecināmajām izmaksām).
2. Lietotāju apmācības tiek veiktas 1-5 pasākumos vienam lietotājam vai lietotāju grupai. Šajā gadījumā vidējās mācību izmaksas veidoja 0,2% no projekta attiecināmajām izmaksām.
3. Lietotāju apmācību pasākumi un dalībnieki mērāmi vairākos desmitos. Mācību izmaksu īpatsvars šajā kopā svārstās no 0,4 līdz 3,8%.

18. Tabula. Mācību izmaksu īpatsvars no kopējām attiecināmajām izmaksām 2014.-2020.g. periodā, %

| Nr. | Grupa | Raksturojums | Īpatsvars no kopējām attiecināmajām izmaksām |
| --- | --- | --- | --- |
| 1 | Lietotāju apmācība | Ja apmācāmo lietotāju skaits ir ļoti liels (virs 1000) un mācības specifiskas | 5% (veselības joma)  25% (plaši publiskie pakalpojumi) |
| 2 | Lietotāju apmācība | Ja apmācāmo lietotāju skaits ir liels (virs 5 mācību pasākumiem) | 1,7% |
| 3 | Lietotāju apmācība | Ja apmācāmo lietotāju skaits ir mazs (zem 5 mācību pasākumiem) | 0,2% |

Avots: autoru aprēķins, balstoties uz KPVIS datiem

Vērtējot iespēju pielietot iegūtos vēsturisko datu analīzes rezultātus VIZ noteikšanā, pirmkārt, jānodala apmācību ietilpīgie projekti (1. no augstāk raksturotajām grupām). Kaut identificējamas zināmas tendences, zemā statistiskā reprezentativitāte un lielās kopējās apmācību izmaksu summas liek būt piesardzīgiem un neizvirzīt horizontālas vienotās likmes priekšlikumus bez papildu tirgus analīzes. Turklāt lietotāju apmācību aktivitāšu apjoms joprojām var būt tēmai un projektam specifisks.

Stabilākais pamatojums vienotās likmes piemērošanai vērtējams 3. grupā ar zemākajām apmācību izmaksām, jo kopējās apmācību izmaksu summas, ko ietekmē VIZ vērtējamas kā nelielas.

2. grupā vidējais mācību izmaksu īpatsvars bija 1,7%. Šajā kopā bija vairāki projekti, kuru kopējās mācību izmaksas pārsniedza 100 tūkst. EUR, pārējiem vidējā vērtība svārstījās ap 10-15 tūkst. EUR. Pie tik maza apjoma kopējo mācību izmaksām teorētiski pieļaujama mazāka vienotās likmes precizitāte (līdz ar to veidojas pārkompensācijas vai nepietiekamas kompensācijas risks).

Tomēr šāda pieeja vienotajai likmei apspriedē ar iesaistītajām pusēm kopumā tika novērtēta kā neatbilstoša horizontālajai mācību metodikai, bet piemērojama atsevišķu SAMP VIZ metodikās.

##### Izmaksas uz vienu mācību dalībnieka stundu- potenciāls vienas vienības izmaksu standarta likmei

Analīzē par mācību izmaksām uz vienu dalībnieka stundu (viena dalībnieka viena mācībās pavadītā stunda) tika iekļauti 34 projekti, kuriem bija pieejama pietiekoša informācija par dalībniekiem un no citām aktivitātēm nodalāmas faktiskās mācību izmaksas (Pielikums D1., 6. izklājlapa “Dati”, kolonnas U-X.)[[33]](#footnote-34).

No pārējiem projektiem (kam nebija pieejami detalizēti dati par izmaksām uz dalībnieku laika vienību, tika ietverti tie, kam rezultātu rādītāju atskaitēs bija ietverts dalībnieku skaits virs 30 un faktiskās mācību izmaksas bija virs 15 000 EUR. Balstoties uz KPVIS datiem, izveidota vienota mācību projektu datu bāze, kur par katru projektu apkopota visa pieejamā informācija. Kopā analizēti 82 mācību projekti (Pielikums D1, 6. izklājlapa “Dati”)[[34]](#footnote-35).

Analīzē par mācību izmaksām uz vienu dalībnieku būtiska loma bija SAMP “1.2.2.1. Atbalsts nodarbināto apmācībām”. Šai kopai dati vērtējami kā pietiekami precīzi, jo aktivitātes ietvēra tikai mācības. Vidējais dalībnieku skaits šajā kopā bija 7 un vidējais mācību ilgums 20 stundas. Virknē pārējo mācību projektu, kur bez mācībām notika arī citas aktivitātes, lielai daļai izmaksu pozīciju nebija iespējams nodalīt uz mācībām attiecināmo izmaksu daļu (piem, īstenošanas personāls, pakalpojumi). Korektus izmaksu apkopojumus traucēja izveidot arī tas, ka dažādos projektos izmaksas dažādi grupētas pa izmaksu pozīcijām. Lielāko nenoteiktību veidoja izmaksu pozīcijas “mācību izmaksas” vai “ar mācībā tieši saistītās izmaksas”, kur saturs variēja no pasniedzēju atalgojuma izmaksām līdz ārpakalpojuma izmaksām, kas var ietvert visas ar mācībām saistītās izmaksas, tai skaitā atalgojuma izmaksas.

Izmaksām uz dalībnieka stundu novērojama liela amplitūda starp projektiem: 0,20-75,79 EUR uz dalībnieka stundu. Daļēji to var skaidrot ar minētajām datu neprecizitātēm. Taču kopumā projektus pēc izmaksu lieluma var sadalīt 3 grupās (19. tabula).

Pirmo grupu raksturo salīdzinoši nelieli projekti ar īsiem kursiem un augstām izmaksām (mācību ilgums līdz 100 stundām, līdz 3000 dalībnieku projektā) . Vidējās izmaksas uz dalībnieka stundu ir 39,41 EUR, taču novērojama liela izmaksu amplitūda – no 10,09 līdz 75,79 EUR uz dalībnieka stundu. Šajā grupā bija 20 projekti SAMP 1.2.2.3; 1.2.2.1; 3.4.2.0; 8.2.2.0.

Nākamā grupa ir projekti ar lielāku dalībnieku skaitu (virs 3000). Šeit vidējā vērtība ir 8,22 EUR uz dalībnieka stundu ar mazu amplitūdu – no 7,81 līdz 8,51 EUR uz dalībnieka stundu. Šajā grupā bija 5 projekti SAMP 9.2.1.3; 1.2.2.3; 8.3.2.2; 3.4.2.0.

Trešā grupa ir ilgtermiņa mācību projekti ar mācību laiku virs 100 stundām. Šeit vidējā vērtība ir 2,85 EUR uz dalībnieka stundu ar amplitūdu – no 0,20 līdz 6,40 EUR uz dalībnieka stundu. Šajā grupā bija 5 projekti SAMP 8.2.2.0; 9.2.6.0.;7.2.1.2 Daļa no šīs grupas mācībām bija profesionālās izglītības programmas, kam jau ir iestrādes VIZ piemērošanā 2014.-2020.g. periodā.

19. Tabula. Mācību izmaksas uz dalībnieka cilvēkdienu 2014.-2020.g. periodā, EUR

| Grupa | Raksturojums | Mācību izmaksas uz dalībnieka stundu, EUR |
| --- | --- | --- |
| 1. grupa | Mācību ilgums līdz 100 stundām, līdz 3000 dalībnieku projektā | 39,41 |
| 2. grupa | Mācību ilgums līdz 100 stundām, virs 3000 dalībnieku projektā | 8,22 |
| 3. grupa | Mācību ilgums virs 100 stundām | 2,85 |

Avots: autoru aprēķins, balstoties uz KPVIS datiem

Kopumā dati par mācību aktivitāšu izmaksām 2014.-2020.g. periodā, par ko bija pieejama pietiekama, detalizēta un starp projektiem precīzi salīdzināma informācija, galvenokārt attiecināma uz speciālistu mācībām profesionālajā un neformālajā izglītībā, kas parasti orientētas uz kvalifikācijas celšanu, nevis uz pamata prasmju attīstīšanu vai kvalifikācijas iegūšanu (1. un 2. grupa). Taču joprojām pastāv potenciāls pēc projektu pabeigšanas izvērtēt vēsturiskās vērtības arī attiecībā uz zemākas kvalifikācijas mācībām, kur kopējais vienas vienības izmaksu standarta likmes līmenis varētu būt zemāks nekā speciālistu mācībās.

Ņemot vērā augsto vēsturisko projektu datu vērtību izkliedi (atšķirību starp vērtībām dažādos projektos un aktivitātēs), horizontālo metodiku mācību vienas vienības izmaksu standarta likmei tālāk tika izvērtētas divas perspektīvas – ierobežota gadījumu skaita lietošana, balstoties uz kuru projektu īstenotāji izvēlēsies VIZ kā atbilstošu risinājumu viņu konkrētajai situācijai, vai VIZ vienas vienības izmaksu standarta likmes vērtību noteikšana šaurākām grupām, kurās KPVIS vēsturisko datu pamatojums var būt nepietiekošs, balstoties uz tirgus izpēti.

Izvēlē par vienas vienības izmaksu standarta likmi uz dalībnieku vai dalībnieka stundu ir vēl viens būtisks aspekts – VIZ sasaiste ar rezultātu rādītājiem. Scenārijā ar izmaksām uz dalībnieku iespējams noteikt aprēķinu uz vienu veiksmīgi mācības pabeigušo dalībnieku. Savukārt, izmaksas uz dalībnieka stundu pēc būtības labāk atspoguļo faktiskās izmaksas, jo “atbiruma procents” dažādās mācībās un dažādās auditorijās var būtiski atšķirties. Kā optimālais risinājums, uz ko balstīta analīze, tika izvēlēta pieeja “aprēķins pēc procesa, bet atlīdzība pēc rezultāta” – izmaksas ar VIZ palīdzību tiek noteiktas, balstoties uz plānoto procesa apjomu, savukārt, iegūto budžeta kopsummu var izdalīt uz plānoto veiksmīgi pabeigušo dalībnieku skaitu, tādējādi pārejot no vienas vienības izmaksu standarta likmi par dalībnieka stundu uz vienas vienības izmaksu standarta likmi par veiksmīgi pabeigušo dalībnieku. Attiecīgi, izmaksu atlīdzināšanu projekta īstenotājam var piesaistīt faktiskajam rezultāta rādītājam. Konceptuālais piedāvājums paredz, ka aprēķinu uz dalībnieka stundu/dienu nosaka horizontālā mācību metodika, savukārt, pāreja uz vienas vienības izmaksu standarta likmi par veiksmīgi pabeigušo dalībnieku paliek AI izvēles kompetence, vienojoties ar VI.

Kopumā augstāk izklāstītā pieeja vienas vienības izmaksu standarta likmei apspriedē ar iesaistītajām pusēm tika novērtēta kā nepietiekoši precīza un neelastīga specifiskajām projektu pazīmēm. Tādēļ tika izstrādāts otrs risinājums, kas balstīts uz vienas vienības izmaksu standarta likmes sadalīšanu pa sastāvdaļām.

##### Izmaksas uz vienu mācību dalībnieka stundu dalījumā pa izmaksu pozīcijām (bez nodarbību vadītāja atalgojuma) - potenciāls vienas vienības izmaksu standarta likmei

Tika veikta analīze par iespējām piemērot vienas vienības izmaksu standarta likmi tai izmaksu sadaļai, kas neietver lektora/nodarbību vadītāja (turpmāk – lektors) atalgojumu. Tika identificēti projekti, kur norādīts lektoru atalgojuma izmaksu budžets. Daļa no tiem bija ar precīzām norādēm, taču šajos projektos lektoru atalgojums tika novērtēts kā neatbilstoši augsts tirgus situācija (pēdējā kārta SAMP 1.2.1.1. projektos). Pārējos projektos norādes budžetā bija netiešas, bet, izvērtējot citu budžeta pozīciju saturu tika secināts izvēlētā budžeta pozīcija (“apmācību izmaksas”) nosedz lektora izmaksas, bet pārējie pakalpojumi, materiāli un ar projekta īstenošanu saistītais personāls ietverti atsevišķās pozīcijās. Projektiem tika identificēts dalībnieku skaits, apmācību ilgums un aprēķinātas izmaksas uz dalībnieka stundu (Pielikums D1., 6. izklājlapa, kolonnas W\_X)[[35]](#footnote-36). Izmaksas iegūtas, summējot izmaksu pozīcijām atbilstošos apstiprinātos maksājuma pieprasījumus no atskaišu formām 5.1. MP Rēķini.

No projektiem, kuriem bija pieejami dati, lai varētu aprēķināt dalībnieku stundas un nodalāmas izmaksas atbilstošajās izmaksu pozīcijās, tika izveidota izlases kopa projektiem, kuros precīzi nodalītas materiālu un pakalpojumu, projekta vadības un īstenošanas personāla izmaksas (Pielikums D1., 5. izklājlapa, kolonnas J-K.)[[36]](#footnote-37). Kopa ietver 18 projektus no SAMP 1.2.2.1.; 1.2.2.3.; 3.4.2. Vērtību kopā tika noņemtas ekstrēmās vērtības - kur izmaksas uz vienu dalībnieku vairāk par trijām reizēm atšķīrās no vidējās vērtības.

Iegūtajiem datiem tika aprēķināta vidējā aritmētiskā vērtība izmaksām uz vienu dalībnieka stundu, kas tiek piedāvāta VIZ noteikšanai:

*materiāli un pakalpojumi* – **2,42 EUR** uz viena dalībnieka vienu stundu;

*projekta īstenošanas personāls (neskaitot lektorus) un projekta vadības izmaksas* – **9,77 EUR** uz viena dalībnieka vienu stundu.

Izvērtējot kopējā apmācības projektu datu bāzē izlases kopas projektu atšķirības no pārējiem secināms, ka aprēķinātās VIZ vērtības piemērojamas projektiem, kuros vidējais viena mācību kursa garums nepārsniedz 100 akadēmiskās stundas. Izlases kopā visiem projektiem vidējais nodarbību ilgums nepārsniedza 40 stundas. Taču līdzīgos projektos, kas datu trūkuma dēļ netika iekļauti izlases kopā, lielākais vidējais ilgums bija 66 stundas. Savukārt “ilgo mācību” projektu grupā (virs 100 akadēmiskajām stundām) zemākā vērtība bija 118 stundas. Tādēļ 100 stundas tiek piedāvāta kā optimāla robežšķirtne, lai nodalītu ilgo mācību projektus, kuros izmaksas uz dalībnieka stundu ir zemākas un nav pamatoti piemērot aprēķinātās likmes, jo var rasties būtiska pārkompensācija.

Vērtējams, ka analizētās izlases kopas projekti mācības pamatā organizējuši savās telpās.

Tika veikta tirgus izpēte, lai noteiktu izmaksas mācībām telpām, kas īrētas atsevišķi mācību īstenošanai (Pielikums D1., 7. izklājlapa)[[37]](#footnote-38). Tirgus izpēte tikai veikta aplūkojot publiski pieejamo informāciju par mācību telpu (auditoriju) īres maksām astoņās organizācijās par 25 dažādu izmēru telpām, gan Rīgā, gan ārpus Rīgas. Lai noteiktu vidējās izmaksas uz vienu mācību dalībnieka stundu, tikai aprēķinātas vidējās izmaksas pieņemot, ka telpas vidēji tiek noslogotas 70% apjomā. Tika secināts, ka:



*Mācību dalībnieka stundas izmaksas par īrētām telpām:* **0.91** EUR uz viena dalībnieka vienu stundu. Šīs izmaksas pievienojamas iepriekšējām likmēm īrētu telpu gadījumā.


##### Nodarbību vadītāja atalgojuma stundas likme

Dati par atalgojumu tika apkopoti no KPVIS pieejamās informācijas par darba līgumiem – bruto algas stundas likme (Pielikums E3). Projektos, kuros veiktas mācības amatu nosaukumiem bija ievērojama variācija. Pirmajā piegājienā amati tika sagrupēti trijās grupās – lektors, nodarbību vadītājs un pedagogs. Nodarbību vadītājs ir neprecīzāka kopa, jo daļa no līgumiem var attiekties uz aktivitātēm, kas ir līdzīgas, bet nav mācības, piemēram, veselības veicināšanas aktivitātes. Kopā rezultāti tika apkopoti no 81 darba līguma. Diviem amatiem tika iegūtas līdzīgas vidējās vērtības:

* Lektoram – 16,90 EUR/h;
* Nodarbību vadītājām – 15,90 EUR/h
* Savukārt pedagoga vidējā likme bija 7,04 EUR/h.

10. Attēls. Lektora un nodarbību vadītāja stundas likmes 2014.-2020.g. periodā – līgumu skaits atkarībā no likmes lieluma, EUR/h

. 



Avots: autoru aprēķins, balstoties uz KPVIS pieejamiem darba līgumu datiem

Lai gan vidējās vērtības abiem amatiem ir ļoti līdzīgs, atsevišķo līgumu vērtību sadalījums atšķiras. Nodarbību vadītājām novērojama maza izkliede ap vidējo vērtību, savukārt, lektora atalgojumā var novērot divas atsevišķas grupas, kur dominējošā ir intervālā 12-16 EUR/h, taču būtiska grupa ir arī lektori ar augstu atalgojumu – virs 20 EUR/h.

Mazās izkliedes statistiskos rādītājus faktiski nodrošina tikai divi Valsts izglītības satura centra projekti, kuros bija liels darba līgumu skaits (8.3.2.2/16/I/001 Atbalsts izglītojamo individuālo kompetenču attīstībai un 8.5.3.0/16/I/001 Profesionālās izglītības iestāžu efektīva pārvaldība un personāla kompetences pilnveide), kuros visiem speciālistiem bija noteikta vienāda stundas atalgojuma likme (vienas vienības izmaksu standarta likme).

Faktiskie darba līgumos norādītie amatu nosaukumi būtiski variēja un augstāk raksturotās mācību personāla kategorijas ir plašs vispārinājums. Tādēļ darba līgumi tika vērtēti arī detalizētāk un rezultāti raksturoti 20. Tabulā.

20. Tabula. Mācību personāla amatu vidējais atalgojums 2014.-2020.g. periodā

| Amata grupa | Līgumu skaits | KPVIS vidējā aritmētiskā likme 2019 EUR/h | KPVIS vidējā harmoniskā likme[[38]](#footnote-39) 2019 EUR/h | Standart novirze % |
| --- | --- | --- | --- | --- |
| Lektors/ nodarbību vadītājs izglītības sektoram | 46 | 14,75 | 14,74 | 2% |
| Vieslektors | 35 | 24,51 | 17,53 | 60% |
| Speciālais pedagogs | 30 | 7,57 | 6,32 | 62% |
| Skolotājs-mentors izglītības sektoram | 18 | 7,02 | 7,02 | 0% |
| Publiskās augstskolas lektors | 15 | 17,25 | 15,33 | 27% |
| Sociālā atbalsta nodarbību vadītājs | 13 | 16,03 | 13,36 | 43% |
| Privātās augstskolas lektors | 7 | 24,18 | 24,18 | 0% |
| Cits pedagogs | 2 | 4,25 | 4,25 | 0% |

Avots: autoru aprēķins, balstoties uz KPVIS datiem

Darba līgumiem tika analizēta gan vidējā aritmētiskā vērtība, gan vidējā harmoniskā, kas samazina ekstrēmo vērtību lomu vidējā rādītājā, taču vairumā gadījumu arī samazina vidējo likmi. Lielākais līgumu īpatsvars saistāms ar pedagogu apmācību, kur mācību personāls tika sagrupēts divās kategorijās – lektors, nodarbību vadītājs un skolotājs-mentors. Vidējā likme šīm kategorijām atšķiras divas reizes, taču, vērtējot pēc nodarbību konteksta, tas, kas līgumu datu bāzē norādīts kā skolotājs-mentors, attiecas tikai uz vienu projektu, ko īstenoja Valsts izglītības satura centrs. Citu īstenotāju datu īpatsvara palielināšana attiecīgi varētu koriģēt šo vērtību. Savukārt otrā, lektora/nodarbību vadītāja kategorijā vērtējams, ka pēc būtības bija virkne situāciju, kad apmācības ir daļēji individualizētas un būtu traktējamas kā nodarbību vadītājs-mentors.

Vieslektoriem vidējo vērtību lielā mērā ietekmē gan speciālisti ar augstu atalgojumu, gan viesdoktoranti ar būtiski zemāku atalgojumu. Novērojams, ka privātajās augstskolās lektora atalgojums ir bijis aptuveni divas reizes lielāks nekā publiskā sektora augstskolās.

Attiecībā uz pedagogu apmācību amatiem tika identificēts, ka VID apkopotie dati par skolotāju-mentoru ir ļoti atbilstoši tam, kas KPVIS līgumu datu apkopojumā tika sagrupēts kā nodarbību vadītājs. Šī atalgojuma kategorija attiektos uz augstas kvalifikācijas pedagogu apmācību, kas ietver individualizētu pieeju. Speciālā pedagoga amata atalgojums ir saskanīgs abos datu avotos.

21. Tabula. Mācību personāla amatu vidējais atalgojums 2014.-2020.g. periodā 18.92

| Amata grupa | Līgumu skaits | KPVIS vidējā aritmētiskā likme 2019 EUR/h | Indeksētā KPVIS vidējā likme 2021 EUR/h | VID vidējā likme 2021 EUR/h |
| --- | --- | --- | --- | --- |
| Lektors/ nodarbību vadītājs |  | 16,40 | 19,47 | N/D |
| Nodarbību vadītājs- mentors izglītības sektoram | 46 | 14,75 | 17,51 | 17,24 |
| Speciālais pedagogs | 30 | 7,57 | 8,99 | 9,65 |
| Publiskās augstskolas lektors | 15 | 17,25 | 20,48 | 12,64 |
| Privātās augstskolas lektors | 7 | 24,18 | 28,71 | 12,64 |
| Sociālā atbalsta jomas nodarbību vadītājs | 13 | 16,03 | 19,03 | N/A |
| Vieslektors | 35 | 24,51 | 29,10 | N/A |
| Cits pedagogs | 2 | 4,25 | 5,05 | N/A |

Avots: autoru aprēķins, balstoties uz KPVIS un VID datiem

Augstskolu lektoriem KPVIS līgumu datu bāzes statistiskie dati uzrāda būtiski augstākās vērtības nekā VID datu bāzē. Pat pieņemot, ka kopējā algu pieauguma valstī indeksācija publiskai augstskolai būtu jāizlīdzina ar inflāciju, projektu statistiskās vērtības ir iegūtas aptuveni divas reizes lielākas nekā VID datu bāzē. Turklāt, tā kā vēsturisko projektu datu kopas lielums nav uzskatāms par statistiski reprezentatīvu, šo pozīciju ir riskanti virzīt VIZ piemērošanai.

Sociālā atbalsta nodarbību vadītājiem bija grūti atrast atbilstošu referenci VID amatu iedalījumā, tādēļ arī šī amata pozīcija netiek rekomendēta horizontālai VIZ piemērošanai bez verifikācijas no nozares pārstāvjiem vai tirgus cenu novērtējuma.

Kopumā KPVIS datu analīze parāda lielu dažādību apmācībās iesaistīto speciālistu likmēm. Attiecīgi lai izstrādātu horizontālu un plaši piemērojamu metodiku dažādās jomās ir nepieciešama atšķirīga pieeja. Tai par pamatu tiek izmantoti VID un Centrālās statistikas pārvaldes (turpmāk – CSP) dati par darba samaksu valstī, kā arī divi faktori, kas ir universāli un horizontāli piemērojami praktiski visās nozarēs: pasniedzēja izglītības līmenis (grāds) un pieredze zināšanu nodošanas (pasniedzēja) darbā (skatīt kopsavilkumu tabulā zemāk).

Tabula 22. Atalgojuma stundu likmes akadēmiskā personāla amatiem, balstoties uz CSP un VID datiem

| **Akadēmiskā personāla amats** | **Bruto atalgojuma stundas likmes, izmantojot CSP datus[[39]](#footnote-40) un MK noteikumu 445 likmju pieaugumu no amata uz amatu[[40]](#footnote-41) (EUR stundā)** | **Bruto atalgojuma stundas likmes saskaņā ar VID datiem par profesiju vidējām stundu tarifa likmēm (EUR stundā) [[41]](#footnote-42)** | **Vidējā vērtība (EUR stundā)** | **Minimālā pieredze zināšanu nodošanas (pasniedzēja) darbā, lai ieņemtu attiecīgo amatu (gadi)** | **Minimālais akadēmiskais grāds, lai ieņemtu attiecīgu amatu** |
| --- | --- | --- | --- | --- | --- |
| Profesors | 24 | 26 | 25 | 10 | PhD |
| Asociētais profesors | 19 | 20 | 20 | 5 | PhD |
| Docents | 15 | 15 | 15 | 5 | PhD |
| Lektors | 12 | 13 | 13 | 0 | Msc |
| Asistents | 10 | 10 | 10 | 0 | Bsc |

Aprēķins strukturēts atbilstoši Ministru kabineta noteikumiem Nr. 445. “Pedagogu darba samaksas noteikumi” (turpmāk – MK not. Nr. 455.) 1. pielikumā “Pedagogu, izglītības iestāžu vadītāju, viņu vietnieku un struktūrvienību vadītāju zemākās mēneša darba algas likmes” iekļautajiem akadēmiskajiem pedagogu amatiem, paredzot asistentu kā zemāko amatu, bet profesoru kā augstāko amatu. Papildus paredzēts, ka amata ieņemšana ir saistīta ar noteikta akadēmiskā grāda un zināšanu nodošanas (pasniegšanas) pieredzes rādītājiem. Akadēmiskā grāda un amata ietekme uz atalgojumu detalizētāk parādās nozaru datos. Tā, piemēram, Eiropas informātikas apvienība (Informatics Europe[[42]](#footnote-43)) ir apkopojusi datus par informātikas pasniedzēju amatiem un algām 18 Eiropas valstīs.

Katram no kopā ietvertajiem amatiem ir identificētas atbilstošas bruto atalgojuma stundas likmes. Ir izmantotas divas metodes, lai noteiktu stundas likmes. Pirmkārt, pieņemot, ka zemākā amata – asistenta stundas likme atbilst CSP rādītājam par vidējo darba samaksu valstī nodarbinātajam ar augstāko izglītību. Katram nākamajam (augstākam) amatam noteikta par 25% augstāka likme, kas ir atalgojuma likmju pieauguma intervāls, kuru paredz MK not. Nr. 455. 1. pielikums. Otrkārt, katram no amatiem tika identificēti dati par vidējo bruto atalgojuma stundas likmi saskaņā ar VID datiem par profesiju vidējām stundu tarifa likmēm (skatīt D1 Pielikuma izklājlapu “3. VID dati par likmēm 2021.g.”). Salīdzinot datus, kas iegūti ar divu metožu palīdzību, tika noteikta vidējā vērtība, to noapaļojot, un tādējādi iegūtas references stundas likmes katram amatam.

### Par iespējām piemērot EK noteiktos VIZ veidus mācību aktivitāšu īstenošanā

EK Regula 2021/702 paredz nodarbinātu personu un bezdarbnieku apmācībai:

* 984 EUR likmi katram dalībniekam, kas apliecina sekmīgu apmācības kursa pabeigšanu;
* 9,47 eiro stundas likme par nodarbinātu personu apmācību.

Veicot 2014.-2020.g. perioda datu analīzi, nav izdevies iegūt EK noteiktajām likmēm atbilstošas vērtības un apstiprināt, ka to piemērošana nodrošinās mērķu sasniegšanu. No AI intervijās sniegtās informācijas ir konstatēts, ka EK, nosakot likmes Latvijai, nav ņēmusi vērā sniegto informāciju par projekta vadības izmaksām un attiecīgi likme ir noteikta zemāka, bet vienlaikus paredz, ka tai jāsedz gan tiešās apmācību izmaksas, gan projekta vadības (apmācību administrācijas) izmaksas..

### Piedāvātais risinājums horizontālās metodikas izstrādei

Balstoties uz iepriekš izklāstīto analīzi, autori iesaka veidot mācību aktivitāšu īstenošanas VIZ horizontālo metodiku, kas sastāv no šādiem galvenajiem elementiem:

1. Vienas vienības izmaksa – viena izglītojamā mācību stundas izmaksu likme;
2. Vienas vienības izmaksa – nodarbību vadītāja stundas likme.

Mācību projektu, kam noteiktas izmaksas uz vienu dalībnieka stundu, pazīmes apkopotas tabulā zemāk.

23. Tabula. Mācību projektu raksturojums

| Veids | Klātienes vai neklātienes mācības vai semināri |
| --- | --- |
| Joma: | Nodarbināto mācības, kas vērstas uz komersantu vai valsts pārvaldes pašvaldību un NVO nodarbināto kvalifikācijas celšanu un profesionālo pilnveidi, izņemot gadījumus, kad kādā jomā tiek mācītas pamata iemaņas. |
| Projekta lielums: | Līdz 3000 dalībniekiem. (Gadījumos virs 3000 dalībniekiem AI izvērtē VIZ piemērojamību un nosaka to pasākumu reglamentējošos MK noteikumos) |
| Ilgums: | Vidējais kursa ilgums – līdz 100 akadēmiskajām stundām |
| Aprīkojums: | Savās telpās (ja tās netiek īrētas specifiski vienīgi mācību norisei) bez nepieciešamības pēc jomai specifiska materiāli tehniskā nodrošinājuma |
| Veids: | Klātienes vai neklātienes mācības vai semināri |

Avots: autoru aprēķins, balstoties uz KPVIS datiem

24. Tabula. Mācību izmaksas uz dalībnieka stundu VIZ priekšlikums 2021.-2027.g. periodā, EUR

|  |  |  |  |
| --- | --- | --- | --- |
| Nr. | Nosaukums | Vienība | Likme EUR |
| 1. | Materiālu un pakalpojumu izmaksas | Mācību dalībnieka stunda | 2,42 |

Avots: autoru aprēķins, balstoties uz KPVIS datiem

Kā pamatu tiek piedāvāts izmantot references stundas likmes katram pedagoga akadēmiskajam amatam (skatīt 22. tabulu). References stundas likme tiek piemērota divos veidos: (1) nodarbību vadītājiem, kas ieņem akadēmiskā personāla amatu un (2) nodarbību vadītājiem, kas nav akadēmiskais personāls.

Gadījumā, kad likmi piemēro nodarbību vadītājiem, kas ieņem akadēmisko amatu, ir paredzēts, ka personai, kura ieņem noteiktu akadēmisko amatu, nosaka par vienu vai divām pakāpēm augstāku likmi, ja to pamato pierādāma pieredze zināšanu nodošanas (pasniedzēja) darbā. Pieredzes ilgums, kas atļauj noteikt augstāku likmi, ir noteikts trīs intervālos: līdz pieci gadi, pieci līdz desmit gadi un virs desmit gadi. Šie intervāli izmantoti, pamatojoties uz akadēmiskiem pētījumiem par pedagoga pieredzes ietekmi uz darba kvalitāti un attiecīgi atalgojumu[[43]](#footnote-44) un MK noteikumu nr. 455 6. pielikumā otrajā tabulā izmantotajiem pedagoga darba stāža intervāliem. Piemēram, asistentam ar pieredzi vairāk nekā pieci gadi nosaka par vienu pakāpi augstāku likmi, kas atbilst lektora amata likmei. Savukārt asistentam, ar pieredzi vairāk nekā 10 gadi nosaka par divām pakāpēm augstāku likmi, kas atbilst docenta likmei (skatīt tabulu zemāk).

25. Tabula. Piedāvātās vienas vienības izmaksu likmes akadēmiskā personāla amatiem, ņemot vērā akadēmiskā amata pakāpi un pieredzi zināšanu nodošanas darbā

| **Akadēmiskā personāla amats** | **Līdz 5 gadu pieredze zināšanu nodošanas (pasniedzēja) darbā – bruto stundas likme (EUR)** | **5-10 gadu pieredze zināšanu nodošanas (pasniedzēja) darbā – bruto stundas likme (EUR)** | **Virs 10 gadu pieredze zināšanu nodošanas (pasniedzēja) darbā – bruto stundas likme (EUR)** |
| --- | --- | --- | --- |
| Profesors | N/A | N/A | 31 |
| Asociētais profesors | N/A | 24 | 31 |
| Docents | N/A | 19 | 24 |
| Lektors | 16 | 19 | 24 |
| Asistents | 12 | 16 | 19 |

Atalgojuma noteikšanas solis atkarībā no pieredzes zināšanu nodošanas (pasniedzēja) darbā ir noteikts, pamatojoties uz šādiem argumentiem:

* M.Wiswall pētījumā par pasniedzēju darba stāža ietekmi uz mācību kvalitāti secināts, ka ietekme strauji pieaug pirmo 5 darba gadu laikā, 5-10 gadu laikā tā ir stabila, bet pēc 10 gadiem tā pakāpeniski turpina pieaugt, skat pielikumu Nr. 3;
* Šāds iedalījums tika plaši izmantots iepriekšējā MK noteikumu versijā (Nr. 836) par skolotāju atalgojuma noteikšanu[[44]](#footnote-45). Tas tiek piemērots arī pašreiz lietotajos MK noteikumos nr. 455 par skolotāju algu aprēķinu, tomēr tas tiek piemērots šaurākai personāla grupai: izglītības metodiķiem;
* OECD savos statistikas datos iekļauj soli līdz 10 gadiem. 10-15 gadi un vairāk kā 15, skat pielikumu Nr. 2 ar datu izvilkumu par vidējām skolotāju algām 22 Eiropas Savienības valstīs, kas ir OECD biedri

Nodarbību vadītājiem, kas nav akadēmiskais personāls un attiecīgi neieņem kādu no MK noteikumu nr. 455. 1. pielikumā norādītajiem amatiem, tiek izmantota asistenta references likme, kuru nosaka par vienu vai vairākām pakāpēm (amatiem) augstāku, ja to pamato pierādāma pieredze zināšanu nodošanas (pasniedzēja) darbā un iegūts akadēmiskais grāds. Piemēram, nodarbību vadītājam ar vismaz piecu gadu pieredzi tiek noteikta likme, kas pielīdzināma lektora amata references likmei, savukārt, ja šis pats nodarbību vadītājs ir ar doktora (PhD) grādu, tad nosaka par divām pakāpēm augstāku likmi – docenta likmi (skatīt tabulu zemāk).

26. Tabula. Piedāvātās vienas vienības izmaksu likmes nodarbību vadītājiem, kas nav akadēmiskais personāls, ņemot vērā akadēmisko grādu un pieredzi zināšanu nodošanas darbā

|  |  |  |  |
| --- | --- | --- | --- |
| **Pieredze zināšanu nodošanas darbā (gadi) / Akadēmiskais grāds** | **Bakalaurs (Bsc) – bruto stundas likme (EUR)** | **Maģistrs (Msc) – bruto stundas likme (EUR)** | **Doktors (PhD) – bruto stundas likme (EUR)** |
| **virs 10** | 19 | 24 | 31 |
| **5 līdz 10** | 16 | 19 | 24 |
| **līdz 5** | 12 | 16 | 19 |

Sadalījums starp zemāko un augstāko likmi ir līdzvērtīgā līmenī ar OECD apkopotajiem datiem par skolotāju algām, kur starpība starp minimālo un maksimālo likmi sastāda 40%, skat., pielikumu Nr.2.

Stundas likme tiek maksāta par katru nostrādātu (akadēmisko stundu jeb 45 minūtes), vadot nodarbības. Nodarbību vadītāja stundas likme varētu kalpot kā risinājums SAMP, kurās paredzētas darbības ar mācību elementu. Likme būtu izmantojama gan apmācību vadīšanai (to reizinot ar nodarbību kopējo garumu stundās), gan pēc noteikta algoritma arī mācību programmas un materiālu izstrādei (vai pielāgošanai). To, vai un kādā apjomā (stundās) būtu jāparedz samaksa par mācību programmas un materiālu izstrādi (vai pielāgošanu) būtu jālemj izstrādājot un apstiprinot SAM/SAMP ieviešanas nosacījumus, jo situācijas var būt krasi atšķirīgas īstenojot mācības dažādās jomās.

Vienas vienības izmaksas tiek pārskatītas balstoties uz aktuālākajiem VID un CSP datiem, kā arī pieeju, kas adaptēta no Valsts un pašvaldību institūciju amatpersonu un darbinieku atlīdzības likuma 4.panta otrās daļas pirmajā punktā noteikto. Tā paredz, ka kārtējā gada bāzes mēnešalga tiek indeksēta ar koeficientu, ko iegūst, saskaitot CSP oficiālajā statistikas paziņojumā publicēto valstī strādājošo aizpagājušā gada mēneša vidējās darba samaksas apmēra pieaugumu procentos pret iepriekšējo gadu ar aizpagājušā gada inflāciju procentos pret iepriekšējo gadu un attiecīgo summu dala ar divi (piemēram, 2020.g. vidējā mēneša alga pieauga par 6,6%[[45]](#footnote-46) bet inflācija bija 0,2%[[46]](#footnote-47), tātad 2022.g. indeksēšanas koeficients ir 6,6% plus 0,2%, dalīts ar divi, kas vienāds ar 3,4%). VI izmaksu pārskatīšanu var veikt ne vēlāk kā divu mēnešu laikā no brīža, kad CSP publicē attiecīgos datus[[47]](#footnote-48).

## Projektu vadības un īstenošanas personāla atalgojums

### Projekta vadības un īstenošanas personāla atalgojums 2014.-2020.g. periodā

#### Pieeja datu kopas izveidei un analīzei

Analīze par projektu vadības un īstenošanas personāla atalgojumu ES fondu 2014.-2020.g. periodā tika balstīta uz projektu līmeņa datu strukturēšanu pēc noteiktām pazīmēm un šo datu apkopošanu grupās vai klasteros ar līdzīgām pazīmēm un homogēnām izmaksu vērtībām ar iespējami mazu izkliedi. Attiecībā uz projektu veidu tika identificēti trīs veidi, kurus var nodalīt no pārējās projektu kopas (skat. 27. tabula). Citiem projektu veidiem bija raksturīgas jauktas projektu veidu kombinācijas, kas neļāva projektus izdalīt atsevišķās grupās. Izvēlētās projektu pazīmes, neskaitot ES fondu pasākumu, attēlotas tabulā:

27. Tabula. Projektu analīzes pazīmes un to iedalījums

|  |  |  |  |  |  |  |  |
| --- | --- | --- | --- | --- | --- | --- | --- |
| Pazīme | Pazīmes iedalījums | | | | | | |
| ***Fonds*** | ERAF | ESF | KF |  |  |  |  |
| ***Atbildīgā iestāde*** | IZM | EM | VARAM | SM | TM | KM | VM |
| ***Īstenotājs*** | Publisks | Nevalstisks | Privāts |  |  |  |  |
| ***Ilgums, gados*** | 0 | 1-2 | 3-5 | 6+ |  |  |  |
| ***Projekta summa, milj. EUR*** | -0,2[[48]](#footnote-49) | 0,2-0,5 | 0,5-1 | 1-2 | 2-10 | 10+ |  |
| ***Veids*** | Infrastruktūras[[49]](#footnote-50) | Sistēmu izstrāde[[50]](#footnote-51) | Mērķa grupas nodrošinājums[[51]](#footnote-52) |  |  |  |  |

Avots: autoru veidots, balstoties uz tehniskās specifikācijas prasībām

Dati tika analizēti trijās atsevišķās grupās pēc izmaksu veida, kam potenciāli piemērot VIZ:

* projekta vadības personāla atalgojuma izmaksas;
* projekta īstenošanas personāla atalgojuma izmaksas;
* projekta vadības un īstenošanas personāla atalgojuma izmaksas kopā.

VIZ vērtības tika analizētas vairāku rādītāju kopās:

* projektu vadības un īstenošanas personāla atalgojuma attiecināmās izmaksas pa projektiem;
* projektu vadības un īstenošanas personāla atalgojuma attiecināmo izmaksu summa gadā pa projektiem;
* projektu vadības un īstenošanas personāla atalgojuma izmaksu īpatsvars;
* projektu vadības un īstenošanas personāla vidējā atalgojuma stundas likme.

11. Attēls. Personāla atalgojuma izmaksu analīzes metodoloģiskā pieeja



Datu analīzē tika meklētas projektu kopas ar līdzīgām izmaksu vērtībām, visās iespējamās personāla veida, projekta pazīmju un izmaksu parametra kombinācijās. Projektu vadības un īstenošanas personāla vidējā atalgojuma stundas likme analizēta atsevišķi.

Lai noteiktu projektu vadības un īstenošanas personāla atalgojuma vidējo izmaksu vērtību un īpatsvaru, kur potenciāli var piemērot VIZ, tika veikti šādi soļi:

1. Tika vērtēti projektu rēķini (5.1. MP Rēķini), budžetu faktiskā izpilde (5.1. MP Rēķinu apkopojumi un atsevišķo projektu budžetu izpildes dati KPVIS) un plānotie budžeti (10.6. Detalizēts projekta budžets – Plānotais). Šiem datiem tika izvērtēts pielietojamo datu tvērums. No 795 projektiem, kuros bija norādītās personāla izmaksas 518 projekti nebija pabeigti. Vērtējot potenciālu vienotajai likmei procentos, personāla izmaksu īpatsvars tika salīdzināts plānotajos budžetos un budžetu izpildē. ERAF un KF projektu kopā rezultāti uzrādīja, ka pabeigtajos projektos personāla izmaksu īpatsvars plānotajam neatbilda mazāk kā 10% gadījumu un pārsvarā nesakritība bija +/-10% robežās. Savukārt, nepabeigtajos projektos līdz 15% projektu nesakritība plānotajam bija +/-10% robežās. Visos pārējos nepabeigtajos projektos personāla atalgojuma faktisko izmaksu proporcijas atšķirība no proporcijas plānotajā budžetā bija būtiski augstāka par 10%. (Pielikums D2, 3. un 4. izklājlapa). Šie rezultāti ļauj secināt, ka nepabeigto projektu dati nav pielietojami vienotās procentuālās likmes avaprēķinos. Ņemot vērā, ka pabeigtie projekti sastāda mazāko daļu, kā arī to, ka budžetu izpilde ir ļoti tuva plānotajam, vismaz attiecībā uz personāla atalgojumu, plānoto budžetu dati sniedz ievērojami lielāku statistisko reprezentativitāti. Taču plānoto budžetu dati nevar būt par pamatojumu VIZ vērtību aprēķinā. Tādēļ tika izvēlēta pieeja, kurā potenciāls VIZ piemērošanai analizēts, balstoties uz plānoto budžetu datiem. Savukārt, VIZ piemērošanai identificētajām projektu grupām konkrēto VIZ vērtību aprēķinam izmantoti attiecīgās grupas pabeigto projektu attiecināmo izdevumu apstiprināto maksājuma pieprasījumu summēti dati (D2 pielikums- 14. izklājlapa).
2. Visiem projektiem KPVIS datu bāzē “10.6. Detalizēts projekta budžets – Plānotais” tika izdalītas projektu vadības un īstenošanas personāla atalgojuma izmaksas. Pamatā analīzē izmantotas budžeta pozīcijas “2.1. – projekta vadības personāla izmaksas” un “3.1 – projekta īstenošanas personāla atalgojuma izmaksas”.
3. No KPVIS datiem (01. Projekti un piešķirtais finansējums; 10.6. Detalizēts projekta budžets – Plānotais) visiem projektiem tika noteiktas/aprēķinātas augstāk minētās pazīmes. Kvalitatīvās pazīme – projekta veids, tika novērtēta pēc attiecīgo izmaksu pozīcijas īpatsvara. Piem., “Infrastruktūras projekti”, kuros dominē ieguldījumi (būvniecība/iekārtas un aprīkojums), tika raksturoti ar attiecīgo budžeta pozīciju izmaksu īpatsvaru – vismaz 80% no projekta attiecināmajām izmaksām. Projekta īstenošanas nozare un tēma netika definēta no jauna, bet gan izmantots ES fondu plānošanas periodā noteiktais prioritāšu un prioritāro virzienu dalījums.
4. Padziļināti homogēnu projektu grupu meklēšana tika veikta projektos zem 200 000 EUR ar mērķi atrast labākos risinājumus, lai visos projektos varētu piemērot viena vai cita veida VIZ.

Lai noteiktu projektu vadības un īstenošanas personāla atalgojuma stundas likmes, KPVIS datu bāzē 06. Noslēgtie darbinieku līgumi B6 tika atlasīti projektu vadības un projektu īstenošanas personāla darba līgumi un analizētas datu variācijas, kā arī aprēķinātas vidējas stundas likmes vērtības. Ārpakalpojumu līgumi, kas ietvēra darba spēka izmaksas netika ietverti analīzē, jo nesaturēja pietiekošu informāciju par stundas izmaksām vai nostrādāto laiku.

#### Datu ierobežojumi un neprecizitātes

Vēsturisko datu analīzes rezultātu interpretācijā jāņem vērā vairāki datu ierobežojumi un neprecizitātes, kas tika atklātas KPVIS datu apstrādē.

Attiecībā uz potenciālu piemērot personāla vienas vienības izmaksu standarta likmi par nostrādāto stundu, KPVIS datu bāzē 06. Noslēgtie darbinieku līgumi B6 projektu īstenotāji nekonsekventi pielietojuši dažādas pieejas, norādot atlīdzību laika vienībā, piemēram, kopējā bruto alga mēnesī, no kuras vēl jārēķina uz projektu attiecināmā slodze un jau aprēķinātā projekta slodzes darba algas daļa mēnesī. Tās parādās vienā un tajā pašā ailē, un ne vienmēr pēc komentāriem iespējams attiecīgo veidu identificēt. No visiem darba līgumiem tika atlasīti 60%, par kuriem norādīto datu apraksti bija viennozīmīgi interpretējami, un kopumā datu apjoms uzskatāms par pietiekošu, lai identificētu VIZ piemērošanas potenciālu.

Daļai personāla atalgojuma izmaksu 2014.-2020.g. periodā tika piemērotas VIZ. Taču daudzos gadījumos tas neattiecās uz visu personālu, bet uz noteiktām amatu vai budžeta pozīcijām. Līdz ar to arī šajos projektos saglabājas potenciāls plašākai VIZ piemērošanai. No otras puses, var būt situācijas, kad ir projekti, kam var būt piemēroti vēsturiskie VIZ no citiem SAMP, taču šo projektu skaits pats par sevi nav tik nozīmīgs, lai noteiktu tam specifisku VIZ. Šo iemeslu dēļ vēsturiskie dati tika analizēti maksimālajā kopā – ietverot arī projektus, kuros tika piemēroti VIZ. Lai novērstu nekorektu priekšlikumu izvirzīšanu, projektu kopās, kur identificēts potenciāls VIZ piemērošanai, atsevišķi veikts novērtējums, cik liels datu apjoms jau ietver vēsturiskās VIZ vērtības un kā tie ietekmē VIZ priekšlikumus nākamajam periodam.

VIZ vienotās likmes priekšlikumos aprēķina bāzes noteikšanā izmantotas attiecināmās tiešās projekta izmaksas, kas nav personāla atalgojuma izmaksas. Tas saskan ar pieeju EK rekomendētajās personāla atalgojuma VIZ likmēs. Līdz ar to analīzē bija būtiski no projekta kopējām attiecināmajām izmaksām nodalīt netiešās izmaksas. Attiecīgi atlikusī daļa ir tiešās izmaksas, ko var izmantot personāla atalgojuma īpatsvara noteikšanai pret pārējām tiešajām izmaksām neieskaitot personāla izmaksas. Aprēķinos pieņemts, ka nav citu netiešo izmaksu, kā vien tās, kas norādītās 1. budžeta pozīcijā “projekta vadības izmaksas saskaņā ar netiešo izmaksu vienoto likmi”. Līdz ar to attiecināmās tiešās izmaksas potenciālo VIZ aprēķinu bāzes noteikšanai aprēķinātas kā projekta attiecināmo izmaksu summa mīnus 1. budžeta pozīcija “projekta vadības izmaksas saskaņā ar netiešo izmaksu vienoto likmi”.

Analīzē bija neparocīgi personāla atalgojuma izmaksu īpatsvaru balstīt uz proporciju pret attiecināmajām tiešajām izmaksām, jo projektos, kur personāla atalgojuma izmaksas dominē, to attiecība pret pārējām attiecināmajām tiešajām izmaksām sasniedza tūkstošus procentu. Lai uztveramība un salīdzināmība būtu labāka, analīzē pielietots personāla atalgojuma izmaksu īpatsvars no visām attiecināmajām izmaksām, bet VIZ priekšlikumos noteikta atbilstošā aprēķinu bāze balstoties pielietojamības apsvērumiem.

Lai analizētu projektus pēc attiecināmo izmaksu lieluma (attiecināmo izmaksu summa), intervāli tika sadalīti eksponenciāli pieaugušā secībā, sākot no finansiāli mazākajiem projektiem. Pamatojums tam ir precīzāk noteikt homogēnās projektu kopas, jo finansiāli mazajiem projektiem izmaksu īpatsvara vērtības variē vairāk, tādēļ tie sadalāmi mazākās grupās. Projektu lieluma intervālu robežas tika izvēlētas sākot ar 200 tūkst. EUR slieksni – 0,2; 0,5; 1; 2; 5; 10 mil. EUR. Grupas 2-5 un 5-10 mil. EUR tika apvienotas vienā 2-10 mil. EUR. jo netika novērotas būtiskas vidējo vērtību atšķirības. Projektu grupās, kur identificēts potenciāls VIZ piemērošanai, nepieciešamības gadījumā tika veikts detalizētāks sadalījums grupās pēc projekta finanšu apjoma.

#### Analīzes rezultāti – projektu vadības un īstenošanas personāla atalgojuma izmaksas

Šajā nodaļā attēloti rezultāti analīzei, kurā vērtēta projekta īstenošanas personāla atalgojuma un projekta vadības personāla atalgojuma izmaksu summa. Analīzes mērķis ir identificēt projektu kopas, kurās izmaksu līmenis ir līdzīgs. Pirmais solis vērtējumā ir grafiskā analīze – horizontāli vai lēzeni apgabali norāda, ka ir nozīmīgs skaits projektu ar vienādām vai līdzīgām vērtībām, kur ir potenciāls VIZ piemērošanai. Attēlos ietverti dati par visu SAMP projektiem, kuros bija norādīti dati par projektu vadības un īstenošanas personāla atalgojuma izmaksām.

12. Attēls. Projekta īstenošanas personāla atalgojuma izmaksu īpatsvars no kopējām projekta attiecināmajām izmaksām 2014.-2020.g. plānošanas periodā dalījumā pa projektiem, %

Avots: autoru aprēķins, balstoties uz KPVIS datiem

12. attēlā redzams, ka lielākais potenciāls vienotai likmei ir divos apgabalos – līdz 10% un pie 70%. Pārējos apgabalos vērtību izkliede ir liela – 50 projektu apgabalā vērtības svārstās 15-20% procentpunktu intervālā, kas nozīmē, ka šajos apgabalos vienoto likmju piemērošanai ir risks, ka būs būtiskas atšķirības no vēsturiskajām faktiskajām izmaksām.

Ja vērtē personāla atalgojuma izmaksu vērtības EUR, tad potenciāls vienas vienības izmaksu standarta likmes piemērošanai ir projektiem ar mazākajām personāla atalgojuma izmaksu summām.

13. Attēls. Projekta vadības un īstenošanas personāla atalgojuma izmaksas 2014.-2020.g. plānošanas periodā dalījumā pa projektiem, EUR

Avots: autoru aprēķins, balstoties uz KPVIS datiem

Detalizētāk aplūkojot zemo projekta vadības un īstenošanas personāla atalgojuma izmaksu apgabalu, novērojama analoģiska situācija. Zināms potenciāls novērojams projektos ar personāla atalgojuma izmaksām līdz 50 tūkst. EUR.

14. Attēls. Projekta vadības un īstenošanas personāla atalgojuma izmaksas 2014.-2020.g. plānošanas periodā dalījumā pa projektiem (sašaurinājums - atalgojuma izmaksas līdz 500 tūkst. EUR), EUR

Avots: autoru aprēķins, balstoties uz KPVIS datiem

Ja vērtē personāla atalgojuma izmaksas gadā, tad aina ir līdzīga. Attēlā parādīts sašaurinātais apgabals projektos, kur personāla atalgojuma izmaksas gadā bija līdz 200 000 EUR.

15. Attēls. Projekta vadības un īstenošanas personāla atalgojuma izmaksas *gadā* 2014.-2020.g. plānošanas periodā dalījumā pa projektiem (sašaurinājums- personāla atalgojuma izmaksas līdz 200 tūkst. EUR) , EUR

Avots: autoru aprēķins, balstoties uz KPVIS datiem

Analizējot personāla atalgojuma izmaksu, izmaksu gadā un izmaksu īpatsvara datu piemērotākos (lēzenākos apgabalus), secināms, ka:

* Projektu kopā, kur personāla atalgojuma izmaksas veido ap 70%, kopējās personāla atalgojuma izmaksas ir 400-500 tūkst. EUR, bet izmaksas gadā 150-170 tūkst. EUR, izteikti dominē projekti no viena SAMP – 1.1.1.1. Praktiskas ievirzes pētījumi;
* Projektu kopā ar viszemākajām personāla atalgojuma summām un īpatsvariem dominē projekti, kuros galvenās izmaksu pozīcijas saistītas ar būvniecību un kapitālieguldījumiem.

Lai noteiktu, vai pastāv kādas citas projektu kopas, kurām personāla atalgojuma izmaksas ir homogēnas (līdzīgas), tika veikta datu analīze pēc 6 dažādām pazīmēm. Katrā pazīmē katrai apakšgrupai novērtēts vidējais aritmētiskais personāla atalgojuma izmaksu īpatsvars procentos no kopējām attiecināmajām projekta izmaksām, kā arī standartnovirze, kas raksturo, cik lielā mērā dati ir līdzīgi vai izkliedēti. Rezultāti apkopoti tabulā zemāk.

28. Tabula. Vidējais aritmētiskais īpatsvars personāla atalgojuma izmaksām 2014.-2020.g. periodā dalījumā pa projektu pazīmēm, % no kopējām attiecināmajām izmaksām



Avots: autoru aprēķins, balstoties uz KPVIS datiem

Kopumā analīzes dati rāda, ka visās pazīmju grupās vērtību izkliede vērtējama kā augsta, uz ko norāda lielās standartnovirzes vērtības (standartnovirze attēlota kā īpatsvars no vidējās vērtības – standartnovirze dalīta ar vidējo vērtību reiz simts).

Labākie izkliedes rādītāji ir šādām pazīmju apakšgrupām:

* Dalījumā pa atbildīgajām iestādēm – SM, TM, EM, IZM;
* Nevalstiskajām organizācijām;
* Projektos ar kopējo attiecināmo izmaksu summu 0,5-1 mil. EUR;
* Infrastruktūras projektos.

Taču arī visās šajās projektu kopās standartnovirze ir ap puse no vidējās aritmētiskās vērtības (izņemot infrastruktūras), kas interpretējams, ka apakškopu datiem ir zema homogenitāte, jeb liela izkliede. Grafiskais novērtējums 16. attēlā ļauj labāk novērtēt vērtību amplitūdu, kā arī apgabalus, kur līdzīgas vērtības ir vairāku pazīmju kombinācijai.

16. Attēls. Projekta īstenošanas personāla atalgojuma izmaksu īpatsvars no kopējām projekta attiecināmajām izmaksām 2014.-2020.g. plānošanas periodā dalījumā pa pazīmēm un projektiem, %

Avots: autoru aprēķins, balstoties uz KPVIS datiem

Grafiskā analīze ļauj izdarīt vairākus secinājumus. Kopumā atsevišķo pazīmju dati uzrāda to pašu tendenci, ko visu projektu apkopojums attēlā iepriekš – ir divi izteikti potenciālie (lēzenie) apgabali VIZ piemērošanai – pie īpatsvara ap 70% un zemajā apgabalā – līdz 10%.

Izvēlētajām projektu veida/tematiskajām apakšgrupām (Infrastruktūras, Sistēmu izstrāde, Mērķa grupas nodrošinājums), kā arī Kohēzijas fonda projektiem personāla atalgojuma (vadības un īstenošanas) atalgojuma izmaksu īpatsvars pārsvarā svārstās līdz 10 % robežās. Taču atsevišķos projektos ir arī ekstrēmās vērtības (līdz 20-30%), ko pamatā veido projekta īstenošanas personāla atalgojuma atlīdzības izmaksas (ņemot vērā, ka projekta vadības personāla atalgojuma atlīdzības izmaksām KF projektos 2014.-2020.g. periodā bija noteikti maksimālie pieļaujamie griesti). Kopumā vidējā vērtība šajā apakšgrupā svārstās ap 5%. Pārējām pazīmēm kopumā novērojama plaša amplitūda no nulles līdz 80-100%, kas apgrūtina pamatojumu VIZ piemērošanai vai nosaka nepieciešamību definēt izvēli izņēmuma gadījumos.

Apgabalā “0-10%” lielākais potenciāls (liels skaits projektu ar līdzīgām vērtībām) ir infrastruktūras projektiem[[52]](#footnote-53). Taču tur atrodas arī daudz projektu ar citām raksturīgajām pazīmēm, tādēļ nepieciešama padziļināta projektu struktūras analīze.

Potenciālie VIZ piemērošanas apgabali padziļināti izvērtēti zemāk pēc Projekta vadības personāla atalgojuma un projekta īstenošanas personāla atalgojuma atsevišķās izvērtēšanas sadaļām.

#### Analīzes rezultāti – projektu vadības personāla atalgojuma izmaksas

Šajā nodaļā attēloti rezultāti analīzei, kurā vērtēta projekta vadības personāla atalgojuma izmaksas. Analīzes mērķis ir identificēt projektu kopas, kurās izmaksu līmenis ir līdzīgs. Pirmais solis vērtējumā ir grafiskā analīze – horizontāli vai lēzeni apgabali norāda, ka ir nozīmīgs skaits projektu ar vienādām vai līdzīgām vērtībām.

17. Attēls. Projekta īstenošanas personāla atalgojuma izmaksu īpatsvars no kopējām projekta attiecināmajām izmaksām 2014.-2020.g. plānošanas periodā dalījumā pa projektiem, %

Avots: autoru aprēķins, balstoties uz KPVIS datiem

17. Attēls. Projekta īstenošanas personāla atalgojuma izmaksu īpatsvars no kopējām projekta attiecināmajām izmaksām 2014.-2020.g. plānošanas periodā dalījumā pa projektiem, %redzams, ka galvenais potenciāls vienotai likmei ir apgabalā līdz 7%. Nelielam projektu skaitam var būt potenciāls apgabalā 7-15%.

Ja vērtē personāla atalgojuma izmaksu vērtības EUR, tad potenciāls vienas vienības izmaksu standarta likmes piemērošanai ir projektiem ar mazākajām personāla atalgojuma summām.

18. Attēls. Projekta vadības personāla atalgojuma izmaksas 2014.-2020.g. periodā dalījumā pa projektiem, EUR

Avots: autoru aprēķins, balstoties uz KPVIS datiem

Detalizētāk aplūkojot iezīmēto zemo izmaksu apgabalu, mazāk izteikti novērojama analoģiska situācija. Nav novērojami izteikti apgabali, kur daudziem projektiem būtu ļoti tuvas izmaksas.

19. Attēls. Projekta vadības personāla atalgojuma izmaksas 2014.-2020.g. periodā dalījumā pa projektiem (sašaurinājums- personāla atalgojuma izmaksas līdz 200 tūkst. EUR) , EUR

Avots: autoru aprēķins, balstoties uz KPVIS datiem

Ja vērtē personāla atalgojuma izmaksas gadā, tad aina ir līdzīga. Attēlā parādīts sašaurinātais apgabals projektos, kur personāla atalgojuma izmaksas gadā bija līdz 50 tūkst. EUR.

20. Attēls. Projekta vadības personāla atalgojuma izmaksas *gadā* 2014.-2020.g. periodā dalījumā pa projektiem (sašaurinājums- personāla atalgojuma izmaksas līdz 50 tūkst. EUR), EUR

Avots: autoru aprēķins, balstoties uz KPVIS datiem

Analizējot personāla atalgojuma izmaksu, izmaksu gadā un izmaksu īpatsvara datu piemērotākos (lēzenākos apgabalus), secināms, ka:

* Potenciāls horizontālo VIZ piemērošanai novērojams projekta vadības personāla atalgojuma īpatsvara intervālā 0-7%. Potenciāls individuālo VIZ metodiku izstrādē var būt arī intervālā 7-15%;
* Projektu kopā ar viszemākajām personāla atalgojuma summām un īpatsvariem dominē projekti, kuros galvenās izmaksu pozīcijas saistītas ar būvniecību un kapitālieguldījumiem.

Lai noteiktu, vai pastāv kādas citas projektu kopas, kurām personāla atalgojuma izmaksas ir homogēnas (līdzīgas), tika veikta datu analīze pēc 6 dažādām pazīmēm. Katrā pazīmē katrai apakšgrupai novērtēta vidējā aritmētiskā personāla atalgojuma izmaksu likme procentos no kopējām attiecināmajām projekta izmaksām[[53]](#footnote-54), kā arī standartnovirze, kas raksturo, cik lielā mērā dati ir līdzīgi vai izkliedēti. Rezultāti apkopoti tabulā zemāk.

29. Tabula. Vidējais aritmētiskais īpatsvars projekta vadības personāla atalgojuma izmaksām 2014.-2020.g. periodā dalījumā pa projektu pazīmēm, % no kopējām attiecināmajām izmaksām



Avots: autoru aprēķins, balstoties uz KPVIS datiem

Kopumā analīzes dati rāda, ka visās pazīmju grupās vērtību izkliede vērtējama kā augsta, uz ko norāda lielās standartnovirzes vērtības (standartnovirze attēlota kā īpatsvars no vidējās vērtības – standartnovirze dalīta ar vidējo vērtību reiz simts).

Labākie izkliedes rādītāji ir šādām pazīmju apakšgrupām:

* Dalījumā pa atbildīgajām iestādēm TM, VM;
* Nevalstiskajām organizācijām.

Grafiskais novērtējums ļauj labāk novērtēt vērtību amplitūdu, kā arī apgabalus, kur līdzīgas vērtības ir vairāku pazīmju kombinācijai.

21. Attēls. Projekta īstenošanas personāla atalgojuma izmaksu īpatsvars no kopējām projekta attiecināmajām izmaksām 2014.-2020.g. plānošanas periodā dalījumā pa pazīmēm un projektiem, %

Avots: autoru aprēķins, balstoties uz KPVIS datiem

Grafiskā analīze ļauj izdarīt vairākus secinājumus.

Izvēlētajām projektu veida/tematiskajām apakšgrupām (Infrastruktūras, Sistēmu izstrāde, Mērķa grupas nodrošinājums), kā arī Kohēzijas fonda projektiem personāla atalgojuma izmaksu īpatsvars pamatā ir 12% robežās.

22. Attēls. Projekta īstenošanas personāla atalgojuma izmaksu īpatsvars no kopējām projekta attiecināmajām izmaksām 2014.-2020.g. plānošanas periodā dalījumā pa pazīmēm un projektiem (sašaurinājums- personāla atalgojuma izmaksas 0-12%), %

Avots: autoru aprēķins, balstoties uz KPVIS datiem

Samazinot grafiskā attēlojuma mērogu un izvērtējot tikai apgabalu līdz 10% izceļas neliela projektu kopa ESF projektiem, taču izvērtējot šīs apakškopas sastāvu secināms, ka to veido tikai projekti no SAMP 9.2.4.2. Pasākumi vietējās sabiedrības veselības veicināšanai un slimību profilaksei. Analoģiski pēc pazīmēm tika vērtēta arī projekta vadības personāla atalgojuma izmaksas gadā.

23. Attēls. Projekta īstenošanas personāla atalgojuma izmaksu īpatsvars no kopējām projekta attiecināmajām izmaksām 2014.-2020.g. plānošanas periodā dalījumā pa pazīmēm un projektiem (sašaurinājums- personāla atalgojuma izmaksas līdz 50 t. EUR), %

Avots: autoru aprēķins, balstoties uz KPVIS datiem

Novērojams, ka zināma homogenitāte ir ap 50 projektiem zemākajā grupā ar projekta vadības personāla atalgojuma izmaksām līdz 3000 EUR, kur kopīgās pazīmes ir:

ESF projekts, kur FS ir publiskā sektora organizācija, ar kopējām attiecināmajām izmaksām zem 200 000 EUR un īstenošanas periodu garāku par 6 g. Taču šādām pazīmēm atbilst arī liels apjoms citu projektu. 60% no vērtētās apakškopas (projekta vadības personāla atalgojuma izmaksas līdz 3000 EUR) ir SAMP 9.2.4.2., kur jau tika piemēroti VIZ, bet 15% 1.1.1.5. Pārējie projekti pa vienam-diviem ir 12 dažādos SAMP, kur netika identificētas citas kopīgas pazīmes.

Potenciālie VIZ piemērošanas apgabali padziļināti izvērtēti zemāk pēc projekta īstenošanas personāla atalgojuma atsevišķās izvērtēšanas sadaļas.

#### Analīzes rezultāti – projektu īstenošanas personāla atalgojuma izmaksas

Šajā nodaļā attēloti rezultāti analīzei, kurā vērtēta projekta īstenošanas personāla atalgojuma izmaksas. Analīzes mērķis ir identificēt projektu kopas, kurās izmaksu līmenis ir līdzīgs. Pirmais solis vērtējumā ir grafiskā analīze – horizontāli vai lēzeni apgabali norāda, ka ir nozīmīgs skaits projektu ar vienādām vai līdzīgām vērtībām.

24. Attēls. Projekta īstenošanas personāla atalgojuma izmaksu īpatsvars no kopējām projekta attiecināmajām izmaksām 2014.-2020.g. plānošanas periodā dalījumā pa projektiem, %

Avots: autoru aprēķins, balstoties uz KPVIS datiem

Attēlā redzams, ka lielākais potenciāls vienotai likmei ir divos apgabalos – līdz 7% un pie 70%, kas pamatā noteica līdzīgus potenciālos apgabalus analīzē augstāk par projekta vadības un īstenošanas personāla atalgojuma kopējām izmaksām.

25. Attēls. Projekta īstenošanas personāla atalgojuma izmaksu īpatsvars no kopējām projekta attiecināmajām izmaksām 2014.-2020.g. plānošanas periodā (sašaurinājums - personāla atalgojuma izmaksas līdz 10%), %

Avots: autoru aprēķins, balstoties uz KPVIS datiem

Ja vērtē personāla atalgojuma izmaksu vērtības EUR, tad potenciāls vienas vienības izmaksu standarta likmes piemērošanai ir projektiem ar mazākajām personāla atalgojuma summām.

26. Attēls. Projekta īstenošanas personāla atalgojuma izmaksas 2014.-2020.g. periodā dalījumā pa projektiem, EUR

Avots: autoru aprēķins, balstoties uz KPVIS datiem

Taču arī zemo izmaksu apgabalā nav novērojamas izteiktas homogēnas grupas.

27. Attēls. Projekta īstenošanas personāla atalgojuma izmaksas 2014.-2020.g. periodā dalījumā pa projektiem (sašaurinājums - personāla atalgojuma izmaksas līdz 130 t. EUR), EUR

Avots: autoru aprēķins, balstoties uz KPVIS datiem

Līdzīga aina ir arī vērtējot izmaksu apjomu gadā. Tādēļ vērtīgāk aplūkot zemo izmaksu apgabalu pozīcijai “projekta īstenošanas personāla atalgojuma izmaksas gadā”, kas attēlots zemāk.

28. Attēls. Projekta īstenošanas personāla atalgojuma izmaksas *gadā* 2014.-2020.g. periodā dalījumā pa projektiem (sašaurinājums - personāla atalgojuma izmaksas līdz 200 t. EUR), EUR

Avots: autoru aprēķins, balstoties uz KPVIS datiem

Lielāku VIZ potenciālu uzrāda tie paši apgabali, kas tika identificēti analīzē augstāk projekta vadības un īstenošanas personāla atalgojuma kopējām izmaksām.

Analizējot personāla atalgojuma izmaksu, izmaksu gadā un izmaksu īpatsvara datu piemērotākos (lēzenākos apgabalus), secināms, ka neuzrādījās citi potenciālie apgabali, kā vien tie, kas identificēti analīzē augstāk projekta vadības un īstenošanas personāla atalgojuma kopējām izmaksām.

Lai noteiktu, vai pastāv kādas citas projektu kopas, kurām personāla atalgojuma izmaksas ir homogēnas (līdzīgas), tika veikta datu analīze pēc 6 dažādām pazīmēm. Katrā pazīmē katrai apakšgrupai novērtēta vidējā aritmētiskā personāla atalgojuma izmaksu likme procentos no kopējām attiecināmajām projekta izmaksām, kā arī standartnovirze, kas raksturo, cik lielā mērā dati ir līdzīgi vai izkliedēti. Rezultāti apkopoti tabulā zemāk.

30. Tabula. Vidējais aritmētiskais īpatsvars īstenošanas personāla atalgojuma izmaksām 2014.-2020.g. periodā dalījumā pa projektu pazīmēm, % no kopējām attiecināmajām izmaksām



Avots: autoru aprēķins, balstoties uz KPVIS datiem

Kopumā analīzes dati rāda, ka gandrīz visās pazīmju grupās vērtību izkliede vērtējama kā augsta, uz ko norāda lielās standartnovirzes vērtības (standartnovirze attēlota kā īpatsvars no vidējās vērtības – standartnovirze dalīta ar vidējo vērtību reiz simts).

Labākie izkliedes rādītāji ir šādām pazīmju apakšgrupām:

* Dalījumā pa atbildīgajām iestādēm – SM, IZM, EM, TM
* Nevalstiskajām organizācijām
* Infrastruktūras projektos.

Taču arī visās šajās projektu kopās standartnovirze ir ap puse no vidējās aritmētiskās vērtības, kas interpretējams, ka apakškopu datiem ir zema homogenitāte, jeb liela izkliede, izņemot SM un infrastruktūras projektu grupas, kur standartnovirze ap 30%, kas pamatā skaidrojams ar to, ka šajos projektos personāla atalgojuma īstenošanas izmaksas ir relatīvi maz un zemas.

Grafiskais novērtējums ļauj labāk novērtēt vērtību amplitūdu, kā arī apgabalus, kur līdzīgas vērtības ir vairāku pazīmju kombinācijai.

29. Attēls. Projekta īstenošanas personāla atalgojuma izmaksu īpatsvars no kopējām projekta attiecināmajām izmaksām 2014.-2020.g. plānošanas periodā dalījumā pa pazīmēm un projektiem, %

Avots: autoru aprēķins, balstoties uz KPVIS datiem

Grafiskā analīze ļauj izdarīt vairākus secinājumus.

Kopumā atsevišķo pazīmju dati uzrāda to pašu tendenci, ko visu projektu apkopojums attēlā iepriekš – ir divi izteikti potenciālie (lēzenie) apgabali VIZ piemērošanai – pie īpatsvara ap 70% un zemajā apgabalā – līdz 10%.

Potenciālie VIZ piemērošanas apgabali padziļināti izvērtēti nākamajā sadaļā.

#### Analīzes rezultāti –personāla atalgojuma VIZ potenciālie apgabali

Iepriekšējās sadaļās analīze uzrādīja divus potenciālos apgabalus, kur salīdzinoši lielam projektu skaitam izmaksas/izmaksu īpatsvars uzskatāms par līdzīgu. Sākumā vērtēts apgabals, kur personāla atalgojuma izmaksu īpatsvars no visām attiecināmajām izmaksām veido ap 70%. Pēc tam analizēts zemo izmaksu apgabals līdz 10%.

**“70% kopa”**

60-80% projekta īstenošanas personāla atalgojuma izmaksu īpatsvars (no kopējām projekta attiecināmajām izmaksām) ir 32% no visiem analizētajiem projektiem. Kopīgās dominējošās pazīmes tiem ir: publiskie, ERAF, 0,5-1M EUR, 1-5 gadu projekti.

Vērtējot SAMP struktūru atklājas dominējošie pasākumi:

* 1.1.1.1 - 84% no kopas
* 1.1.1.5 - 8%
* 9.2.2.3 - 3%
* Citi - 5%.

Atsevišķi vērtējot SAMP 1.1.1.1. projekta īstenošanas un vadības personāla atalgojuma izmaksu īpatsvara amplitūda ir 4-100%, bet 1.1.1.5. – 10-75%.

Šāds projektu sadalījums noved pie secinājuma, ka VIZ piemērošana SAMP 1.1.1.1. un 1.1.1.5. lietderīga atsevišķiem SAMP AI izstrādātās metodikās, jo tik 2 SAMP no vienas prioritātes ir pārāk mazs tvērums horizontālo metodiku līmenim, kā arī horizontālā VIZ neietvertu pietiekoši būtisku apjomu no kopas SAMP projektiem. Šiem SAMP atbilstu arī KNR 56. pantā piedāvātais risinājums (skatīt apakšsadaļu (3.2.2.).

**“Līdz 10% kopa”**

Projekta īstenošanas un vadības personāla atalgojuma izmaksu īpatsvars līdz 10% bija 335 projektiem. “Infrastruktūras projekti” (būvniecības, materiālu un iekārtu attiecināmo izmaksu summa bija virs 80% no kopējām attiecināmajām izmaksām) veidoja 61%, mērķa grupas nodrošinājuma projekti- 9%, sistēmu izstrāde- 6%, pārējie- 23%. Līdz ar to par prioritāti VIZ noteikšanā uzskatāma infrastruktūras projektu kopa.

Ārpus infrastruktūras projektiem pārstāvēti bija 22 SAMP. 4 SAMP veidoja 80% projektu - 1.2.1.1, 2.2.1.1, 8.2.2 un 9.2.4.2. SAMP 1.2.1.1 un 9.2.4.2 šajā kopā ietilpa virs 90% no visiem SAMP projektiem. 9.2.4.2 ir Pasākumi vietējās sabiedrības veselības veicināšanai un slimību profilaksei, bet 1.2.1.1. - Atbalsts jaunu produktu un tehnoloģiju izstrādei kompetences centru ietvaros. Pārējiem diviem dominējošajiem SAMP kopā ietilpa mazāk kā puse no visiem SAMP projektiem.

Tā kā pilnvērtīgi VIZ piemērošanai būtu attiecināmi divi SAMP - 1.2.1.1 un 9.2.4.2, bet tiem nav identificēta cita apvienojošā pazīme, izņemot personāla atalgojuma izmaksu īpatsvaru, ieteicams tiem veidot savas VIZ metodikas, nevis ietvert horizontālajā metodikā.

#### Analīzes rezultāti –infrastruktūras projektu VIZ potenciāls

Atsevišķi tika analizēta projektu grupa, kurā būvniecības un materiālu, aprīkojuma un iekārtu izmaksas ir dominējošās. Grupu var raksturot ar šādu izmaksu īpatsvaru no kopējām attiecināmajām izmaksām virs 80%, kam atbilst 215 projekti (D2 pielikumā atlasot projektus kolonā BP). 50-80% intervālā ir tikai viens projekts. Pārējie projekti, kur ir bijušas kapitālieguldījumu izmaksu pozīcijas, šo izmaksu īpatsvars bija zem 49% un tiem raksturīgas arī citas atbalstāmās aktivitātes bez būvniecības un materiālu, aprīkojuma iegādes.

Otra pazīme, kā pēc 2014.-2020.g. perioda datiem raksturot kopu VIZ vajadzībām, ir: attiecināmās tiešās izmaksas, kas nav būvniecības, materiālu, aprīkojuma, iekārtu un personāla atalgojuma izmaksas, nepārsniedz 6% no būvniecības, materiālu, aprīkojuma, iekārtu izmaksām.

Materiālu, aprīkojuma un iekārtu izmaksas norādītas 92 no 215, jeb 43% projektu. Materiālu, aprīkojuma un iekārtu izmaksas dominē (virs 50% no projekta attiecināmajām izmaksām) 53 no 215, jeb 25% projektu.

Materiālu, aprīkojuma un iekārtu izmaksu dominējošos projektos projekta vadības un īstenošanas personāla atalgojuma izmaksu vidējais īpatsvars ir 3,4%, bet būvniecības izmaksu dominējošajos – 3,8% no kopējām attiecināmajām izmaksām. Tā kā vērtības ir ļoti tuvas, tiek piedāvāts abām grupām veidot vienotu VIZ.

Projekta īstenošanas personāla atalgojuma izmaksas norādītās tikai 10 no 215 projektiem, jeb 5% projektu. Vidējā vērtība projekta vadības un īstenošanas personāla atalgojuma īpatsvaram no attiecināmajām izmaksām šajos projektos ir vidēji 3.4%, kas ir tuvu, bet nedaudz mazāk, nekā kopā vidēji – 3.7%. Tādēļ piedāvāts VIZ veidot kā vienoto projekta vadības un īstenošanas likmi, lai projekta īstenošanas personālām tā nebūtu jāveido atsevišķi.

Ņemot vērā projekta vadības personāla atalgojumam piemēroto regulējumu par maksimālajām pieļaujamām vērtībām (Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā[[54]](#footnote-55)), sākotnēji analizētas personāla atalgojuma izmaksu summas gadā.

30. Attēls. Projekta vadības kā arī projekta vadības un projekta īstenošanas personāla atalgojuma izmaksas gadā infrastruktūras projektos, EUR

Avots: autoru aprēķins, balstoties uz KPVIS datiem

Projekta vadības un projekta īstenošanas izmaksu gadā dinamikā nav novērojama koncentrācija ap maksimālo atļauto summu.

3 projektos no 215 projekta īstenošanas personāla atalgojuma izmaksas ir lielas un paceļ kopējās personāla atalgojuma izmaksas aiz pārējās kopas robežām. Šajos projektos ir pazīme, ka īstenošanas personāla atalgojuma izmaksas ir lielākās par projekta vadības personāla atalgojuma izmaksām. Tādēļ to var noteikt kā VIZ izņēmumu, ja VIZ tiek veidots kā vienas vienības izmaksu standarta likme. Īpatsvars šajos projektos neatšķiras no pārējās kopas rādītājiem.

Standartnovirze, kas raksturo izkliedi projekta vadības un projekta īstenošanas personāla atalgojuma izmaksām ir līdzīga. Tādēļ ieteicams VIZ piemērot procentuālo likmi, nevis vienas vienības izmaksu standarta likmi, jo teorētiski nākotnē tai vajadzētu labāk atbilst projekta specifikai, salīdzinot ar vienu likmi visiem projektiem.

Lai noteiktu, vai pastāv kādas citas projektu kopas, kurām personāla atalgojuma izmaksas ir homogēnas (līdzīgas), tika veikta datu analīze pēc 6 dažādām pazīmēm. Katrā pazīmē katrai apakšgrupai novērtēta vidējais aritmētiskais personāla atalgojuma izmaksu īpatsvars procentos no pārējām attiecināmajām tiešajām projekta izmaksām, kā arī standartnovirze, kas raksturo, cik lielā mērā dati ir līdzīgi vai izkliedēti. Rezultāti apkopoti tabulā zemāk, kas apkopo tikai infrastruktūras projektu statistisko informāciju.

31. Tabula. Vidējās īpatsvars projekta vadības un īstenošanas personāla atalgojuma izmaksām infrastruktūras projektos 2014.-2020.g. periodā dalījumā pa projektu pazīmēm, % no pārējām tiešajām izmaksām.



Avots: autoru aprēķins, balstoties uz KPVIS datiem

Nevienā no pazīmēm nav novērojamas atsevišķas grupas ar būtiskām zemas variācijas priekšrocībām. Vērtējot vidējo standartnovirzi katrai no pazīmēm, labākie rādītāji ir projekta izmēram, EUR, dalot 4 apakšgrupās.

32. Tabula. Vidējās personāla izmaksu summas un īpatsvara (no tiešajām izmaksām bez personāla) standartnovirze pa projektu analīzes pazīmēm, %

|  |  |  |
| --- | --- | --- |
|  | Vidējā standartnovirze pazīmē (% pret vidējo vērtību): | |
| Projektu analīzes pazīme | Likmei | Vienības izmaksām |
| Fonds | 101% | 96% |
| Īstenotājs | 81% | 79% |
| Ilgums, gados | 90% | 95% |
| ES fondu Prioritātes | 73% | 73% |
| Projekta summa 6 grupas, mil EUR | 70% | 63% |
| Projekta summa 4 grupas, mil EUR | 69% | 68% |
| Projekta summa 2 grupas, mil EUR | 79% | 78% |

Avots: autoru aprēķins, balstoties uz KPVIS datiem

Projekta vadības un īstenošanas personāla izmaksām gadā tika testēts, kāda būtu pārkompensācija vai nepietiekoša kompensācija vienības izmaksu vai vienotās likmes gadījumā.

33. Tabula. Pārkompensācijas un nepietiekošas kompensācijas testa rezultāti

|  |  |  |  |  |
| --- | --- | --- | --- | --- |
|  | Vienības izmaksām (6 grupās) | Likme 6 grupās | Likme 4 grupās | Likme 2 grupās |
| Pārkompensācija summa, mil. EUR | 3.1 | 3.4 | 3.8 | 6.6 |
| Nepietiekoša kompensācija summa, mil. EUR | -3.2 | -3.7 | -3.3 | -2.6 |
| Pārkompensācija vidēji, EUR | 30607 | 29572 | 32159 | 50591 |
| Nepietiekoša kompensācija vidēji, EUR | -28631 | -37191 | -34760 | -31349 |
| Pārkompensācija vidēji % pret vēsturisko vērtību | 178% | 193% | 200% | 210% |
| Nepietiekoša kompensācija vidēji % pret vēsturisko vērtību | -29% | -35% | -33% | -36% |
| Pārkompensācija maksimālā, EUR | 192181 | 289004 | 328032 | 559288 |
| Nepietiekoša kompensācija maksimālā, EUR | -735491 | -599216 | -558199 | -315154 |
| Projektu skaita īpatsvars ar nepietiekošu kompensāciju | 53% | 46% | 45% | 39% |

Avots: autoru aprēķins, balstoties uz KPVIS datiem

Pārkompensācijas un nepietiekošas kompensācijas sadalījumu projektos uzskatāmāk novērtēt grafiskajā attēlojumā (Attēls Nr 31.).

31. Attēls. Pārkompensācijas un nepietiekošas kompensācijas tests, EUR



Avots: autoru aprēķins, balstoties uz KPVIS datiem

Testa rezultāti rāda, ka vienas vienības izmaksām vai vienotajai likmei nav viennozīmīgas priekšrocības. Labus rezultātus uzrāda vienotās likmes dalīšana divās grupās, izņemot rādītāju – kopējā pārkompensācijas summa, kas ir divreiz lielāks, nekā alternatīvajos variantos un sasniedz 6 mil. EUR. Vienības izmaksu gadījumā uzrādās lielākais skaits projektu, kam būtu nepietiekoša kompensācija – 53%. Tādēļ kā optimālais variants virzīšanai uz VIZ piemērošanu izvēlēts vienotā likme, dalot vērtību 4 piemērošanas grupās (34. Tabula).

Par aprēķina bāzi VIZ vienotajai likmei tika izmantoti pabeigto projektu attiecināmo izdevumu apstiprināto maksājuma pieprasījumu (forma 5.1. MP Rēķini). Tikai 10% no pabeigtajiem projektiem faktiskās izmaksas neatbilda plānotajām, un atšķirības no plānotā personāla atalgojuma izmaksu īpatsvaram no pārējām tiešajām izmaksām bija tikai līdz +/-7%. Tikai 15% no nepabeigtajiem projektiem Personāla atalgojuma izmaksu īpatsvars no pārējām tiešajām izmaksām atbilda plānotajam +/-10% robežās. Pārējiem projektiem atšķirības bija daudz lielākas. Tādēļ VIZ noteikšanai pamatoti ir izmantot tikai pabeigto projektu datus. Tika summēti dati pabeigtajā 101 projektā (plus 5 atbilstošākie nepabeigtie projekti grupā "virs 10 mil. EUR, kur bija tikai viens pabeigtais projekts).

34. Tabula. Ieteicamās VIZ vienotās likmes projekta vadības un īstenošanas personāla atalgojuma izmaksām infrastruktūras projektos, % no attiecināmajām tiešajām izmaksām bez projekta vadības un personāla atalgojuma izmaksām

|  |  |  |  |  |
| --- | --- | --- | --- | --- |
| **Būvniecības un kapitālieguldījumu summa, mil. EUR** | **Līdz 0,5** | **0,5-2** | **2-10** | **Virs 10** |
| **VIZ likme projekta vadības un īstenošanas personāla atalgojumam, % no attiecināmajām tiešajām izmaksām bez projekta vadības un personāla atalgojuma izmaksām** | 5% | 4% | 2% | 1% |
| **Izlases kopas projektu skaits (pabeigto projektu apstiprinātās attiecināmās izmaksas; kopā virs 10 mil. EUR - arī daļa nepabeigto projektu)** | 31 | 60 | 18 | 6 |

Avots: autoru aprēķins, balstoties uz KPVIS datiem

Nepieteikošu datu dēļ grupā virs 10 mil. EUR likmi pagaidām var nepiemērot, kamēr tiek pabeigti visi projekti.

Taču arī optimālajam risinājumam pārkompensācijas un nepietiekošas kompensācijas apjomi vērtējami kā būtiski. Izteikti nepietiekošas kompensācijas gadījumi ir nedaudzi lielie projekti (12 projektos virs 50 t. EUR).

Tādēļ kā risinājums iesakāms, ka par atbilstību VIZ kritērijiem un secīgi par atbilstošas vienotās likmes piemērošanu AI lemj, izstrādājot MK noteikumus par SAM/SAMP īstenošanu balstoties uz piedāvāto attiecināmo izmaksu struktūru. Ja AI ir pamatojums, ka plānotajos projektos attiecīgās faktiskās izmaksas būtiski atšķirsies no horizontālajā metodikā piedāvātajām, tad AI izstrādā atsevišķu VIZ metodiku, vai piedāvā citu risinājumu.

#### Analīzes rezultāti – VIZ potenciāls visu ERAF un KF projektu kopā

Tā kā ERAF un KF projektiem regulējums paredz maksimālo ierobežojumu[[55]](#footnote-56), šajā kopā ir lielāks potenciāls homogēna projekta vadības personāla atalgojuma tiešo attiecināmo izmaksu līmeņa noteikšanai. Tādēļ iespējas piemērot VIZ šajā kopā tika izvērtētas padziļināti.

Attiecināmās tiešās izmaksas ERAF un KF projektos veido 98% (rēķinot kā attiecināmo izmaksu summa mīnus projekta vadības netiešo izmaksu likme). Tā kā tiešo attiecināmo izmaksu īpatsvars ir tik tuvu 100%, arī projekta kopējo attiecināmo izmaksu robeža analītiskajos datos izvēlēta 5 milj. EUR. Tā kā infrastruktūras projektiem, kas arī ir ERAF un KF fondu projekti, jau tiek piedāvāts VIZ risinājums iepriekšējā nodaļā, tad tika analizēti tie ERAF un KF projekti, kas nav “infrastruktūras projekti” – tādi, kuros bez būvniecības un kapitālieguldījumu izmaksām dominējoša vai būtiska (virs 20%) sadaļa ir personāla un pakalpojumu izmaksām.

35. Tabula. Analizēto projektu skaits

|  |  |  |
| --- | --- | --- |
|  | "A kopa – tiešās izmaksas līdz 5 mil. EUR" | "B kopa – tiešās izmaksas virs 5 mil. EUR" |
| Ar projekta vadības personāla atalgojuma izmaksām | 101 | 47 |
| Bez projekta vadības personāla atalgojuma izmaksām | 239 | 1 |
| Kopā | 340 | 48 |

Avots: autoru aprēķins, balstoties uz KPVIS datiem

Abās kopās tika vērtētas vidējās projekta vadības personāla atalgojuma izmaksas gadā, kā arī īpatsvars no pārējām tiešajām izmaksām. Ar iegūtajām vērtībām visiem projektiem aprēķinātas teorētiskās vērtības, ja šādas likmes (vienas vienības izmaksu standarta likme un vienotā likme) tiktu piemērotas 2014.-2020.g. perioda projektos. Teorētiskās vērtības salīdzinātas ar vēsturiskajām un aprēķināta teorētiskā pārkompensācija vai nepietiekoša kompensācija. Rezultāti attēloti tabulās zemāk.

**36. Tabula. Pārkompensācijas un nepietiekošas kompensācijas testa rezultāti**

|  |  |  |  |  |
| --- | --- | --- | --- | --- |
|  | **Vienas vienības izmaksu likme** | | **Vienotā likme** | |
|  | Līdz 5 mil. EUR | Virs 5 mil. EUR | Līdz 5 mil. EUR | Virs 5 mil. EUR |
| Pārkompensācija summa, mil. EUR | 2.7 | 1.6 | 5.4 | 7.1 |
| Nepietiekoša kompensācija summa, mil. EUR | -1.9 | -2.0 | -1.2 | -1.8 |
| Pārkompensācija vidēji, EUR | 58332 | 81176 | 85689 | 262049 |
| Nepietiekoša kompensācija vidēji, EUR | -35592 | -73505 | -31409 | -88989 |
| Pārkompensācija vidēji % pret vēsturisko vērtību | 584% | 226% | 242% | 224% |
| Nepietiekoša kompensācija vidēji % pret vēsturisko vērtību | -28% | -22% | -36% | -36% |
| Pārkompensācija maksimālā | 164012 | 228566 | 263398 | 2395931 |
| Nepietiekoša kompensācija maksimālā | -175774 | -481710 | -103034 | -215744 |
| Projektu skaita īpatsvars ar nepietiekošu kompensāciju | 53% | 57% | 38% | 43% |

Avots: autoru aprēķins, balstoties uz KPVIS datiem

Grafiski attēloti visu vēsturisko projektu pārkompensācija un nepietiekoša kompensācija katrai grupai variantā pie vienas vienības izmaksu standarta likmes un variantā pie vienotās likmes.

32. Attēls. Pārkompensācijas un nepietiekošas kompensācijas tests, EUR



Avots: autoru aprēķins, balstoties uz KPVIS datiem

Testu rezultātu analīze rāda, ka priekšroka dodama vienotajai likmei, jo nesakrītība no nepietiekošas kompensācijas kopumā ir mazāka, nekā piemērojot vienības maksājumu.

Padziļināti izvērtējot projektu grupu zem 5 milj. EUR novērojams potenciāls samazināt pārkompensācijas un nepietiekošas kompensācijas apmēru, sadalot grupu divās daļās. Ja no datu kopas izņem SAMP 1.1.1.5. projektus, tad novērojama izteikta lejupejoša dinamikas rinda (skatīt 33. Attēlu)

33. Attēls. Vienotā likme projekta vadības personāla atalgojumam projektu grupā zem 5 mil. EUR, % no attiecināmajām tiešajām izmaksām bez projekta vadības personāla atalgojuma izmaksām

Avots: autoru aprēķins, balstoties uz KPVIS datiem

Par lietderīgu novērtēts sadalīt grupu divās daļās 2 milj. EUR tiešo attiecināmo izmaksu robežas. Grupā līdz 2 milj. EUR vidējā vērtība ir 8%, bet grupā virs 2 milj. EUR – 3%.

Par aprēķina bāzi VIZ likmei tika izmantoti pabeigto projektu attiecināmo izdevumu apstiprināto maksājuma pieprasījumu (forma 5.1. MP Rēķini). Projektu grupā ar attiecināmajām tiešajām izmaksām līdz 5 milj. EUR tikai 2 pabeigtajiem projektiem, jeb 6% projektu vadības personāla atalgojuma faktisko izmaksu īpatsvars no pārējām attiecināmajām tiešajām izmaksām neatbilda plānotajām un bija lielākas. Savukārt, tikai 6 projektiem, jeb 10% faktiskais īpatsvars atbilda plānotajam +/-10% robežās. Pārējiem nepabeigtajiem projektiem atšķirības bija daudz lielākas (Pielikums D2, 4. izklājlapa, kolonna no CQ192). Tādēļ VIZ noteikšanai pamatoti ir izmantot tikai pabeigto projektu dati. Tika summēti dati 35 pabeigtajos projektos. (Pielikums D2, 4. izklājlapa, 4. rinda).

37. Tabula. Ieteicamās VIZ likmes projekta vadības personāla atalgojuma izmaksām ERAF un KF projektos, kas nav infrastruktūras projekti\*, % no attiecināmajām tiešajām izmaksām bez projekta vadības atalgojuma izmaksām

|  |  |  |  |
| --- | --- | --- | --- |
| **Tiešo attiecināmo izmaksu apjoms, mil. EUR** | **Līdz 0,5** | **0,5-2** | **2-10** |
| Vienotā likme projekta vadības personāla atalgojumam, % no attiecināmajām tiešajām izmaksām bez projekta vadības personāla atalgojuma izmaksām | 7% | 2% | 1% |
| Izlases kopas projektu skaits | 18 | 14 | 3 |

Avots: autoru aprēķins, balstoties uz KPVIS datiem

\* Ar ERAF un KF projektiem, kas nav "infrastruktūras projekti" šeit saprot tādus, kur attiecināmās tiešās izmaksas, izņemot būvniecības, materiālu, aprīkojuma un iekārtu, projekta vadības izmaksas pārsniedz 5%.

#### Analīzes rezultāti – VIZ potenciāls projektos ar kopējo attiecināmo izmaksu sumu līdz 200 000 EUR

Ņemot vērā EK regulas prasību obligāti piemērot VIZ projektiem, kuru summa ir līdz 200 000 EUR, kā arī to, ka mazo summu projektiem faktisko izmaksu atšķirība no VIZ līmeņa absolūtās vērtībās EUR nebūs liela, statistiskās prasības VIZ pamatojumam vēsturiskajos datos var būt zemākas, nekā pārējiem projektiem. Tādēļ šajā kopā papildus augstāk aprakstītai analīzei tika meklēts, kāds būtu labākais pamatojums dalījumā pa VIZ veidiem un projektu grupām, lai varētu piemērot personāla atalgojuma VIZ visiem projektiem ar attiecināmo izmaksu summu līdz 200 000 EUR.

Līdzīgi kā analīzē augstāk, sākumā meklētas homogēnās grupas, kur ir lielāka projektu grupa ar līdzīgām izmaksām vai izmaksu īpatsvaru. Veikts grafisks novērtējums meklējot homogēnus ("horizontālus") apgabalus projekta vadības personāla atalgojuma, projekta īstenošanas personāla atalgojuma un to summas kopsummām, kopsummām gadā un īpatsvaram no attiecināmajām izmaksām. Identificētajos homogēnajos ("horizontālajos") apgabalos projektiem tika meklētas kopīgās pazīmes: SAM/SAMP; fonds; atbildīgā iestāde; īstenotāja veids, projekta ilgums; projekta summa. Homogēnajos kopīgo pazīmju apgabalos izvērtētas minimālās un maksimālās ekstrēmās vērtības - vai tām ir atšķirīgas pazīmes un kāda salīdzinoši ar pārējo kopu ir izmaksu pozīciju kompozīcija - vai novērojamas tās pašas izmaksas, tikai norādītas citās pozīcijās?

Izlases kopai bez ekstrēmajām vērtībām vērtēta vidējā aritmētiskā vērtība, standartnovirze un amplitūda gan personāla atalgojuma budžeta pozīciju summām un īpatsvaram no kopējām attiecināmajām izmaksām. Parametrs ar zemāko standartnovirzi ieteikts VIZ piemērošanai. Ar iegūto vērtību izlases kopas projektiem aprēķinātas hipotētiskās izmaksas un novērtētas lielākās novirzes no faktiskajām vēsturiskajām izmaksām.

Attēlos zemāk atainotas projekta vadības un īstenošanas personāla atalgojuma izmaksas un izmaksas gadā projektos ar kopējām attiecināmajām izmaksām zem 200 000 EUR.

34. Attēls. Projekta vadības un projekta īstenošanas personāla atalgojuma izmaksas projektos ar attiecināmo izmaksu kopsummu zem 200 000EUR (katrai budžeta pozīcijai sava projektu secība) , EUR

Avots: autoru aprēķins, balstoties uz KPVIS datiem

35. Attēls. Projekta vadības un projekta īstenošanas personāla atalgojuma izmaksas *gadā* projektos ar attiecināmo izmaksu kopsummu zem 200 000EUR (katrai budžeta pozīcijai sava projektu secība) , EUR

Avots: autoru aprēķins, balstoties uz KPVIS datiem

Abos attēlos novērojams, ka pastāv potenciālas projektu grupas ar līdzīgām izmaksu summām:

1. Viszemāko izmaksu apgabalā;
2. Apgabalā, kur projekta vadības un īstenošanas personāla atalgojuma izmaksas veido 40 000- 50 000 EUR.

Analoģiski vērtēta izmaksu īpatsvara dinamika.

36. Attēls. Projekta vadības un projekta īstenošanas personāla atalgojuma izmaksu īpatsvars no visām attiecināmajām izmaksām projektos ar attiecināmo izmaksu kopsummu zem 200 000 EUR (katrai budžeta pozīcijai sava projektu secība) , EUR

Avots: autoru aprēķins, balstoties uz KPVIS datiem

Arī šādā griezumā novērojami divi homogēni apgabali – zemo izmaksu apgabals un projekti, kur projekta vadības un īstenošanas personāla atalgojuma izmaksu īpatsvars veido ap 70% no kopējām projekta attiecināmajām izmaksām.

Lai labāk izprastu projektu struktūru, zemāk attēlā dati sakārtoti precīzi pa projektiem – katram projektam norādīta to konkrētās projekta vadības un projekta īstenošanas personāla atalgojuma likmes.

37. Attēls. Projekta vadības un īstenošanas personāla atalgojuma izmaksu īpatsvars projektos zem 200 000 EUR (precīzi pa projektiem), % no kopējām attiecināmajām izmaksām

Avots: autoru aprēķins, balstoties uz KPVIS datiem

Rezultāti rāda, ka projekta vadības un īstenošanas personāla atalgojuma sadalījums projektos, kur abu summa ir homogēna, būtiski svārstās. Šis piemērs norāda uz risku, ka pie noteikta kopējā personāla atalgojuma izmaksu apjoma projekta īstenotāji elastīgi sadala izmaksas starp projekta vadības un īstenošanas budžeta pozīcijām. Tādēļ drošāk būtu piemērot kopējo personāla atalgojuma atlīdzības VIZ likmi, nevis dalīt atsevišķi projekta vadībai un īstenošanas personāla atalgojuma atlīdzībai.

Padziļināti vērtējot homogēnos apgabalus secināms, ka 70% līmenī projektu kopu veido faktiski tikai SAMP 9.2.2.3. Sabiedrībā balstītu sociālo pakalpojumu sniegšana. Zemās likmes homogēnajā apgabalā būtiski dominē projekti no SAMP 9.2.4.2 Pasākumi vietējās sabiedrības veselības veicināšanai un slimību profilaksei, bet tas ir izskaidrojams ar VIZ piemērošanu 2014.-2020.g. periodā.

Šiem abiem SAMP būtu lietderīgi attīstīt VIZ metodikas AI līmenī, bet nebūtu lietderīgi ietvert “viena SAMP” likmes horizontālajā metodikā. Tādēļ atsevišķi analizēta atlikusī projektu kopa, no kuras izņemti abu minēto SAMP projekti.

38. Attēls. Projekta vadības un īstenošanas personāla atalgojuma izmaksu īpatsvars projektos zem 200 000 EUR (precīzi pa projektiem, bez SAMP 9.2.4.2. un 9.2.2.3.), % no kopējām attiecināmajām izmaksām

Avots: autoru aprēķins, balstoties uz KPVIS datiem

Izvērtējot atlikušos projektus izdalāmas trīs potenciālās projektu kopas, kur būtu pamatojums piemērot VIZ:

1. Kopā kur izmaksu īpatsvars ir ap 70%, vairumu (80%) veido SAMP 1.1.1.5. projekti;
2. Kopu līdz 10% veido dažādi projekti no 4. prioritātes un tos var raksturot kā vides un klimata ietekmes samazināšanas (energoefektivitātes) projektus;
3. Atlikušajai “vidus kopai” homogēnākais rādītājs ir projekta vadības personāla atalgojuma izmaksas.

Pirmajā kopā, kur izmaksu īpatsvars ir ap 70%, SAMP 1.1.1.5. būtu ieteicams veidot atsevišķu VIZ metodiku, nevis ietvert horizontālajā, jo šī SAMP projektu attiecīgo faktisko izmaksu īpatsvars būtiski atšķiras no citiem SAMP ar līdzīgām pazīmēm.

Otrā kopa precīzi sakrīt ar apakšgrupu “zem 200 000 EUR” infrastruktūras projektu kopā, kur VIZ risinājums jau tiek piedāvāts.

Trešo “vidus kopu” veido projekti no SAMP 8.2.1, 8.3.1, 8.2.2, 8.2.3. un tos var raksturot kā izglītības sistēmas stiprināšanas un attīstības projekti.

3 no 21 projekta vadības personāla atalgojuma izmaksas bija nulle. Divos no tiem projekta vadības un īstenošanas personāla atalgojuma kopējo izmaksu īpatsvars atbilst kopas vidējam rādītājam, tādēļ ir pamats uzskatīt, ka projekta vadības personāla atalgojuma aktivitātes ietvertas projekta īstenošanas personāla atalgojuma budžeta pozīcijā. Vienā no trijiem projektiem bija maksimālais projekta īstenošanas personāla atalgojuma īpatsvars (97%) visā kopā, divreiz pārsniedzot vidējo vērtību. Visi trīs projekti izņemti no izlases kopas VIZ pamatojuma aprēķiniem.

Potenciāls VIZ piemērošanai šajā kopā ir sekojošs:

38. Tabula. Projekta vadības personāla atalgojuma izmaksu īpatsvars no kopējām attiecināmajām izmaksām bez personāla atalgojuma izmaksām izglītības sistēmas stiprināšanas un attīstības projektos zem 200 000 EUR, %

|  |  |
| --- | --- |
| Projekta vadības personāla atalgojuma īpatsvars no attiecināmajām tiešajām izmaksām bez projekta vadības personāla izmaksām | 28% |
| Standartnovirze, % | 50% |
| Min | 11% |
| Max | 55% |

Avots: autoru aprēķins, balstoties uz KPVIS datiem

Izglītības sistēmas stiprināšanas un attīstības projektos ar attiecināmajām izmaksām zem 200 000 EUR projekta vadības izmaksu vienotā likme drīzāk nosakāma AI – IZM kompetencē, nevis horizontālajā metodikā.

Kombinējot šajā sadaļā norādītās individuālo SAMP VIZ metodikas ar horizontālo metodiku - personāla atalgojuma izmaksu vienoto likmi infrastruktūras projektos (skatīt apakšsadaļu 3.2.3.) un sistēmas stiprināšanas un attīstības projektiem, kur kopējās projekta attiecināmās izmaksas nepārsniedz 200 000 EUR, iespējams nodrošināt, ka praktiski visos projektos zem 200 000 EUR tiek piemērots VIZ risinājums.

#### Analīzes rezultāti – Atalgojuma stundas likme

##### Projekta vadības personāla atalgojuma stundas likme

Kopā atalgojuma stundas likmes analīzē tika izmantoti no KPVIS izgūtie anonimizētie 12 220 darba līgumu dati, kas veido vairāk nekā pusi no visiem noslēgtajiem darba līgumiem. Atlasītajiem datiem bija viennozīmīgi interpretējamas stundas likmes. Pārējiem līgumiem nebija norādītās stundas likmes, bet mēneša atalgojums. Taču daļa projekta īstenotāju attiecīgajā ailē bija norādījuši pamata darba pilna laika stundas atalgojumu mēnesī, bet daļa – tikai uz projektu attiecināmo daļu. Turklāt vairumā gadījumu nebija norāžu, kurš skaitlis ir domāts. Tādēļ neskaidrie dati netika ietverti analīzē, lai nekropļotu vidējās atalgojuma stundas vērtības.

Dati par atalgojumu tika apkopoti no KPVIS pieejamās informācijas par darba līgumiem – bruto algas stundas likme (pielikums E.3). Dati apkopoti šādiem amatiem, kas attiecināmi uz projekta vadību:

* Projekta vadītājs;
* Koordinators;
* Projekta vadītāja asistents;
* Iepirkuma speciālists;
* Jurists;
* Vadošais grāmatvedis;
* Grāmatvedis;
* Finansists;
* u.c.

Tika analizēti statistiskie dati par amatiem, kas saistāmi ar projektu vadību – vidējā darba samaksas stundas likme, vērtēto līgumu skaits un standartnovirze. Tabulā zemāk amati sakārtoti sākot ar vismazāko standartnovirzi, kas nozīmē mazāko variāciju starp vēsturiskajām atalgojuma likmēm.



39. Tabula. Projekta vadības personāla amatu vidējais atalgojums 2014.-2020.g. periodā

| Amata grupa | Līgumu skaits | Vidējā stundas likme EUR/h | Standartnovirze, % |
| --- | --- | --- | --- |
| Vadošais koordinators | 5 | 9,31 | 1% |
| Vadošais grāmatvedis | 24 | 6,52 | 14% |
| Iepirkuma speciālists | 39 | 8,35 | 26% |
| Jurists | 38 | 8,54 | 27% |
| Lietvedis | 12 | 6,77 | 33% |
| Finansists | 20 | 8,31 | 35% |
| Galvenais grāmatvedis | 8 | 12,98 | 41% |
| Projekta vadītāja vietnieks | 13 | 14,04 | 44% |
| Iepirkuma vadītājs | 12 | 18,96 | 44% |
| Koordinators | 189 | 8,38 | 45% |
| Projekta vadītājs | 314 | 11,74 | 46% |
| Projekta vadības asistents | 34 | 8,82 | 50% |
| Grāmatvedis | 29 | 9,44 | 90% |

Avots: autoru aprēķins, balstoties uz KPVIS datiem

Vishomogēnākās amatu grupas ir vadošais koordinators un vadošais grāmatvedis. Pieņemama datu izkliede vērtējama arī iepirkuma speciālistam un juristam. Vērtējot projektu līgumu un rēķinu ierakstus, secināms, ka juristam dominējošā funkcija ir darbība iepirkumu jomā. Tādēļ šīs amatu kategorijas var skatīt sasaistē. Arī vidējā atalgojuma vērtības ir ļoti līdzīgas – 8,35 un 8,54 EUR/h. Savukārt, vērtējot atalgojuma datu sadalījumu, abiem amatiem vērojamas būtiskas atšķirības. Ja jurista atalgojuma likmes kopumā svārstās ap vidējo vērtību, tad iepirkuma speciālistam – novērojami divi tipiskie intervāli – līdz 7 EUR/h un 8-9 EUR/h. Parādās arī trešā grupa 11-12 EUR/h intervālā. No tā var secināt, ka iepirkuma speciālistiem ir dažādas kvalifikācijas un ar jurista amatu kopsakarībā būtu skatāmas divas grupas ar augstāko vērtību. Pārējām amatu kategorijām vēsturisko datu izkliede vērtējama kā samērā augsta vai arī līgumu skaits ir ar zemu statistisko reprezentativitāti.

39. Attēls. Iepirkumu speciālista un jurista amatu vidējais atalgojums 2014.-2020.g. periodā, līgumu skaits sadalījumā pa atalgojuma grupām

. 

Avots: autoru aprēķins, balstoties uz KPVIS datiem

Kopumā secināms, ka projekta vadības personālam 2014. -2020.g. periodā stundu likmēs ir novērojama liela amplitūda. Ir vērojami daudzi gadījumi, kur faktiskais atalgojums diezgan būtiski atšķiras no grupas vidējā (ko varētu izmantot kā vienas vienība izmaksu likmi). Pieņemama standarta novirze ir iespējama tika daļai no amatiem, turklāt salīdzinot šīs amatu likmes savā starpā ir redzama nekonsekvence (piemēram, iepirkuma vadītāja likme ir augstāka par projekta vadītāja likmi). Piemērojot VIZ tikai atsevišķiem amatiem var veidoties situācija, ka personāla atalgojumu izmaksu attiecināšanai jāizmanto dažādas pieejas (amatiem, kuriem ir noteikta vienotā likme un amatiem, kuriem tādas nav). Vadoties no šiem apsvērumiem tika secināts, ka izvēloties vienas vienības izmaksu standarta likmi projekta vadības personāla izmaksām ir jāizmanto cita pieeja.

##### Projekta īstenošanas personāla atalgojuma stundas likme

Dati par atalgojumu tika apkopoti no KPVIS pieejamās informācijas par darba līgumiem – bruto algas stundas likme. Analizēti 12 220 līgumi, kas veido vairāk kā pusi no visiem līgumiem un kuros bija korekti interpretējami dati par atalgojuma stundas likmi (pielikums D.3.). Amatu nosaukumi līgumu datu bāzē bija noformulēti ļoti dažādos veidos. Apkopojot līdzīgās grupās tika izveidots saraksts ar 96 amatu grupu pozīcijām. Padziļināta analīze tika veikta pakāpeniskās grupās – tika atlasītas amatu grupas, kuros bija vismaz 100 līgumu, iegūstot 18 amatu pozīcijas. Dati apkopoti balstoties uz amatu iedalījumu, kāds dominē līgumu amatu nosaukumos.

40. tabulā apkopoti statistiskie dati par 18 izplatītākajām amatu grupām – vidējā darba samaksas stundas likme, vērtēto līgumu skaits un standartnovirze. Amatu grupas sakārtotas sākot ar lielāko līgumu skaitu.

40. Tabula. Projekta īstenošanas personāla amatu vidējais atalgojums 2014.-2020.g. periodā

| Amata grupa | Līgumu skaits | Vidējā stundas likme EUR/h | Standartnovirze, % |
| --- | --- | --- | --- |
| Eksperts | 2 831 | 12,51 | 38% |
| Pētnieks | 1 569 | 13,34 | 44% |
| Vadošais pētnieks | 885 | 16,60 | 35% |
| Speciālists | 619 | 8,84 | 57% |
| Inženieris | 584 | 10,65 | 78% |
| Zinātniskais asistents | 542 | 9,72 | 37% |
| Laborants | 427 | 5,84 | 42% |
| Vadītājs | 424 | 13,82 | 47% |
| Tehniķis | 400 | 7,96 | 30% |
| Vecākais eksperts | 349 | 8,84 | 31% |
| Operators | 289 | 4,43 | 48% |
| Asistents | 287 | 8,47 | 42% |
| Palīgstrādnieks | 237 | 4,93 | 19% |
| Tehnologs | 174 | 9,58 | 45% |
| Programmētājs | 157 | 13,34 | 34% |
| Vadošais eksperts | 130 | 12,18 | 18% |
| Konsultants | 121 | 5,56 | 38% |
| Terapeits | 106 | 19,47 | 53% |

Avots: autoru aprēķins, balstoties uz KPVIS datiem

40. un 41. attēlā ir attēlots darba līgumu skaita sadalījums pa atalgojuma likmes lielumiem 10 izplatītākajām amatu grupām.

40. Attēls. Darba līgumu skaits dalījumā pa amatiem un atalgojuma stundas likmēm 2014.-2020.g. periodā, EUR/h



. Avots: autoru aprēķins, balstoties uz KPVIS datiem

41. Attēls. Turpinājums: darba līgumu skaits dalījumā pa amatiem un atalgojuma stundas likmēm 2014.-2020.g. periodā, EUR/h



. Avots: autoru aprēķins, balstoties uz KPVIS datiem

Kopumā secināms, ka vēsturisko projekta īstenošanas personāla algu likmes amatu grupu ietvaros būtiski variē. Gandrīz visās no lielākajām grupām standartnovirze būtiski pārsniedz 20%. Par homogēnākajām amatu grupām uzskatāmas vadošais eksperts un palīgstrādnieks, taču tās neietilpst “top 10” sarakstā pēc izplatības. Lielākā standartnovirze ir inženierim, taču iemesls tam ir dažas ekstrēmi augstas likmes virs 60 EUR/h. Lielākajā daļā izplatītāko amatu grupu dominē viens atalgojuma likmes apgabals.

Daļa amatu kategoriju ir plašākas pēc sava rakstura. Pirmkārt, eksperts, kas ietver dažādas tematikas un dažādas kvalifikācijas. Vēsturisko datu statistisko vērtību lielā mērā noteica Valsts satura un izglītības centra plašā ekspertu kopa, kuriem likme bija 14,23 EUR/h.

Speciālists arī ir amatu pozīcija ar plašām robežām. Šajā grupā apkopoti gan tie darbinieki, kam amata nosaukums ietvēra “speciālistu” gan arī citi darbinieki, kam nav zema kvalifikācija, bet kas nebija kategorizējami kādā no citām amatu grupām.

Grupā “vadītājs” apkopots vadošais personāls, kas nav projekta vadības personāls. Pamatā to veido procesu un projekta īstenošanas darba grupu vadītāji, taču virknē gadījumu kā amats bija norādīts nevis amats projektā, bet pamatdarbā, piemēram, departamenta vai ražošanas vadītājs.

Kopumā secināms, ka projekta īstenošanas personālam 2014. -2020.g. periodā stundu likmēs ir novērojama liela amplitūda. Ir vērojami daudzi gadījumu, kur faktiskais atalgojums diezgan būtiski atšķiras no grupas vidējā (ko varētu izmantot kā vienas vienība izmaksu likmi). Standarta novirze ir augsta visiem amatiem. Lai arī ir iespējams identificēt 10 izplatītākos amatus, kuros varētu noteikt vidējo stundas likmi grupā. Tomēr salīdzinot šīs amatu likmes savā starpā ir redzama nekonsekvence (piemēram, iepirkuma eksperta likme ir augstāka par vecākā eksperta likmi). Piemērojot VIZ tikai atsevišķiem amatiem var veidoties situācija, ka personāla atalgojumu izmaksu attiecināšanai jāizmanto dažādas pieejas (amatiem, kuriem ir noteikta vienotā likme un amatiem, kuriem tādas nav). Vadoties no šiem apsvērumiem tika secināts, ka izvēloties vienas vienības izmaksu standarta likmi projekta vadības personāla izmaksām ir jāizmanto cita pieeja.

### Izmaksu kategorijas, kurām iespējams piemērot KNR noteiktos VIZ veidus

KNR ir paredzēti divas iespējamās likmes tiešajām personāla izmaksām:

* 20 % apmērā no tiešajām izmaksām, kas nav minētās darbības tiešās personāla izmaksas (turpmāk - 55. panta likme), kas nozīmē, ka personāla izmaksu proporcija projektā ir apmēram **16,7%**;
* 40 % apmērā no attiecināmajām tiešajām personāla izmaksām var izmantot, lai segtu darbības atlikušās attiecināmās izmaksas (turpmāk - 56. panta likme), kas nozīmē, ka personāla izmaksu proporcija projektā ir **71,4%** un citu izmaksu proporcija attiecīgi – 28,6%.

Lai arī 2014.-2020.g. perioda datu analīzes rezultātā ir identificēti projekti, kur projekta īstenošanas tiešās personāla izmaksas ir 55. panta likmes diapazonā, tomēr šī kopa ir pārāk maza, lai izdarītu secinājumu, par likmes piemērošanas lietderību un piemērotību. Tomēr, ņemot vērā, ka šādu likmi paredz KNR un vismaz daļai finansējuma saņēmēju tā varētu būt atbilstošs risinājums, secinām, ka 55. panta likmi līdz 20% var noteikt, kā vienu no VIZ piemērošanas iespējām horizontālajā VIZ piemērošanas metodikā personāla atalgojuma izmaksām.

Savukārt 56. panta likme sakrīt ar šī pētījumā veikto novērtējumu par vidējo projekta īstenošanas personāla izmaksu īpatsvaru projektu grupā “Pētniecības, tehnoloģiju attīstības un inovāciju projekti (zinātnisko institūciju pētnieciskās un inovatīvās kapacitātes un spējas piesaistīt ārējo finansējumu palielināšana)” 200-700 tūkst. EUR apjomā ar projekta ilgumu 2-3 gadi, kas norāda uz iespēju šo likmi piemērot noteiktiem SAMP to atsevišķi atrunājot SAMP specifiskās VIZ metodikās.

Papildus tam KNR 55. panta 2. daļas (a) punktu paredz, ka personāla izmaksu stundu likmi var aprēķināt jaunākās dokumentētās darbaspēka gada bruto izmaksas dalot ar 1 720 stundām attiecībā uz personām, kas strādā pilnu slodzi, vai ar atbilstīgu proporcionālu daļu no 1 720 stundām attiecībā uz personām, kas strādā nepilnu slodzi. Šis ir plaši piemērojams un pielāgojams risinājums, kuru var izmantot horizontāli Programmas 21-27 īstenošanā..

### Piedāvātais risinājums horizontālās metodikas izstrādei

Balstoties uz iepriekš izklāstīto analīzi autori iesaka veidot projektu vadības un īstenošanas personāla izmaksu horizontālo VIZ metodiku, kas sastāv no šādiem galvenajiem elementiem:

1. Vienas vienības izmaksas – tiek noteikta saskaņā ar KNR 55. panta 2. daļas (a) punktu, kurš paredz, ka personāla izmaksu stundu likmi aprēķina jaunākās dokumentētās darbaspēka gada bruto izmaksas dalot ar 1 720 stundām attiecībā uz personām, kas strādā pilnu slodzi, vai ar atbilstīgu proporcionālu daļu no 1 720 stundām attiecībā uz personām, kas strādā nepilnu slodzi;
2. Vienotā likme – projekta vadības un ieviešanas personāla atalgojuma izmaksām.

Vienotās likmes gadījumā horizontālā metodika paredzētu KNR pieļautās likmes izmantošanu. Likme tiktu noteikta saskaņā ar KNR 55. panta 1. punktu: “ Darbības tiešās personāla izmaksas var aprēķināt, izmantojot vienotu likmi līdz 20 % apmērā no tiešajām izmaksām, kas nav minētās darbības tiešās personāla izmaksas, neprasot attiecīgajai dalībvalstij veikt nekādu aprēķinu piemērojamās likmes noteikšanai, ar noteikumu, ka darbības tiešās izmaksas neietver publiskus būvdarbu līgumus vai piegādes vai pakalpojumu līgumus, kuru vērtība pārsniedz Eiropas Parlamenta un Padomes Direktīvas 2014/24/ES 4. pantā un Eiropas Parlamenta un Padomes Direktīvas 2014/25/ES 15. pantā noteiktās robežvērtības.”

Savukārt, Latvijai specifiskas vienotās likmes personāla atalgojuma izmaksām nosakāmas infrastruktūras projektiem un ERAF un KF projektiem, kas nav infrastruktūras projekti.

Ar infrastruktūras projektiem tiek saprasti tādi projekti, kurus finansē no ERAF vai KF un kuru attiecināmās tiešās izmaksas, kas nav būvniecības, materiālu, aprīkojuma, iekārtu un personāla atalgojuma izmaksas, nepārsniedz 6% no bāzes izmaksām.

Vienoto likmi projekta personāla atalgojumam nosaka kā procentu (skat. 41. Tabulu) no projekta attiecināmajām tiešajām izmaksām bez personāla atalgojuma izmaksām (aprēķina bāze), izmantojot šo metodi: projekta personāla atalgojuma izmaksas tiek matemātiski aprēķinātas kā atbilstošā procentu likme no aprēķinu bāzes.

Vienotās likmes personāla atalgojumam vērtība ir mainīga dažādām projektu grupām, atkarībā no materiālu, aprīkojuma, iekārtu un būvniecības izmaksu kopējā attiecināmā finansējuma apjoma (skat. 41.Tabulu).

41. Tabula. Personāla atalgojuma izmaksu vienotā likme infrastruktūras projektos

|  |  |  |  |  |
| --- | --- | --- | --- | --- |
| Nr. | Likmes nosaukums | Aprēķina bāze | Projektu grupa – būvniecības attiecināmo izmaksu un materiālu, aprīkojuma un iekārtu attiecināmo izmaksu kopsumma, milj. EUR.[[56]](#footnote-57) | Likme % |
| 1. | personāla atalgojuma izmaksām infrastruktūras projektos | Projekta attiecināmās izmaksas bez projekta vadības un projekta īstenošanas personāla atalgojuma izmaksām | 0,2-0,5 (ieskaitot augšējo robežu) | 5% |
|  |  |  | 0,5-2 (ieskaitot augšējo robežu) | 4% |
|  |  |  | 2-10 (ieskaitot augšējo robežu) | 3% |

Vienojoties ar Pasūtītāju tika nolemts VIZ piemērošanai virzīt arī parējos ERAF un KF projektus bez infrastruktūras projektiem, neskatoties uz augstiem pārkompensācijas un nepietiekošas kompensācijas rādītājiem. Šajā grupā ietilpst tādi projekti, kurus finansē no ERAF vai KF un kuru attiecināmās tiešās izmaksas, kas nav būvniecības, materiālu, aprīkojuma, iekārtu un personāla atalgojuma izmaksas, pārsniedz 6% no bāzes izmaksām. Tie ir projekti, kur bez būvniecības un kapitālieguldījumu izmaksām būtiska daļa ir personāla un pakalpojumu izmaksām.

Vienoto likmi projekta vadības personāla atalgojumam nosaka kā procentu (skat. 42. Tabulu) no projekta attiecināmajām tiešajām izmaksām bez projekta vadības personāla atalgojuma izmaksām (aprēķina bāze), izmantojot šo metodi: projekta vadības personāla atalgojuma izmaksas tiek matemātiski aprēķinātas kā atbilstošā procentu likme no aprēķinu bāzes.

Vienotās likmes projekta vadības personāla atalgojumam vērtība ir mainīga dažādām projektu grupām, atkarībā no tiešo izmaksu apjoma (skat. 42.Tabulu).

42. Tabula. Projekta vadības personāla atalgojuma izmaksu vienotā likme ERAF un KF projektos, kas nav infrastruktūras projekti

|  |  |  |  |  |
| --- | --- | --- | --- | --- |
| Nr. | Likmes nosaukums | Aprēķina bāze | Projektu grupa – tiešo attiecināmo izmaksu, kas nav projekta vadības personāla atalgojuma izmaksas, kopsumma, milj. EUR.[[57]](#footnote-58) | Likme % |
|  | Projekta vadības personāla atalgojuma izmaksām | Projekta attiecināmajām tiešajām izmaksas bez projekta vadības personāla atalgojuma izmaksām | līdz 2 (ieskaitot augšējo robežu) | 7% |
|  |  |  | 2-5 (ieskaitot augšējo robežu) | 2% |

# Kopējie izvērtējuma secinājumi

Izvērtējot iespējas piemērot VIZ Programmas 21-27 īstenošanā tika secināts, ka visus SAMP var sadalīt pēc sekojošām pazīmēm:

1. Atbilstoši KNR prasībām VIZ piemērošana ir obligāta un attiecināma pilnīgi uz visām izmaksām tādos SAMP, kur projekta izmaksas nepārsniedz 200 000 EUR.
2. SAMP, kur projekta izmaksas pārsniedz 200 000 EUR, bet tiek paredzēti daudzpakāpju projekti, proti, projekta ietvaros ir plānotas projekta darbības zem 200 000 EUR sliekšņa, kas mērķētas uz lielu gala labuma guvēju (netiešo FS) loku (un kuriem būtu jāiesniedz izdevumus pamatojoši dokumenti gadījumā, ja netiek piemēroti VIZ), VIZ ir jāpiemēro pilnībā izmaksām, kas attiecas uz gala labuma guvējiem.
3. SAMP, kuros projekta izmaksas pārsniegs 200 000 EUR, bet intervences loģika paredz plašu FS loku (piemēram, pašvaldības, pašvaldību kapitālsabiedrības, universitātes) un attiecināmo izmaksu struktūra ir labvēlīga VIZ piemērošanai, jārod iespēja izstrādāt SAMP specifiskas VIZ metodikas, kas atļautu vienotās likmes, vienas vienības izmaksu standarta likmes vai vienreizējā maksājuma piemērošanu vismaz daļai no attiecināmajām izmaksām.
4. SAMP, kur VIZ piemērošanas lietderība un praktiskā iespējamība ir ierobežota (piem., valsts iestāde ir vienīgais FS projektā, kas tiek atbalstīts ierobežotas projektu atlases procesā), VIZ piemērošana ir fakultatīva un var tikt ierobežot uz VIZ horizontālo metodiku izmantošanu (piemēram, vienotā likme projekta vadības personāla atalgojumam).
5. VIZ nav lietderīgi piemēroti SAMP, kur jāpilda komercdarbības (valsts) atbalsta normu prasības, vai tādēļ, ka izvēlētais SAMP ieviešanas veids ir finanšu instruments.

VIZ piemērošanas Programmas 21-27 ieviešanā uzrāda lielu potenciālu, vienlaikus ir acīmredzami, ka tam priekšnoteikums būtu tālāku precizējumu veikšana intervences loģikā un veidā, kā tiek definēti sasniedzamie rezultāti.

VIZ piemērošanas mācību aktivitāšu un personāla atalgojuma (projektu vadības un projektu īstenošanas) izmaksām padziļinātā analīze parādīja, ka ir potenciāls VIZ piemērošanai un VIZ horizontālo metodiku izstrādei, kuru piemēroša aptvertu visu Programmu 21-27.

Tiek piedāvāts ieviest tādas vienas vienības izmaksu standarta likmes kā personāla atalgojuma stundas likme, nodarbību vadītāja stundas likme mācību aktivitātēm un vienas apmācību cilvēkstundas likme.

Ir ieteikts arī ieviest vienoto likmi personāla atalgojuma izmaksām.

Lai arī šīs tiek piedāvātas kā universālas likmes, tomēr to pielietojumam ir noteiktas robežas, kam par iemeslu 2014.-2020.g. perioda izmaksu datu vērtību, kas tiek izmantoti likmes pamatošanai, lielā izkliede. Lai novērstu situācijas, kad atsevišķu SAMP ietvaros noteiktās horizontālās VIZ likmes būtiski atšķiras no faktiskajām izmaksām projektos (notiek pārkompensācija, vai nepietiekam kompensācija), horizontālo VIZ piemērošanas iespējas jāvērtē izstrādājot SAMP ieviešanas nosacījumus un nepieciešamības gadījumā paredzot SAMP specifiskas VIZ likmes..

1. Pielikums: anotācija

Pielikumu skatīt atsevišķi dokumentā “A Pielikums - Anotācija”.

1. Pielikums: SAMP izvērtēšanas matrica
   1. Pielikums: SAMP izvērtēšanas matrica

Pielikumu skatīt atsevišķi dokumentā “B1 Pielikums - SAMP Izvērtēšanas Matrica”.

* 1. Pielikums: Apmācību pasākumi

Pielikumu skatīt atsevišķi dokumentā “B2 Pielikums - Apmācību Pasākumi”.

1. Pielikums: interviju kopsavilkums
2. Limitēta lietderība un šaubas par praktisko VIZ piemērošanu (t.sk. savietošanu ar valsts budžeta plānošanas un uzskaites prasībām) SAMP, kur FS ir viena valsts budžeta iestāde un nav pastarpinātu labumu guvēju (kuru līmenī tiktu plānoti faktiskie izdevumi), piemēram, SAMP, kas vērsti uz atsevišķu institūciju kapacitātes celšanu, vai atsevišķu centralizētu politikas iniciatīvu īstenošanu.
3. SAMP zem 200 000 EUR ir augsta prioritāte, bet daudzos gadījumos zema gatavība VIZ ieviešanai, proti, daudz nezināmo par to, kādus datus izmantot, kāds būs SAMP ieviešanas detaļas u.c? Virkne ar SAMP, kur mēs arī pēc intervijām uzskatām, ka tur ir augsta iespējamība, ka būs projekti zem 200 000 EUR, kaut arī AI šobrīd to neapstiprina (bet arī nenoliedz). Šajos gadījumos jau laicīgi būtu jādomā par SAMP sadalīšanu kārtās, piemēram, "mazo projektu" atlase, kurā intervences struktūra un arī izmaksas ir vienkāršotas.
4. Augsta lietderība SAMP, kur ir plašs netiešo FS loks. Tas ir, tiešie saņēmēji klasteri, asociācijas, citas ietvara organizācijas, vai arī LIAA un NVA, bet netiešie FS ir uzņēmēji, fiziskas personas, zinātniskas organizācijas, izglītības iestādes, nevalstiskas organizācijas. Šajos gadījumos ar VIZ varētu aizstāt visas faktiskās izmaksas netiešo FS līmenī.
5. Gan SAMP zem 200 000 EUR, gan arī tur, kur ir plašs netiešo FS loks piedāvājam sekot prioritārai secībai; (a) ieviest fiksētās summas maksājumu vai vienības izmaksu, kas balstīta uz rezultatīvā rādītāja sasniegšanu: (b) vienības izmaksas, kas balstītas uz iznākuma rādītāju (outputs) sasniegšanu; (c) kombinēt faktiskās personāla izmaksas (vai personāla vienības izmaksas) ar vienoto likmi KNR 56. panta likmi.
6. SAMP, kur FS ir pašvaldības, vai to iestādes, augsta VIZ piemērošanas lietderība, galvenā loģika būtu līdzīga kā iepriekšējā punktā. SAMP, kur pašvaldībām plānots kompleksu projektu atbalsts primāri izmantojama budžeta projektu kā aprēķina metodi.
7. No intervijām lielākās iespējas redzam paplašināt VIZ piemērošanu IZM SAMP, kas vērsti uz profesionālo un vispārējo izglītību; EM SAMP, kas vērsti uz inovācijas un digitalizācija veicināšanu; VARAM SAMP, kas vērsti uz pakalpojumu pilnveidošanu iedzīvotājiem - digitāli, ūdens, atkritumu saimniecībā.
8. Plašam lokam SAMP varētu piemērot horizontālās VIZ - personāla, mācību, komandējumu, projektu sagatavošana, KNR 55. panta likmes, neatkarīgi no SAMP kategorizācijas.
9. Pielikums: 2014.–2020. g. perioda datu analīze
   1. Pielikums: mācību īstenošanas izmaksu analīze

Pielikums pieejams pēc pieprasījuma Vadošajā iestādē atsevišķā failā “D1 Pielikums – mācību izmaksas 2014-2020”

* 1. Pielikums: personāla izmaksu analīze

Pielikums pieejams pēc pieprasījuma Vadošajā iestādē atsevišķā failā “D2 Pielikums – personāla izmaksas 2014-2020”

* 1. Pielikums: darba līgumu stundas likmes analīze

Pielikums pieejams pēc pieprasījuma Vadošajā iestādē atsevišķā failā “D3 Pielikums - Darba Līgumu Stundas Likmes 2014-2020”

1. Pielikums: normatīvie akti, plānošanas dokumenti un vadlīnijas

|  |  |  |
| --- | --- | --- |
| **N.p.k.** | **Nosaukums** | **Saite uz dokumentu tiešsaistē** |
| **ES Regulas** | | | |
| 1. | Eiropas Komisijas Deleģētā regula (ES) 2019/2170 | [KOMISIJAS DELEĢĒTĀ REGULA (ES) 2019/2170 (europa.eu)](https://eur-lex.europa.eu/legal-content/LV/TXT/HTML/?uri=CELEX:32019R2170&from=LV) | |
| 2. | Eiropas Komisijas Deleģētā regula (ES) 2019/379 | [KOMISIJAS DELEĢĒTĀ REGULA (ES) 2019/ 379 (europa.eu)](https://eur-lex.europa.eu/legal-content/LV/TXT/PDF/?uri=CELEX:32019R0379&from=BG) | |
| 3. | Eiropas Komisijas Deleģētā regula (ES) 2021/702 | [KOMISIJAS DELEĢĒTĀ REGULA (ES) 2021/702 (europa.eu)](https://eur-lex.europa.eu/legal-content/LV/TXT/HTML/?uri=CELEX:32021R0702&from=LV) | |
| 4. | Kopīgo noteikumu regula 2014.-2020. periodam jeb Eiropas Parlamenta un Padomes regula (ES) 1303/2013 | [Publications Office (europa.eu)](https://eur-lex.europa.eu/legal-content/LV/TXT/HTML/?uri=CELEX:32013R1303&from=LV) | |
| 5. | Kopīgo noteikumu regula jeb Eiropas Parlamenta un Padomes regula (ES) 2021/1060 | [Publications Office (europa.eu)](https://eur-lex.europa.eu/legal-content/LV/TXT/PDF/?uri=CELEX:32021R1060&from=EN) | |
| **LR normatīvie akti** | | | |
| 1. | MK noteikumi nr. 445. “Pedagogu darba samaksas noteikumi” | [Pedagogu darba samaksas noteikumi (likumi.lv)](https://likumi.lv/ta/id/283667-pedagogu-darba-samaksas-noteikumi) |
| 2. | Valsts un pašvaldību institūciju amatpersonu un darbinieku atlīdzības likums, 2009. | [Valsts un pašvaldību institūciju amatpersonu un darbinieku atlīdzības likums (likumi.lv)](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums) |
| **Plānošanas dokumenti** | | | |
| 1. | Darbības programma “Izaugsme un nodarbinātība” | [Plānošanas dokumenti (esfondi.lv)](https://www.esfondi.lv/planosanas-dokumenti) |
| 2. | Eiropas Savienības kohēzijas politikas programma 2021.–2027.gadam | [Plānošana (esfondi.lv)](https://www.esfondi.lv/planosana-1) |
| **Vadlīnijas** | | | |
| 1. | COMMISSION STAFF WORKING DOCUMENT EVALUATION of the 2014-2018 ESF support to employment and labour mobility, social inclusion and education and training {SWD(2021) 11 final} | <https://eur-lex.europa.eu/legal-content/EN/TXT/PDF/?uri=CELEX:52021SC0011&rid=5> |
| 2. | Eiropas Savienības fondi | [Simplified Cost Options and Joint Action Plans (europa.eu)](https://ec.europa.eu/esf/main.jsp?catId=1434&langId=en) |
| 3. | FM De minimis regula, 2020. | [De minimis regula | Finanšu ministrija (fm.gov.lv)](https://www.fm.gov.lv/lv/de-minimis-regula) |
| 4. | FM Vispārīga informācija par komercdarbības (valsts) atbalsta regulējumu, 2020. | [Vispārīga informācija | Finanšu ministrija (fm.gov.lv)](https://www.fm.gov.lv/lv/vispariga-informacija) |
| 5. | Izvērtējums par vienkāršoto izmaksu izmantošanas pieredzi ES fondu 2007.-2013. plānošanas periodā un to nākotnes izmantošanas iespējām 2014.-2020. gada plānošanas periodā | [Projekta nosaukums (esfondi.lv)](https://m.esfondi.lv/upload/Petijumi_un_izvertejumi/Izvertesanas_zinojums_Vienkarsotas_izmaksas.pdf) |
| 6. | Nr. 2.8. Vadlīnijas par vienkāršoto izmaksu izmantošanas iespējām un to piemērošana ES fondu 2014.-2020. gada plānošanas periodā | [Vadlinijas\_vienkarsotas\_izmaksas\_3in1 (esfondi.lv)](https://www.esfondi.lv/upload/Vadlinijas/vadlinijas_vienkarsotas_izmaksas.pdf) |
| 7. | Simplified Cost Options, European Commission | [Simplified Cost Options - Reģionālā politika - Eiropas Komisija (europa.eu)](https://ec.europa.eu/regional_policy/lv/policy/how/improving-investment/simplified-cost-options/) |
| 8. | Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.-2027.gadam ietvaros |  |
| 9. | Vadlīnijas par vienkāršotu izmaksu iespēju izmantošanu Eiropas strukturālo un investīciju fondu (ESI) ietvaros”, 2021. | [C\_2021200LV.01000101.xml (europa.eu)](https://eur-lex.europa.eu/legal-content/LV/TXT/HTML/?uri=CELEX:52021XC0527(02)&from=EN#ntr28-C_2021200LV.01000101-E0028) |

|  |
| --- |
| Sazinieties ar mums |
| Evija Šturca  Partnere, konsultāciju pakalpojumi  T +371 29479747  **E** [esturca@kpmg.com](mailto:esturca@kpmg.com) |
| Kristaps Kovaļevskis  Projektu vadītājs, vadības konsultāciju pakalpojumi  T +371 28447273  **E** [kkovalevskis@kpmg.com](mailto:kkovalevskis@kpmg.com) |
| Atsevišķus vai visus šajā dokumentā aprakstītos pakalpojumus varēt nebūt atļauts sniegt KPMG revīzijas klientiem un to saistītām pusēm.  www.kpmg.com/lv |
|  |
| © 2022 KPMG Baltics SIA, Latvijā reģistrēta sabiedrība ar ierobežotu atbildību un KPMG neatkarīgu dalībfirmu, kuras saistītas ar Apvienotajā Karalistē reģistrētu privātu garantiju sabiedrību “KPMG International Limited”, globālās organizācijas dalībfirma. Visas tiesības aizsargātas.  Šajā dokumentā apkopotā informācija ir vispārīga un nav paredzēta kādas konkrētas fiziskas vai juridiskas personas situācijas apskatam. Lai arī mūsu mērķis ir sniegt precīzu un savlaicīgu informāciju, nav iespējams garantēt, ka informācijas saņemšanas brīdī tā vēl arvien būs precīza vai ka tā būs precīza nākotnē. Nevienam savā rīcībā nevajadzētu paļauties uz šo informāciju bez atbilstošas profesionālas konsultācijas, rūpīgi izpētot konkrēto situāciju.  KPMG nosaukums un logo ir preču zīmes, kuras KPMG globālās organizācijas neatkarīgās dalībfirmas izmanto saskaņā ar licences noteikumiem. |

1. Norādījumi par vienkāršoto izmaksu iespējām (VII): Eiropas strukturālie un investīciju (ESI) fondi, <https://ec.europa.eu/regional_policy/sources/thefunds/fin_inst/pdf/simpl_cost_lv.pdf> [↑](#footnote-ref-2)
2. COMMISSION STAFF WORKING DOCUMENT EVALUATION of the 2014-2018 ESF support to employment and labour mobility, social inclusion and education and training {SWD(2021) 11 final}, https://eur-lex.europa.eu/legal-content/EN/TXT/PDF/?uri=CELEX:52021SC0011&rid=5 [↑](#footnote-ref-3)
3. Turpat, 38.lpp. [↑](#footnote-ref-4)
4. https://ec.europa.eu/esf/main.jsp?catId=1434&langId=en [↑](#footnote-ref-5)
5. Aptaujas veikšanas laiks 2021.g. 22. novembris – 17. decembris. [↑](#footnote-ref-6)
6. “Nr. 2.8. Vadlīnijas par vienkāršoto izmaksu izmantošanas iespējām un to piemērošana ES fondu 2014.-2020. gada plānošanas periodā”, 5. lpp. https://www.esfondi.lv/upload/Vadlinijas/vadlinijas\_vienkarsotas\_izmaksas.pdf [↑](#footnote-ref-7)
7. “Nr. 2.8. Vadlīnijas par vienkāršoto izmaksu izmantošanas iespējām un to piemērošana ES fondu 2014.-2020. gada plānošanas periodā”, 4. lpp. https://www.esfondi.lv/upload/Vadlinijas/vadlinijas\_vienkarsotas\_izmaksas.pdf [↑](#footnote-ref-8)
8. Turpat, 5.lpp. [↑](#footnote-ref-9)
9. „Izvērtējums par vienkāršoto izmaksu izmantošanas pieredzi ES fondu 2007.-2013. plānošanas periodā un to nākotnes izmantošanas iespējām 2014.-2020. gada plānošanas periodā” 15.lpp. https://m.esfondi.lv/upload/Petijumi\_un\_izvertejumi/Izvertesanas\_zinojums\_Vienkarsotas\_izmaksas.pdf [↑](#footnote-ref-10)
10. Eiropas Parlamenta un Padomes Regula (ES) 2021/1060, 53. pants. https://eur-lex.europa.eu/legal-content/LV/TXT/PDF/?uri=CELEX:32021R1060&from=EN [↑](#footnote-ref-11)
11. Eiropas Parlamenta un Padomes Regula (ES) 2021/1060, 74. pants. https://eur-lex.europa.eu/legal-content/LV/TXT/PDF/?uri=CELEX:32021R1060&from=EN [↑](#footnote-ref-12)
12. FM Vispārīga informācija par komercdarbības (valsts) atbalsta regulējumu, 2020. https://www.fm.gov.lv/lv/vispariga-informacija [↑](#footnote-ref-13)
13. FM De minimis regula, 2020. https://www.fm.gov.lv/lv/de-minimis-regula [↑](#footnote-ref-14)
14. Vadlīnijas par vienkāršotu izmaksu iespēju izmantošanu Eiropas strukturālo un investīciju fondu (ESI) ietvaros”, 2021. https://eur-lex.europa.eu/legal-content/LV/TXT/HTML/?uri=CELEX:52021XC0527(02)&from=EN#ntr28-C\_2021200LV.01000101-E0028 [↑](#footnote-ref-15)
15. Netiešo izmaksu vienotās likmes piemērošana netika vērtēta [↑](#footnote-ref-16)
16. Simplified Cost Options, European Commission. https://ec.europa.eu/regional\_policy/lv/policy/how/improving-investment/simplified-cost-options/ [↑](#footnote-ref-17)
17. Simplified Cost Options, European Commission. <https://ec.europa.eu/regional_policy/sources/policy/how/improving-investment/simplified-cost-options/practices.xlsx> [↑](#footnote-ref-18)
18. Šeit un pielikumā B1 norādītie individuālu SAMP vērtējumi atspoguļo vienīgi pētījuma autoru viedokli. AI par VIZ piemērošanu specifiskos SAMP vienojas ar VI katru SAMP īstenošanas MK noteikumu izstrādes gaitā. [↑](#footnote-ref-19)
19. Izvērtējuma ziņojuma izstrādes laikā tika izmantota 2021.g. 5. oktobra DPP versija. Uz izvērtējuma ziņojuma iesniegšanas brīdi pasākumu numerācija ir mainījusies. Šinī gadījumā - 3.1.1.7. "Muitas tehnisko risinājumu integrēta attīstība" [↑](#footnote-ref-20)
20. Izvērtējuma ziņojuma izstrādes laikā tika izmantota 2021.g. 5. oktobra DPP versija. Uz izvērtējuma ziņojuma iesniegšanas brīdi pasākumu numerācija ir mainījusies. Šinī gadījumā - 3.1.1.8. "Robežšķērsošanas punktu attīstība" [↑](#footnote-ref-21)
21. Izvērtējuma ziņojuma apspriešanas laikā VI norādīja, ka šāda (uz faktiskajām izmaksām balstīta) pieeja netiks atbalstīta. [↑](#footnote-ref-22)
22. Šeit un pielikumā B1 norādītie individuālu SAMP vērtējumi atspoguļo vienīgi pētījuma autoru viedokli. AI par VIZ piemērošanu specifiskos SAMP vienojas ar VI katru SAMP īstenošanas MK noteikumu izstrādes gaitā. [↑](#footnote-ref-23)
23. Izvērtējuma ziņojuma izstrādes laikā tika izmantota 2021.g. 5. oktobra DPP versija. Uz izvērtējuma ziņojuma iesniegšanas brīdi pasākumu numerācija vai nosaukumi ir mainījusies. Šinī gadījumā – 2.2.3.6. Gaisa piesārņojuma mazinošu pasākumu īstenošana, uzlabojot mājsaimniecību siltumapgādes sistēmas” [↑](#footnote-ref-24)
24. Izvērtējuma ziņojuma apspriešanas laikā VI norādīja, ka šāda (uz faktiskajām izmaksām balstīta) pieeja netiks atbalstīta. [↑](#footnote-ref-25)
25. Šeit un pielikumā B1 norādītie individuālu SAMP vērtējumi atspoguļo vienīgi pētījuma autoru viedokli. AI par VIZ piemērošanu specifiskos SAMP vienojas ar VI katru SAMP īstenošanas MK noteikumu izstrādes gaitā. [↑](#footnote-ref-26)
26. Šeit un pielikumā B1 norādītie individuālu SAMP vērtējumi atspoguļo vienīgi pētījuma autoru viedokli. AI par VIZ piemērošanu specifiskos SAMP vienojas ar VI katru SAMP īstenošanas MK noteikumu izstrādes gaitā. [↑](#footnote-ref-27)
27. Izvērtējuma ziņojuma izstrādes laikā tika izmantota 2021.g. 5. oktobra DPP versija. Uz izvērtējuma ziņojuma iesniegšanas brīdi pasākumu numerācija vai nosaukumi ir mainījusies. Šinī gadījumā – 5.1.1.1. Infrastruktūra uzņēmējdarbības atbalstam. [↑](#footnote-ref-28)
28. Pieejams VI pēc pieprasījuma. [↑](#footnote-ref-29)
29. Ja dalībnieks piedalās divos dažādos projektā piedāvātajos kursos tad tiek uzskaitīts kā viens unikālais dalībnieks un kā divi ne-unikālie dalībnieki. [↑](#footnote-ref-30)
30. Pieejams VI pēc pieprasījuma. [↑](#footnote-ref-31)
31. Pieejams VI pēc pieprasījuma. [↑](#footnote-ref-32)
32. Pieejams VI pēc pieprasījuma. [↑](#footnote-ref-33)
33. Pieejams VI pēc pieprasījuma. [↑](#footnote-ref-34)
34. Pieejams VI pēc pieprasījuma. [↑](#footnote-ref-35)
35. Pieejams VI pēc pieprasījuma. [↑](#footnote-ref-36)
36. Pieejams VI pēc pieprasījuma. [↑](#footnote-ref-37)
37. Pieejams VI pēc pieprasījuma. [↑](#footnote-ref-38)
38. Harmoniskais vidējais ir vienāds ar elementu skaitu skaitļu grupā, kas dalīts ar katra no šiem skaitļiem apgriezto summu summu. Tam ir mazāka jutība vai mazāka ietekme, saskaroties ar lieliem skaitļiem. [↑](#footnote-ref-39)
39. Asistenta stundas likme iegūta, pieņemot, ka tā atbilst CSP vidējai bruto mēneša darba samaksai nodarbinātajiem ar augstāko izglītību 2021.g. (dati tiek apkopoti IZM absolventu monitoringa vajadzībām, tie iegūstami no CSP pēc pieprasījuma) [↑](#footnote-ref-40)
40. Pārējo amatu likmes iegūtas, lietojot procentuālo pieaugumu (25% uz katru nākamo amata likmi), kas izriet no MK noteikumu 455. 1. pielikuma, pirmajā tabulā (https://likumi.lv/ta/id/283667-pedagogu-darba-samaksas-noteikumi) noteiktajām likmēm [↑](#footnote-ref-41)
41. https://www.vid.gov.lv/lv/informacija-par-darba-vietam-2022gada-atbilstosi-profesiju-klasifikatoram [↑](#footnote-ref-42)
42. https://www.informatics-europe.org/data/higher-education/academic-salaries/professors.html#latvia [↑](#footnote-ref-43)
43. Wiswall M., The dynamics of teacher qualilty, 2013 [↑](#footnote-ref-44)
44. https://likumi.lv/ta/id/195578-pedagogu-darba-samaksas-noteikumi [↑](#footnote-ref-45)
45. 2020. gadā vidējā alga pirms nodokļu nomaksas – 1143 eiro mēnesī, 2021. https://stat.gov.lv/lv/statistikas-temas/darbs/alga/preses-relizes/6568-darba-samaksa-2020-gada?themeCode=DS [↑](#footnote-ref-46)
46. Patēriņa cenu indeksi un pārmaiņas grupās un apakšgrupās, 1991. – 2021. https://data.stat.gov.lv/pxweb/lv/OSP\_PUB/START\_\_VEK\_\_PC\_\_PCI/PCI020/ [↑](#footnote-ref-47)
47. Valsts un pašvaldību institūciju amatpersonu un darbinieku atlīdzības likums, 2009. https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums [↑](#footnote-ref-48)
48. Šeit un turpmākajās tabulās “-0,2” nozīmē “līdz 0,2 mil.EUR” [↑](#footnote-ref-49)
49. Projekti, kur vismaz 80% tieso attiecināmo izmaksu bija infrastruktūras būvniecības un kapitālieguldījumu izmaksas. [↑](#footnote-ref-50)
50. IT sistēmu izstrāde [↑](#footnote-ref-51)
51. Projekti, kuros dominējošās aktivitātes nosauktas “mērķa grupu nodrošinājums” [↑](#footnote-ref-52)
52. Par “infrastruktūras projektiem” definēti tādi, kuriem būvniecības un kapitālieguldījumu izmaksas veidoja virs 80% no projekta attiecināmajām izmaksām. Intervālā 50-80% bija tikai daži projekti, savukārt, zem 50% īpatsvara projektos būvniecība un kapitālieguldījumi nav dominējošās aktivitātes. [↑](#footnote-ref-53)
53. VIZ vajadzībām tiek izmantots cits aprēķins – īpatsvars no bāzes (tiešās izmaksas bez attiecīgajām personāla izmaksām). [↑](#footnote-ref-54)
54. https://www.esfondi.lv/vadlinijas--skaidrojumi [↑](#footnote-ref-55)
55. ERAF un KF līdzfinansētajiem projektiem tiek noteikts maksimālais ierobežojums

    tiešajām projekta vadības personāla atlīdzības izmaksām līdz fiksētai summai.

    Projektiem ar attiecināmajām tiešajām izmaksām virs 5 milj. EUR personāla izmaksu ES

    fondu daļas ierobežojums tiek noteikts kā fiksēta summa 56 580 EUR kalendārajā gadā.

    Projektos, kuros attiecināmās tiešās izmaksas ir līdz 5 milj. EUR (ieskaitot), ierobežojums

    tiek aprēķināts pie minimālo izmaksu bāzes 24 426 EUR kalendārajā gadā, pieskaitot

    0,64% no projekta attiecināmajām tiešajām izmaksām, neieskaitot tiešās projekta vadības

    personāla izmaksas, un summu reizinot ar projekta ilgumu gados. Ja projekts ilgst mazāk

    par gadu vai nepilnos kalendārajos gados, ierobežojums tiek aprēķināts proporcionāli

    projekta mēnešu skaitam. [↑](#footnote-ref-56)
56. Intervāli balstīti uz projekta attiecināmo izmaksu summām, kas sadalītas intervālos pēc noapaļota eksponenciālā sadalījuma. No projektu summām aprēķinātas vidējās būvniecības un kapitālieguldījumu izmaksas kā vidējā starpība no projekta summas un personāla izmaksām [↑](#footnote-ref-57)
57. Intervāli balstīti uz projekta attiecināmo izmaksu summām, kas sadalītas intervālos pēc noapaļota eksponenciālā sadalījuma. No projektu summām aprēķinātas vidējās būvniecības un kapitālieguldījumu izmaksas kā vidējā starpība no projekta summas un personāla izmaksām [↑](#footnote-ref-58)